
Įžanga 


udu su R... grįžome iš pasivaikščiojimo mėnesienoje, 

blyškiu sidabru užliejusioje tamsaus lauko kelius. Buvo 
šiltas, šiek tiek apniukęs rudens vakaras; jautėme oro skam- 
bumą, koks būna šiuo metų laiku, ir kažkokią paslaptį, tvyran- 
čią gamtoje. Atrodė, lyg, artėjant kietam Žiemos miegui, kie- 
kvienas padaras ir kiekvienas daiktas paslapčiomis stengtųsi 
pasinaudoti dar likusiomis gyvenimo bei judrumo valandėlė- 
mis prieš lemtingą šalčio sąstingį; ir tartum norėdami apgauti 
laiko tėkmę, tartum bijodami, kad ji juos užklups ir sutrukdys 
pasidžiaugti paskutinėmis jų šventės pramogomis, gamtos pa- 
darai ir daiktai be triukšmo ir be pastebimo bruzdesio atsidavė 
nakties svaiguliams. Paukščiai vietoj linksmų vasaros fanfarų 
tik dusliai rykavo. Vagose kartkartėmis nekukliai sučirpdavo 
vabzdys, bet tučtuojau nutildavo ir nešdavo savo giesmę ar ai- 
maną į kitą pasrmatymo vietą. Augalai skubėjo skleisti pasku- 
tinį aromatą, subtilų, santūrų ir dėl to dar saldesnį. Gelstantys 
lapai nedrįso nė virptelėti nuo vėjo dvelksmo, o gyvulių ban- 
dos ganėsi tylomis, be meilės ar galynių baubesio. 

Net ir mudu su draugu žengėme atsargiai, apimti instink- 
tyvaus susikaupimo, skatinančio nepraverti burnos ir stebėti 
sušvelnėjusį gamtos grožį, klausytis kerinčios harmonijos ku- 
pinų jos paskutinių akordų, gęstančių nepagaunamame pia- 
nissimo. Ruduo - tai melancholiškas, grakštus andante, nuosta- 
biai paruošiantis iškilmingam žiemos adagio. 

— Viskas taip nuščiuvę, - pagaliau prabilo draugas, kuris, 
nors ligi šiol tylėjo, sekė mano mintis, kaip ir aš sekiau jo go- 

das, - ir, regis, nugrimzdę į svajas, tokias svetimas ir tokias 
abejingas Žmonių darbams, ketinimams ir rūpesčiams, kad 
net svarstau, kokiais žodžiais, kokia spalva, kokiomis meno ar 
poezijos priemonėmis žmonijos protas dabar galėtų pavaiz- 
duoti gamtos veidą. Norėdamas geriau tau paaiškinti savo 
samprotavimų tikslą, šį vakarą, šį dangų, šį kraštovaizdį, pri- 
blėsusį, tačiau harmoningą ir tobulą, palyginsiu su religingo, 
doro valstiečio siela: jis dirba, naudojasi savo darbo vaisiais ir 
džiaugiasi įprastiniu gyvenimu, neturėdamas nei poreikio, nei 
noro, nei galimybių parodyti ir išreikšti savo vidinį pasaulį. 
Aš stengiuosi perprasti šį kaimiško, paprasto gyvenimo slė- 
pinį, nes pats, būdamas civilizuotas Žmogus, nemoku džiaug- 
tis instinktyviai, mane visada kamuoja troškimas kitiems ir 
sau duoti stebėjimų ir apmąstymų ataskaitą. 

— Todėl dabar,- toliau kalbėjo draugas, - didžiausiomis 
pastangomis mėginu suvokti, koks gali būti ryšys tarp perne- 
lyg veiklaus mano proto ir nepakankamai veiklaus valstiečio 
proto, kaip kad prieš valandėlę stengiausi permanyti, ką dailė, 
muzika, aprašymai - žodžiu, meninės išraiškos priemonės ga- 
lėtų pridėti prie šios rudens nakties grožio, kuris skleidžiasi 
man su paslaptingu drovumu ir smelkiasi vidun nežinia ko- 
kiais stebuklingais keliais. 

— Pažiūrėkime, - atsakiau jam, - ar gerai supratau, kaip iš- 
keltas klausimas. Paimkime šią spalio naktį, šį bespalvį dangų, 
šią muziką be aiškios, rišlios melodijos, šią gamtos ramybę, šį 
valstietį, kuris dėl savo paprastumo tai gamtai artimesnis nei 
mes, ir nors nemoka jos aprašyti, geba ja džiaugtis labiau ir 
suprasti geriau, sudėkime visa tai krūvon ir pavadinkime pir- 
mykščiu gyvenimu, kad atskirtume nuo mūsų įvairialypio, su- 
dėtingo gyvenimo, kurį pavadinčiau netikru gyvenimu. Klausi, 
koks gali būti įmanomas santykis, tiesioginis ryšys tarp šių- 
dviejų priešingų daiktų ir padarų būsenų, tarp rūmų ir lūš- 
nos, tarp menininko ir kūrinio, tarp poeto ir žemdirbio. 

— Taip, - pritarė jis,- ir dar patikslinkim: tarp šnektos, ku- 
ria byloja ši gamta, šis pirmykštis gyvenimas, šie instinktai, ir 
kalbos, kuria kalba menas, mokslas - žodžiu, žinios. 


— Tavo pasirinkta kalba atsakysiu, kad ryšys tarp žinių ir 
pojūčių - jausmas. 

— Šito aš tavęs ir klausiu, drauge sukdamas galvą pats: 
kaip tą jausmą apibūdinti? Tas apibūdinimas turi parodyti, 
kas man neduoda ramybės, nes, po teisybei, jis yra ir menas, 
ir menininkas, įpareigotas šį pirmykščio gyvenimo tyrumą, 
grožį, žavesį perteikti tiems, kurie gyvena netikrą gyvenimą 
ir kurie, leisk tau pasakyti, gamtos ir jos dieviškų slėpinių aki- 
vaizdoje tėra didžiausi pasaulyje kvailiai. 

— Tu manęs klausi nei daug, nei mažai: kur slypi meno pa- 
slaptis. Paieškok jos Dievo prieglobstyje, nes joks menininkas 
neįstengs tau šito atskleisti. Jis pats to nežino ir negalėtų atsa- 
kyti, kokios yra jo įkvėpimo ar bejėgiškumo priežastys. Ko rei- 
kia griebtis, kad išreikštum grožį, paprastumą, tikrumą? Bene 
aš žinau? Ir kas galėtų mus to išmokyti? Net didžiausiems me- 
nininkams tai nepavyktų, nes, jei jie pradėtų stengtis tai pada- 
ryti, nustotų buvę menininkais ir taptų kritikais. O kritika... 

— O knitika, - nusičiupo mano žodžių draugas, - jau ištisus 
amžius sukasi aplink paslaptį, nieko apie ją taip ir nesupras- 
dama. Bet atleisk, aš tavęs klausiau ne visai to. Šią valandėlę 
esu didesnis laukinis, nei tu manai, ir abejoju meno galia aps- 
kritai. Aš ją niekinu, jos nepripažįstu, teigiu, kad menas dar 
negimė, kad jis neegzistuoja, o jei kada ir gyveno, tai jo laikas 
jau praėjo. Jis susidėvėjo, prarado formą, išsikvėpė ir nebe- 
moka apdainuoti tikrovės grožio. Gamta - tai meno kūrinys, 
bet vienintelis menininkas yra Dievas, o žmogus - tik prasto 
skonio aranžuotojas. Gamta graži, jausmai veržiasi per visas 
jos poras, joje niekad nemiršta meilė, jaunystė, grožis. Tačiau 
žmogus visam tam pajausti ir išreikšti teturi absurdiškas prie- 
mones ir skurdžias galimybes. Verčiau jau jis niekur nesikištų, 
būtų nebylus ir tik stebėtų. Na, ką tu apie tai pasakysi? 

— Man tai patiktų, nieko daugiau ir nenorėčiau, - atsakiau. 

— O! - sušuko jis. - Tu Žžengi per toli ir pernelyg lengvai su- 
tinki su mano paradoksu. Aš teigiu, o tu prieštarauk. 

— Tada paprieštarausiu ir pasakysiu, kad Petrarkos so- 
netai turi tam tikro grožio, prilygstančio Vokliuzo vandenų 

grožiui, kad gražus Reisdalio peizažas turi žavesio, prilygs- 
tančio šio vakaro žavesiui, kad Mocartas žmonių kalba gieda 
taip pat gerai, kaip ir Filomelė paukščių kalba, kad Šekspyras 
aistras, jausmus ir instinktus aprašo taip, kaip juos jaučia pa- 
prasčiausias, nuoširdžiausias žmogus. Trumpai tariant, čia ir 
slypi menas, santykis, jausmas. 

— Taip, tai mokėjimas persikūnyti! Bet jei man to negana? 
Ką daryti, jei pagal visas gero skonio ir estetikos taisykles tu 
tūkstantį kartų teisus, o man vis tiek atrodo, kad Petrarkos ei- 
lės ne tokios harmoningos kaip krioklio ūžimas, ir taip toliau? 
Jeigu aš tvirtinu, kad šis vakaras kupinas tokių kerų, kurių 
man niekas negalėtų atskleisti, jei jais nepasigėrėčiau pats? Ką 
tu man atsakytum, jeigu pareikščiau, kad visos Šekspyro ais- 
tros šaltos, palyginti su ugnimi, degančia pavydaus valstiečio 
akyse, kai jis muša žmoną? Reikia įtikinti mano jausmus. O 
jeigu jų nepalenks tavo pavyzdžiai, jeigu jie atsispirs tavo įro- 
dymams? Vadinasi, menas nėra visagalis aiškintojas, o jaus- 
mus ne visada patenkina net geriausias apibrėžimas. 

— Iš tiesų neturiu ką pridurti, tegaliu atsakyti, kad me- 
nas - tai kopija, kurios originalas yra gamta, kad tas origina- 
las visada po akių ir gali patvirtinti arba paneigti kopiją ir kad 
geros kopijos neįmanoma padaryti, jei su meile ir pamaldumu 
netyrinėsime originalo. 

— Taigi kopija negali apsieiti be originalo, o originalas argi 
negali apsieiti be kopijos? 

— Dievas, žinoma, galėtų apsieiti ir be jos, bet tu, nors ir 
kalbi lyg ne mūsiškis, lažinuosi, visiškai nesuprastum origi- 
nalo, jei meno tradicijoje nebūtum radęs aibės kopijų formų ir 
jei pats nebūtum kopija, nuolat daranti įtaką originalui. 

— Kaip tik dėl to aš ir skundžiuosi! Norėčiau atsikratyti tos 
amžinos kopijos, kuri mane erzina, ištrinti iš atminties pamo- 
kas ir meno formas, niekada negalvoti apie tapybą, kai žiūriu į 
kraštovaizdį, apie muziką, kai klausausi vėjo, apie poeziją, kai 
žaviuosi ir mėgaujuosi visuma. Norėčiau džiaugtis visu tuo 
instinktyviai, nes šitas čirpiantis svirplys man atrodo links- 
mesnis ir labiau apsvaigęs nei aš. 

— Žodžiu, tu skundiesi, kad esi žmogus? 

— Ne, skundžiuosi, kad nebesu pirmykštis žmogus. 

— Dar klausimas, ar nieko nesuprasdamas jis džiaugėsi. 

— Nemanau, kad jis buvo panašus į gyvulį. Tapęs Žmo- 
gumi, ėmė suprasti ir jausti kitaip. Tik negaliu aiškiai suvokti 
jo emocijų, ir tai mane kamuoja. Norėčiau būti bent jau tuo, 
kuo dabartinė visuomenė leidžia būti nuo lopšio ligi kapo 
daugybei žmonių, norėčiau būti valstiečiu. Valstiečiu, nemo- 
kančiu skaityti, tokiu, kurį Dievas apdovanojo gerais instink- 
tais, ramiu būdu ir dora sąžine. Įsivaizduoju, kad, užmigdęs 
savyje nenaudingus gebėjimus, nežinodamas ištvirkėliškų pa- 
pročių, būčiau toks pat laimingas, kaip ir pirmykštis Žmogus, 
apie kokį svajojo Žanas Žakas. 

— Ir aš dažnai apie jį svajoju. Kas nesvajoja? Bet tai nereiš- 
kia, kad tavo samprotavimai teisingi, nes net paprasčiausias ir 
naiviausias valstietis yra ir menininkas. Aš net manau, kad jo 
menas aukštesnis už mūsiškį. Jis kitokios formos, tačiau šioji 
mano sielai pasako daugiau negu visos mūsų civilizacijos for- 
mos. Dainos, pasakojimai, liaudies pasakos nedaugžodžiauda- 
mos piešia tai, ką mūsų literatūra temoka išpūsti ir perrengti. 

— Vadinasi, mano teisybė? — tarė draugas. - Šis menas - gry- 
niausias ir geriausias, nes gamta jį įkvepia juo labiau, juo glau- 
džiau jis su ja bendrauja. Pripažįstu, perdėjau teigdamas, kad 
menas niekam tikęs, bet aš dar pasakiau norįs jausti taip, kaip 
jaučia valstietis, ir neatsižadu savo žodžių. Kai kurios elgetų 
sukurtos graudžios bretoniškos dainos prilygsta visam Gėtei 
ir visam Baironui, jos trim posmais įrodo, kad paprastos sie- 
los tiesą ir grožį moka įvertinti geriau ir spontaniškiau negu 
žymiausi poetai. O muzika! Argi savo šalyje neturime nuos- 
tabių melodijų? Dėl tapybos, tai valstiečiai jos nežino, užtat 
turi šnektą, kuri yra šimtąkart išraiškingesnė, energingesnė ir 
logiškesnė negu mūsų literatūrinė kalba. 

— Sutinku, - atsakiau, - ypač su paskutiniu punktu. Mane 
varo į neviltį, kad esu priverstas rašyti akademine kalba, nors 
daug geriau moku kitą, gebančią kur kas tiksliau perteikti 
emocijas, jausmus ir mintis. 


— Taip, taip! - pritarė jis.—- Tas naivus, tas nepažįstamas pa- 
saulis uždarytas mūsų šiuolaikiniam menui, ir joks mokslas 
nepadės jo išreikšti net tau, valstiečiui iš prigimties, jeigu už- 
simanysi įvesti jį į civilizuoto meno sritį, į intelektualiąją dirb- 
tinio gyvenimo plotmę. 

— Deja! - atsakiau.- Daugybę kartų mėginau tai daryti. 
Kaip ir visos civilizuotos būtybės, mačiau ir jaučiau, kad pir- 
mykštis gyvenimas yra visų žmonių ir visų laikų svajonė, ide- 
alas. Nuo Longo! piemenų iki Trianono? ganovų pastoralinis 
gyvenimas buvo kvepiantis Edenas, kur mėgindavo slėptis iš- 
kankintos sielos, pavargusios nuo pasaulio triukšmo. Menas, 
tas didysis pataikūnas, paslaugiai teikiantis paguodą per daug 
laimingiems Žmonėms, nuėjo ilgą, nepertraukiamą pastoralių 
kelią. Man dažnai knietėjo parašyti mokslingą, kritišką knygą, 
pavadintą Pastoralių istorija, kurioje būčiau peržiūrėjęs visas 
kaimiškas svajones, aistringai puoselėtas aukštuomenės. 

Būčiau pasekęs, kaip jos keitėsi, atvirkščiai priklausyda- 
mos nuo sugedusių papročių, ir darėsi vis tyresnės ir senti- 
mentalesnės, juo palaidesnė ir begėdiškesnė buvo visuomenė. 
Norėčiau turėti galimybę užsakyti tokią knygą gabesniam už 
mane literatui ir iškart su malonumu ją perskaityčiau. Tai būtų 
išsamus traktatas apie meną, nes žavėjimasis pastoralinėmis 
svajonėmis atsispindėjo visur: muzikoje, tapyboje, architek- 
tūroje, visose literatūros formose — teatro pjesėse, poezijoje, 
romanuose, eklogėse, dainose, - madose, soduose ir net dra- 
bužiuose. Tie visi aukso amžiaus paveikslai, tos piemenaitės, 
iš pradžių nimfos, paskui markizės, tos Astrėjos? piemenaitės, 
kurios Floriano* pastoralėse vaikštinėjo Linjono pakrantėms, 


' Longas (II-III a.) —- graikų rašytojas, romano „Dafnis ir Chlojė“ autorius. Šis jo 
kūrinys turėjo įtakos vėlyvojo Renesanso ir švietimo epochos pastoralinei prozai. (Čia 
ir toliau - vertėjos paaiškinimai.) 

* Trianonas - dveji rūmai Versalio parke, kur karalius su karaliene ir dvariškiais vai- 
dindavo piemenis, melždavo karves ir net mušdavo sviestą. 

? „Astrėja“ — Onorė d'Urfė (1607-1628) pastoralinis romanas, smarkiai įtakojęs XVII 
amžiaus manierizmą. 

* Florianas, Žanas Pjeras Klarisas de (1755-1794) - prancūzų rašytojas, pasakėčių, 
dainų, pastoralių, komedijų autorius. 

Liudviko XV valdymo laikais dar nešiojo pudruotus perukus 
bei satinus ir kurias monarchijos saulėlydyje Sedenas! ėmė 
auti klumpėmis,- visos jos daugiau ar mažiau išgalvotos ir 
šiandien mums atrodo naivios ir juokingos. Dabar jų jau ne- 
bėra, jas matome nebent kaip šmėklas Operoje, tačiau kitados 
jos turėjo daug galios dvaruose ir buvo palaima karaliams, ku- 
rie iš jų skolinosi piemens lazdą ir krepšį. 

Dažnai savęs klausdavau, kodėl daugiau nebėra piemenų, 
juk dabartiniais laikais mes ne taip jau aistringai Žavimės ti- 
krove, kad mūsų menai ir literatūra turėtų teisę tuos sąlygi- 
nius tipus niekinti labiau negu veikėjus, įšventintus mados. 
Šiandien vertinama energija ir žiaurumas, ir mes ant šių aistrų 
audeklo siuvinėjame baisius ornamentus, nuo kurių plaukai 
ant galvos pasišiauštų, jei į visa tai Žiūrėtume rimtai. 

— Jei nebeliko piemenų, - paprieštaravo draugas, - jei litera- 
tūra nebeturi šio netikro idealo, nė kiek ne prastesnio už šiandie- 
nykštį, tai gal menas, pats to nesuvokdamas, mėgina niveliuotis 
ir prisitaikyti prie visų intelekto sluoksnių? Argi svajonė apie ly- 
gybę, paleista į visuomenę, neskatina meno darytis šiurkštaus ir 
liepsningo, kad pažadintų instinktus ir aistras, būdingas visiems 
žmonėms, nesvarbu kokio rango jie būtų? Iki tiesos dar nepri- 
sikasama. Ji neslypi nei subjaurotoje tikrovėje, nei išdabintame 
ideale, bet jos ieškoma, tai akivaizdu, ir nors ieškoma blogai, dėl 
to tik dar labiau trokštama ją surasti. Žiūrėk: teatro pjesė, poe- 
Zija, romanas piemens lazdą iškeitė į durklą ir, kai imasi vaiz- 
duoti kaimo gyvenimą, suteikia jam savotiško tikroviškumo, 
kurio trūko praėjusių laikų pastoralėms. Bet poezijos čia nėra, 
ir man dėl to gaila. Kol kas aš nematau, kaip būtų galima iškelti 
kaimo gyvenimo idealą jo nepagražinant arba neapjuodinant. 
Žinau, tu dažnai apie tai galvojai, bet ar tau pavyks? 

— Nesitikiuų, - atsakiau, - nes neradau tinkamos formos ir, 
nors puikiai jaučiu kaimišką paprastumą, neišmanau, kokia 
kalba jį išreikšti. Jei mano artojas ims kalbėti taip, kaip kalba, 


! Sedenas, Mišelis Žanas (1719-1797) - prancūzų rašytojas, Prancūzų akademijos 
narys, geriausias „rimtosios komedijos“ atstovas. 

civilizuotam skaitytojui prireiks vertimo, o jei priversiu jį kalbėti 
taip, kaip kalbame mes, sukursiu balažin kokį padarą ir turėsiu 
apdovanoti jį tokiu mąstymo būdu, koks jam visai svetimas. 

— Net jei jis kalbėtų taip, kaip kalba, tavo kalba kiekvie- 
name žingsnyje nemaloniai kirstųsi su jojo. Mano nuomone, 
tu nusipelnai šio priekaišto. Pavaizduoji valstiečių merginą, 
pavadini ją Žana ir įdedi jai į lūpas žodžius, kuriuos ji iš bė- 
dos galėtų ištarti. Tačiau tu, romanistas, norintis pasidalyti su 
skaitytojais susižavėjimu, kurį jauti piešdamas šį paveikslą, 
lygini ją su druide, su Žana d'Ark ir dar nežinia kuo. Tavo 
jausmai ir kalba nesiderina su jos jausmais ir kalba, kaip dro- 
bėje nesiderina rėksmingi tonai. Šitaip aš negaliu įsigilinti į 
jos prigimtį, net jei ją idealizuoju. Geriausią tikrovės etiudą 
vėliau nupiešei Velnių raiste. Bet aš vis tiek nesu patenkintas: 
kartkartėmis nosį dar iškiša autorius. Ten yra autoriaus žodžių, 
kaip sako Anri Monjė', menininkas, kuriam pavyko būti tikro- 
viškam net kuriant šaržą, taigi jis išsprendė užduotį, iškeltą sau 
pačiam. Žinau, tavo užduotis ne lengvesnė. Bet reikia mėginti 
vėl, tol, kol pavyks: šedevras - tai ne kas kita, kaip sėkmingas 
mėginimas. Neliūdėk, kad nekuri šedevrų, svarbiausia - 5ąži- 
ningai mėginti šitai daryti. 

— Neliūdžiu jau iš anksto, - atsakiau, - ir, jei nori, vėl im- 
siuosi darbo. Tik patark, kokio. 

— Pavyzdžiui, vakar, - tarė jis, - mes vakarojome viename 
kaimo ūkyje. Kanapininkas rietė istorijas ligi antros valandos 
nakties. Kunigo tarnaitė jam antrino arba jį taisė. Ta valstietė 
šiek tiek prasilavinusi, ojis - neapsišvietęs žmogus, bet, laimė, 
gabus ir savaip iškalbingas. Jiedu papasakojo mums tikrą ir 
gana ilgą istoriją, panašią į meilės romaną. Ar tu ją įsiminei? 

— Kuo puikiausiai, ir galėčiau Žodis žodin pakartoti jų 
šnekta. 

— Bet jų šnektą tektų versti. Turi rašyti prancūziškai ir ne- 
pavartoti nė vieno tarmiško žodžio, nebent jis būtų toks su- 
prantamas, kad skaitytojui neprireiktų paaiškinimo. 


' Monjė, Anri (1799-1877) - prancūzų rašytojas ir karikatūristas. 

— Matau, užkrauni man tokį darbą, nuo kurio galima iš 
proto išsikraustyti: kiek sykių jo imdavausi, visada būdavau 
nepatenkintas savimi, įsitikinęs savo bejėgiškumu. 

— Nesvarbu! Tu vėl į jį pasinersi, nes aš pažįstu jus, me- 
nininkus. Jūs užsidegat tik susidūrę su kliūtimis ir prastai 
padarote tai, kas nesukelia kančių. Na, pradėk, papasakok 
man Rastinuko istoriją, bet ne tokią, kokią mudu girdėjome. 
Tai buvo pasakojimo šedevras mūsų kaimiškiems protams ir 
ausims. Papasakok ją taip, lyg tau iš dešinės būtų paryžietis, 
kalbantis šiuolaikiška kalba, o iš kairės - valstietis, kuriam 
nenorėtum pasakyti nė vieno sakinio, nė vieno žodžio, nepa- 
sieksiančio jo sąmonės. Taigi paryžiečiui turi kalbėti aiškiai, o 
valstiečiui - naiviai. Vienas kaltins tave, kad trūksta spalvų, 
kitas - kad stokoji prašmatnumo. Bet su tavim būsiu aš ir 
stengsiuosi suvokti, kaip menas, nesiliaudamas būti menu, 
gali įsiskverbti į pirmykščio paprastumo paslaptį ir perteikti 
protui gamtoje pasklidusius kerus. 

— Vadinasi, šį etiudą piešime dviese? 

— Taip, nes aš tave sustabdysiu, kai išklysi iš kelio. 

— Gerai, tada atsisėskim ant šitos čiobreliais apaugusios 
kalvos. Aš pradėsiu, bet pirmiau leisk sudainuoti keletą gamų, 
kad praskaidrėtų balsas. 

— Šit kaip! Nežinojau, kad tu dainininkas. 

— Tai metafora. Manau, prieš pradedant meno kūrinį, reikia 
atgaivinti atmintyje kokią nors temą, galinčią būti pavyzdžiu 
ir deramai jus nuteikti. Todėl, ruošdamasis tam, ko iš manęs 
reikalauji, privalau papasakoti Briskė šuns istoriją: ji ttumpa, 
ir aš ją moku atmintinai. 

— Kokia ta istorija? Aš jos nepamenu. 

- Tai pirmasis pratimas mano balsui, parašytas Šarlio 
Nodjė!, kuris savąjį mėgino visais įmanomais būdais. Mano 
galva, šis didis menininkas nesusilaukė tokios šlovės, kokios 
nusipelnė, nes iš daugybės mėginimų daugiau buvo blogų 


! Nodjė, Šarlis (1780-1844) - prancūzų rašytojas, kurio kūriniai, panašūs į juoduosius 
romanus ir stebuklines pasakas, nutiesė kelią siurrealizmui. 

negu gerų, bet jei žmogus sukuria du ar tris šedevrus, kad ir 
kokie trumpi jie būtų, reikia uždėti jam vainiką ir atleisti klai- 
das. Taigi apie Briskė šunį. Klausykis. 

Ir aš papasakojau draugui istoriją apie Bolonę, kuri jį sujau- 
dino ligi ašarų ir kurią jis pripažino šio Žanro šedevru. 

— Turbūt neišdrįsiu imtis darbo, - pasakiau jam.- Vargšo 
Briskė šunelio odisėjai papasakoti nereikia nė penkių minučių, 
bet joje nėra nė menkiausios dėmelės, nė šešėlio. Tai grynas 
deimantas, nušlifuotas geriausio pasaulyje juvelyro, nes No- 
djė visų pirma buvo literatūros juvelyras. Aš neturiu tokių ge- 
bėjimų, tad teks apeliuoti į jausmus. Be to, negaliu pažadėti 
trumpo pasakojimo ir iš anksto Žinau, kad mano etiudui trūks 
svarbiausio privalumo, - gero ir greito atlikimo. 

— Šnekėk, šnekėk, - tarė draugas, kuriam nusibodo mano 
įžangos. 

— Taigi, štai Rastinuko Fransua istorija, - variau toliau, — ir 
pasistengsiu prisiminti jos pradžią be jokių pakeitimų. Tuo 
metu į pokalbį įsiterpė senoji kunigo tarnaitė Monika. 

— Palauk, - pertraukė mane griežtasis klausytojas, - susto- 
kime prie pavadinimo. Rastinukas - ne prancūziškas žodis. 

— Atleisk, - atkirtau.- Žodynas jį pateikia kaip seną, bet šį 
žodį vartoja Montenis, o aš nemanau esąs geresnis prancūzas 
už didžiuosius rašytojus, kūrusius mūsų kalbą. Savo apysa- 
kos nevadinsiu Pamestas vaikas Fransua arba Pavainikis Fran- 
sua, aš ją pavadinsiu Rastinukas Fransua, kitaip tariant, rastas 
vaikas, kaip šiame krašte buvo sakoma anksčiau ir kaip pas 
mus tebesakoma ir dabar. 


22 rytą Madlena Blanšė, jauna Kormuė malūnininko 
žmona, per pievą eidama prie upelio skalbti, rado mažą 
vaiką, sėdintį palei jos tiltelį ir žaidžiantį šiaudais, kuriuos 
Blanšė nustebo, kad jo nepažįsta, mat tose vietose nėra kelio, 
kuriuo vaikščiotų daug Žmonių, ir ten galima sutikti tik vieti- 
nius gyventojus. 

— Kas tu, vaikeli? - paklausė ji berniuko, kuris patikliai 
vėl pasiteiravo moteris, sodindamasi jį šalia ir klaupdamasi 
skalbti. 

— Fransua, - atsakė vaikas. 

— Kieno Fransua? 

— Kieno? - naiviai pakartojo mažylis. 

— Kieno tu sūnus? 

— Kad aš nežinau! 

— Nežinai, kuo vardu tavo tėvas? 

— Ašjo neturiu. 

— Tai jis miręs? 

— Nežinau. 

— O kur tavo motina? 

— Tenai,- atsakė vaikas, rodydamas į varganą trobelytę, 
kurios šiaudinis stogas buvo matyti pro gluosnius už dviejų 
šautuvo šūvių. 

— Ą, Žinau! - tarė Madlena.- Tai ta moteris, kuri atvažiavo 
čia gyventi ir vakar įsikraustė? 

— Aha, - atsakė vaikas. 

— O anksčiau jūs gyvenote Mere? 

— Nežinau. 

— Tu nelabai nuovokus berniukas. Ar bent Žinai motinos 
vardą? 

— Aha, Zabelė. 

— Izabelė, o toliau? Nejau nežinai jos pavardės? 


— Tai kad ne! 

— Nuo to, ką tu žinai, galvelė tikrai nepervargs,- nusišyp- 
sojo Madlena ir ėmė kultuve daužyti skalbinius. 

— Ką sakėt? — nesuprato mažasis Fransua. 

Malūnininko Žmona vėl pažvelgė į jį; berniukas buvo gra- 
žus, nuostabiomis akimis. „Kaip gaila, - pamanė ji,- kad jis 
toks Žioplelis.“ 

— Kiek tau metų? - paklausė Madlena.- O gal tu ir to ne- 
Žinai? 

Tiesą sakant, vaikas ir savo amžių žinojo ne geriau, kaip 
visa kita. Galbūt susigėdęs, kad malūnininko Žmona jam prie- 
kaištauja dėl tokio paikumo, jis labai pasistengė ir išstenėjo šį 
pritrenkiantį atsakymą: 

— Dveji metai! 

— Kurgi ne! - šūktelėjo Madlena, gręždama skalbinius ir 
daugiau nežiūrėdama į jį.- Tu tikras kvailutis, nes tavęs nie- 
kas nemokė, vargšeli! Pagal ūgį atrodai ne mažiau kaip šeše- 
rių, O pagal protą neduotum nė dvejų. 

— Gali būti! - sutiko Fransua. Paskui dar kartą pasistengė, 
lyg norėdamas pažadinti iš sąstingio savo vargšę sielą, ir 
tarė: — Klausėt, kuo aš vardu. Mano vardas Fransua Rastinu- 
kas. 

— Aha, suprantu, - pasakė Madlena, su užuojauta žiūrė- 
dama į jį. 

Dabar ji jau nesistebėjo, kad šis gražus vaikas toks nešva- 
rus, toks apdriskęs, apleistas ir kvaišas pagal savo amžių. 

— Tu juk visai plikas, - tarė Madlena, - o lauke nešilta. Tur- 
būt labai sušalai? 

— Nežinau, - atsakė vargšas rastinukas, kuris buvo taip pri- 
pratęs kentėti, kad to nė nepastebėjo. 

Madlena atsiduso. Ji pagalvojo apie savo mažylį Žani, 
kuriam dar nebuvo nė metų ir kuris dabar miegojo šiltame 
dreba prie upelio vienas, nuo mirties saugomas tik gerosios 
Apvaizdos, nes per savo naivumą nenutuokia, kad įkritus į 
vandenį nuskęstama. 

Madlena buvo gailestingos širdies moteris, tad paėmė vaiką 
už rankos ir ji jai pasirodė karšta, nors mažylį kartkartėmis su- 
purtydavo drebulys, o dailus veidelis buvo labai išbalęs. 

— Tu karščiuoji? - paklausė ji. 

— Nežinau, - atsakė vaikas, kuris visada karščiuodavo. 

Madlena Blanšė nusirišo vilnonę skarą, gaubusiąjai pečius, 
ir apvyniojo ja rastinuką, kuris nesipriešino ir neparodė nei 
nuostabos, nei pasitenkinimo. Paskui, ištraukusi iš po kelių 
visus šiaudus, padarė berniukui lovelę ir jis tuoj pat užmigo, o 
ji baigė skalbti mažojo Žani vystyklus; Madlena susisuko grei- 
tai, mat dar tebežindė kūdikį ir skubėjo pas jį pareiti. 

Išvelėtas žŽlugtas pasidarė dukart sunkesnis, ir ji nepajėgė 
visko paimti. Todėl kultuvę ir dalį skalbinių paliko prie van- 
dens, ketindama pažadinti rastinuką grįžusi iš namų, kur ir 
nunešė tiek, kiek valiojo pakelti. Madlena Blanšė nebuvo nei 
aukšta, nei stipri. Tačiau ji buvo labai daili moteris, niekada 
nenusimenanti ir garsėjanti švelnumu bei sveika nuovoka. 

Atidariusi namų duris, ji išgirdo ant šliuzo tiltelio kaukšint 
klumpes, tapsinčias jai iš paskos, ir atsigręžusi pamatė rasti- 
nuką, kuris atsivijo ją termpdamas kultuvę, muilą, likusius 
skalbinius ir vilnonę skarą. 

— Oho! - aiktelėjo ji, uždėjusi ranką jam ant peties.- Tu ne 
toks kvailas, kaip aš maniau, tu paslaugus, o tas, kieno gera 
širdis, niekada nebūna bukaprotis. Užeik, vaikeli, pailsėk. Jūs 
tik pažvelkit į šį vargšelį! Velka naštą, sunkesnę už jį patį! 

— Štai, motin,- tarė ji senajai malūnininkei, kuri padavė 
marčiai jos gaivų, šypsantį kūdikį, - čia vargšas rastinukas, re- 
gis, jis serga. Jūs nusimanot apie karštines, reikėtų pamėginti 
ji pagydyti. 

— E, čia skurdo karštinė! - atsakė senoji, žiūrėdama į 
Fransua.- Ją išgydytų gera sriuba, o jos kaip tik ir nėra. Ši- 
tas rastinukas tos moters, kur vakar atsikraustė. Ji - tavo vyro 
nuomininkė, Madlena. Atrodo baisi bėdulė, bijau, nedažnai 
susimokės. 

Madlena nieko neatsakė. Žinojo, kad jos anyta ir vyras ne- 
pasižymi gailestingumu ir pinigus myli labiau negu savo ar- 

timą. Ji pažindė kūdikį ir, kai senoji ištuopojo parvaryti žąsų, 
paėmė Fransua už rankos, Žani pasisodino ant kitos rankos ir 
nuėjo su jais pas Zabelę. 

Zabelė, o iš tiesų Izabelė Bigo, buvo penkiasdešimtmetė 
senmergė, tokia gera, kokia tik įmanoma būti kitiems, kai 
pati nieko neturi ir nuolat drebi dėl savo dalios. Ji pasiėmė 
Fransua, likusį be žindyvės, moters, kuri tuo metu numirė, ir 
augino jį, kad kas mėnesį gautų keletą sidabrinių monetų ir 
turėtų nuosavą mažą tarną; bet pagaišo jos gyvuliai ir jai rei- 
kėjo, kai galės, nusipirkti skolon kitų, nes gyveno tik iš keleto 
avių ir tuzino vištų, kurios savo ruožtu mito bendruomenės 
pievose. Iki pirmos komunijos Fransua turėjo ganyti šią men- 
kutę bandą kelių pakraščiuose, o paskui - parsisamdyti kuo 
paklius, kiauliaganiu arba jaučių varinėtoju, ir atiduoti įmotei 
dalį uždarbio, jei prisimins, kiek gera ji jam padarė. 

Vakarykštė diena buvo šventojo Martyno, ir Zabelė išvyko 
iš Mero, kaip atlygį už nuomą palikusi paskutinę ožką. Ji atsi- 
kėlė gyventi į mažytę trobelę, priklausančią Kormuė malūnui, 
nors negalėjo pateikti kitokių mokėjimo garantų, tik suklypu- 
sią lovą, porą kėdžių, skrynią ir keletą molinių indų. Bet lūšna 
buvo tokia prasta, tokia skylėta ir menkavertė, kad reikėjo arba 
laikyti ją visai tuščią, arba rizikuoti nuomojant vargšams. 

Pasikalbėjusi su Zabele, Madlena iškart pamatė, kad tai 
nebloga moteris ir iš visų jėgų stengsis susimokėti, be to, ji 
labai prisirišusi prie savo rastinuko. Tačiau, pripratusi regėti jį 
kenčiantį ir kentėdama pati, iš pradžių veikiau nustebo, negu 
apsidžiaugė, kad turtinga malūnininko Žmona rodo vargšui 
vaikui užuojautą. 

Atsitokėjusi iš nuostabos ir supratusi, kad Madlena atėjo pas 
ją ne ko nors reikalauti, o padėti, Zabelė įgavo pasitikėjimo, ilgai 
pasakojo jai savo istoriją, panašią į visų nelaimingųjų, ir karštai pa- 
dėkojo už atjautą. Madlena pažadėjo paremti ją kiek įmanydama, 
bet paprašė niekam apie tai neprasitarti ir prisipažino pagelbėti 
galėsianti tik slapčiomis, nes namuose nesanti šeimininkė. 

Pradžiai malūnininko žmona paliko Zabelei savo vilnonę 
skarą, prisakiusi tą patį vakarą sukirpti iš jos drabužius rasti- 

nukui ir niekam nerodyti gabalų, kol jie nebus susiūti. Ji pui- 
kiai matė, kad Zabelė sutiko tai padaryti atbula širdimi, nes 
manė, jog tokia gera skara praverstų jai pačiai. Madlenai teko 
perspėti, kad paliks ją likimo valiai, jei po trijų dienų rastinu- 
kas nebus šiltai aprengtas. 

— Nejau tikitės, - pridūrė ji,- kad anyta, kuriai niekas ne- 
prasprūsta pro akis, neatpažins mano skaros jums ant pečių? 
O gal norit pridaryti man rūpesčių? Žinokit, aš jums padėsiu 
ir kitkuo, jei laikysit liežuvį už dantų. Ir dar štai kas: jūsų ras- 
tinukas karščiuoja, ir jei gerai jo neslaugysit, numirs. 

— Ar tikrai? — išsigando Zabelė.- Man tai būtų didelė sopė, 
nes, matot, šitas vaikas tokios širdies, kokių reta. Jis niekada 
nesiskundžia, o jau paklusnus - lyg šeimoje augtų. Visai ne 
toks, kaip kiti rastinukai: anie būna baisūs ir kerštingi, tik ir 
tegalvoja, kokią čia šunybę iškrėtus. 

— Taip yra todėl, kad juos visi stumdo ir skriaudžia. O šitas 
geras, nes ir jūs jam gera, galite neabejoti. 

— Teisybė, - pritarė Zabelė.- Vaikai supranta daugiau, nei 
mes manom. Štai maniškis nėmaž negudrus, bet puikiai žino, 
kuo gali pasitarnauti. Kai aš pernai susirgau, jam tada penkeri 
tebuvo, slaugė mane kaip suaugęs. 

— Klausykit, - tarė malūnininko Žmona, - atsiųskit man jį 
kas rytą ir kas vakarą, tuo metu, kai penėsiu sriuba savo ma- 
žylį. Aš virsiu jos daugiau, ir jis suvalgys, kas liks. Niekas šito 
nepastebės. 

— Bet aš nedrįsiu jo vedžioti, o pats jis nesusipras, kada at- 
eiti. 

— Padarykim štai kaip. Kai sriuba bus gatava, ant šliuzo 
tiltelio padėsiu verpstę. Pažvelkit, iš čia ji bus puikiausiai ma- 
tyti. Tada jūs atsiųsit vaiką su klumpe rankoje, neva pasisko- 
linti ugnies, ir kadangi jis pavalgys mano sriubos, jūsiškė liks 
jums. Šitaip abu maitinsitės sočiau. 

— Tikrai, - atsakė Zabelė.- Matau, jūs moteriškė su galva, 
ir man pasisekė, kad čia atvažiavau. Buvau labai gąsdinama 
jūsų vyru, visi jį laiko atšiauriu žmogumi, ir jei būčiau radusi 
prieglobstį kitur, nebūčiau nuomojusis jo namo, juk jis labai 

prastas, o jūsų vyras užsiprašė daug pinigų. Bet dabar matau, 
kad jūs gera varguoliams ir padėsit užauginti mano rastinuką. 
O, jei sriuba numuštų jam karštį! Betrūktų netekti šito vaiko! 
Nauda man iš jo menka, viską, ką gaunu iš prieglaudos, jam 
ir išleidžiu. Bet myliu jį kaip savą, nes jis toks geras ir vėliau 
padės man. O žinot, pagal savo metus jis tvirtas, anksti pajėgs 
imtis darbų. 

Šitaip rastinukas Fransua ir užaugo per malūnininko žmo- 
nos Madlenos rūpestį bei kilnią širdį. Jis greitai atgavo svei- 
katą, mat buvo drėbtas iš gero molio, kaip pas mus sakoma, 
ir visame krašte nebuvo tokio turtuolio, kuris nebūtų geida- 
vęs turėti tokio apveidaus ir taip gražiai sudėto sūnaus. Be to, 
jis buvo drąsus kaip tikras vyras: plaukiojo upėje lyg Žuvis, 
nardė net po malūno ratu ir nebijojo nei vandens, nei ugnies. 
Užšokęs ant narčiausių eržilų, nujodavo į pievą net virvės ne- 
užmetęs jiems ant galvos, vien mindamas kulnais, kad bėgtų 
tiesiai, ir įsikibdamas už karčių, kai duodavo šuolį per grio- 
vius. Keisčiausia, kad visa tai jis darydavo labai ramiai, be jo- 
kio vargo, nieko nesakydamas, su jam būdingu paprastumu ir 
tartum apsnūdęs. 

Dėl to visi jį laikė kvaileliu, bet, jei reikėdavo išardyti šar- 
kos lizdą aukščiausios tuopos viršūnėje arba surasti toli nuo 
namų nuklydusią karvę, arba akmeniu nudaužti strazdą, 
nebūdavo drąsesnio, vikresnio ir labiau savimi pasitikinčio 
berniuko. Kiti vaikai šitai vadindavo laimingu likimu, dovana, 
kuria šiame nuodėmingame pasaulyje esą apdovanojami ras- 
tinukai. Todėl, krėsdami pavojingas išdaigas, visada stum- 
davo jį pirmą. 

- Šito, - sakydavo jie,- nė velnias negriebs, juk jis rastinu- 
kas. Tik kviečiai bijo blogo oro, o piktžolių sėklos niekada ne- 
žūva. 

Dvejus metus viskas klojosi gerai. Zabelė nežinia kaip įsi- 
gudrino nusipirkti keletą gyvulių. Ji padarė malūnui daug 
mažų paslaugų ir galop priprašė malūnininką poną Kadė 
Blanšė sutaisyti lūšnelės stogą, kuris leido vandenį kaip rėtis. 
Ji šiek tiek geriau apsirengė pati ir aprengė savo rastinuką ir 

dabar atrodė nebe tokia vargšė, kokia buvo čia atvažiavusi. 
Teisybė, Madlenos anyta keletą kartų rūsčiai papriekaištavo 
dėl dingusių daiktų ir dėl to, kad namuose suvalgoma tiek 
daug duonos. Sykį Madlena net gavo prisiimti kaltę, kad įta- 
rimas nekristų ant Zabelės, bet Kadė Blanšė, nors anyta to ir 
telaukė, beveik nesupyko ir, rodos, užmerkė akis. 

Mat Kadė Blanšė vis dar buvo labai įsimylėjęs savo 
žmoną - štai kur slypėjo tokio nuolaidumo paslaptis. Madlena 
buvo daili ir nėmaž ne koketė, visi jam ją gyrė, be to, jo reikalai 
ėjosi tiesiog puikiai; kadangi malūnininkas buvo iš tų Žmonių, 
kurie niršta tik tada, kai bijo pasidaryti nelaimingi, Madleną 
jis gerbė labiau, nei iš jo galėjai tikėtis. Dėl to motušė Blanšė 
truputį pavydėjo ir keršijo priekabėmis, kurias Madlena kentė 
tylomis ir niekada nesiskundė vyrui. 

Tai buvo geriausias būdas greičiau baigti nesusipratimus, 
ir šiuo požiūriu nebuvo kantresnės ir išmintingesnės moters 
už Madleną. Bet pas mus sakoma, kad gėrio atsargos išsenka 
sparčiau negu blogio, ir vieną dieną Madlena dėl savo gailes- 
tingumo buvo iškvosta ir smarkiai išbarta. 

Tai atsitiko tais metais, kai kruša išdaužė javus, o patvinusi 
upė supūdė šieną. Kadė Blanšė buvo prastai nusiteikęs. Sykį, 
malūnininkui grįžtant iš turgaus su bičiuliu, neseniai vedusiu 
tikrą gražuolę, šis jam tarė: 

— Na, kažkada ir tu negalėjai skųstis, tavo Madlona taip pat 
buvo labai miela mergina. 

— Ką nori pasakyti tuo kažkada ir tavo Madlona buvo? Argi 
mudu suja tokie jau seni? Madlenai dar tik dvidešimt metų, ir 
aš nepastebiu, kad ji būtų suprastėjusi. 

— Ne, ne, aš taip ir nesakau, - užsigynė bičiulis.- Kas be 
ko, Madlena dar graži, bet, kai moteris išteka tokia jauna, ilgai 
žvilgsnių netraukia. O kai išmaitina kūdikį, jau būna suvar- 
gusi. Taviškė ne iš stipriųjų, tai ir sulyso visa, išėjo iš veido. Ar 
tik vargšė Madlona nebus pasiligojusi? 

— Kiek žinau, ne. Kodėl manęs šito klausi? 

— Ir pats nesumoju. Bet ji man atrodo liūdna, lyg sirgtų ar 
turėtų kokių rūpesčių. Ak, tos moterys! Visos jos kaip vynuo- 

gienojai —- žiūrėk, jau ir peržydėjo. Manęs laukia tas pats, ir 
maniškės veidas ištįs, surimtės. Tokie jau mes, vyrai! Kol savo 
žmonų pavydime, tol jas ir mylim. Pykstam, rėkiam, kartais ir 
prilupam. Jos sielojasi, verkia, tupi namuose, bijo mūsų, ima 
nuobodžiauti ir liaujasi mus mylėjusios. Tada jau būnam pa- 
tenkinti, mes šeimininkai!.. Bet vieną gražų rytą susigriebiam, 
kad, jei mūsų Žmonos niekas negeidžia, vadinasi, ji suprastėjo 
ir - štai koks likimas! — patys nustojam ją mylėti ir pradedam 
dairytis į svetimas... Taip, taip, Kadė Blanšė, šįvakar tu per 
karštai pabučiavai mano Žmoną. Aš tai mačiau, bet pratylėjau. 
Noriu tau pasakyti štai ką: mes vis tiek būsime geri draugai, 
bet aš stengsiuos, kad mano pati neliūdėtų taip, kaip taviškė. 
Aš save pažįstu, jei būsiu pavydus, pasidarysiu piktas, o jei 
nebus dingsties pavydui, gal pasidarysiu dar blogesnis... 
Gera pamoka protingam Žmogui išeina į naudą, tačiau 
Kadė Blanšė, nors sumanus ir darbštus, turėjo ne per daug 
išminties, mat buvo per didelis pasipūtėlis. Namo jis grįžo 
krauju pasruvusiomis akimis, visas pasišiaušęs. Į Madleną 
dėbtelėjo taip, lyg būtų seniai jos nematęs. Jis pastebėjo, kokia 
ji išbalusi ir pasikeitusi. Vyras taip tūžliai paklausė, ar ji neser- 
ganti, kad Madlena dar labiau išblyško ir tyliu balseliu atsakė 
esanti sveika. Jis užsiuto dievaižin ko ir prie stalo sėdo trokš- 
damas su kuo nors susikivirčyti. Progos ilgai laukti nereikėjo. 
Kalba pakrypo apie grūdų brangumą, ir motušė Blanšė, kaip 
ir kas vakarą, prikišo, kad manuose suvartojama per daug 
duonos. Madlena nepratarė nė žodžio. Kadė Blanšė apkaltino 
ją išlaidavimu. Senoji pareiškė ir tąryt mačiusi, kaip rastinu- 
kas išsinešęs puskepalį... Madlenai vertėjo supykti ir pasiprie- 
šinti, bet ji mokėjo tik verkti. Blanšė prisiminė bičiulio žodžius 
ir surūgo dar labiau. Nuo tos dienos, - aiškinkite šitai, kaip 
išmanot, - jis nustojo mylėjęs žmoną ir padarė ją nelaimingą. 

is padarė ją nelaimingą, o kadangi labai laiminga su juo 

niekada ir nebuvo, tai vedybos jai nenusisekė dvigubai. 
Būdama šešiolikos, ji leidosi ištekinama už šito šiurkštaus 
raudonveidžio, kuris sekmadieniais daug gerdavo, kie- 
kvieną pirmadienį siusdavo, antradienį niūrodavo, o liku- 
sias dienas dirbdavo kaip jautis, norėdamas atsigriebti už 
prarastą laiką, mat buvo godus, todėl neturėjo kada galvoti 
apie Žmoną. Šeštadienį jis būdavo ne toks bjaurus, nes, bai- 
gęs triūsus, rytoj ketindavo paužti. Tačiau būti gerai nusi- 
teikusiam vieną dieną per savaitę negana, be to, Madlena 
nemėgo matyti jo linksmo, nes žinojo, kad kitą vakarą vyras 
grįš degdamas įniršiu. 

Bet ji buvo jauna, miela ir tokia švelni, kad ant jos negalė- 
jai ilgai pykti; dar pasitaikydavo valandėlių, kai malūninin- 
kas būdavo teisingas ir draugiškas, ir tada, paėmęs žmoną už 
rankų, sakydavo: 

— Madlena, nėra už jus geresnės moters, ir manau, kad jūs 
tyčia man sukurta. Jei būčiau vedęs koketę, kurių tiek daug 
aplinkui, būčiau ją užmušęs arba pats puolęs po malūno ratu. 
Bet aš matau, kokia tu protinga ir darbšti, tu verta tiek aukso, 
kiek pati sveri. 

Bet, kai po ketverių vedybinio gyvenimo metų meilė pra- 
ėjo, jis daugiau neištardavo jai gero žodžio ir gieždavo ap- 
maudą dėl to, kad ji neatsako į jo priekabes. Ką ji galėjo at- 
sakyti? Madlena jautė, kad vyras neteisus, bet nenorėjo jam 
dėl to priekaištauti, nes laikė savo pareiga gerbti šeimininką, 
kurio taip ir nesugebėjo pamilti. 

Anyta džiaugėsi: sūnus vėl tapo namuose ponu. Ji taip tik 
sakė, nors iš tiesų jis niekada nenustojo juo buvęs ir niekam 
neleido šito užmiršti! Senoji nekentė marčios, nes matė, kad ši 
užją geresnė. Neišmanydama, ką jai prikišti, iškalbinėjo, kad 
ji esanti paliegusi, visą Žiemą kosinti ir teturinti vieną vaiką. 
Anyta ją dėl to niekino, ir dar jos panieką kėlė tai, kad Ma- 
dlena mokėjo skaityti ir rašyti ir sekmadieniais, užsiglaudusi 

sodo kamputyje, skaitydavo maldas, užuot liežuvavusi ir ple- 
pėjusi su ja bei apylinkių kūmutėmis. 

Madlena pavedė savo sielą Dievui ir suprasdama, kad 
skųstis neverta, kentėjo, lyg būtų to nusipelniusi. Širdimi ji 
atsiplėšė nuo Žemės ir dažnai svajodavo apie rojų, kaip žmo- 
gus, kuris norėtų numirti. Tačiau ji saugojo sveikatą ir stengėsi 
būti tvirta, nes žinojo, kad be jos sūnelis būtų nelaimingas, o iš 
meilės jam buvo pasiryžusi iškęsti viską. 

Su Zabele ji bičiuliavosi ne per labiausiai, bet jautė jai šiokį 
tokį draugiškumą, nes ta moteris, iš dalies dėl savo gerumo, 
iš dalies dėl naudos, ir toliau kiek įmanydama globojo vargšą 
rastinuką; ir Madlena, matydama, kokie blogi tampa tie, kurie 
galvoja vien apie save, pradėjo gerbti tik tuos, kuriems šiek 
tiek rūpi ir kiti. Bet, kadangi jos kaimynystėje daugiau nebuvo 
tokių, kurie visai nesisielotų dėl savęs, malūnininko Žmona 
jautėsi baisiai vieniša ir labai liūdėjo, nors pati gerai nesuvokė, 
kokia to liūdesio priežastis. 

Tačiau pamažėliais Madlena ėmė pastebėti, kad rastinu- 
kas, kuriam tada buvo dešimt metų, pradeda mąstyti taip, 
kaip ji. Kai sakau „mąstyti“, reikia suprasti, kad Madlena 
apie tai sprendė iš jo elgesio, nes vargšas vaikas savo mintims 
reikšti naudojo neką daugiau žodžių nei tądien, kai klausinėjo 
ji pirmą kartą. Jis nemokėjo suregzti poros žodžių, ir kai no- 
rėdavai jį prakalbinti, tučtuojau nutildavo, nes nežinojo nieko 
o nieko. Bet, jei reikėdavo padaryti kam paslaugą ir kur nors 
nubėgti, jis visada būdavo pasirengęs; o jei paslaugos prireik- 
davo Madlenai, vaikas bėgdavo jai dar nespėjus nė prasižioti. 
Į ji pažvelgęs galėjai pamanyti, kad berniokas nė nenutuokia, 
ko iš jo norima, bet pavedimą atlikdavo taip greitai ir gerai, 
kad ji net žavėdavosi. 

Sykį, kai rastinukas laikė ant rankų mažąjį Žani ir, norė- 
damas prajuokinti vaiką, leido jam pešti plaukus, Madlena 
paėmė iš jo sūnų ir šiek tiek nepatenkinta, lyg netyčia pasakė: 

— Fransua, jei jau dabar imsi kęsti viską, ką tau daro kiti, 
nežinia kada tam bus galas. 

O Fransua, didžiausiam jos nustebimui, atsakė: 

— Verčiau jau kęsiu skriaudas, nei pats ką nors nuskriausiu. 

Madlena apstulbusi pažvelgė rastinukui į akis. Ir vaiko 
akyse išvydo tai, ko niekada nebuvo mačiusi net protingiau- 
sių Žmonių žvilgsnyje: išvydo tokį gerumą ir drauge tokį 
ryžtą, kad net galva apsisuko; atsisėdusi ant pievutės su ma- 
žyliu ant kelių, ji pasisodino rastinuką ant suknelės krašto ir 
nedrįso nieko jam pasakyti. Pati nesusigaudė, iš kur atsirado 
ta savotiška baimė ir gėda, kad dažnai pasišaipydavo iš šio 
vaiko paprastumo. Tiesa, ji tai darė švelniai ir gal kaip tik dėl 
to naivumo dar labiau jo gailėjosi ir jį mylėjo. Bet dabar jai 
atrodė, kad jis visada suprato jos patyčias ir kentėjo, negalė- 
damas atsikirsti. 

Paskui ji užmiršo šį nereikšmingą įvykį, mat jos vyras ne- 
trukus įsimylėjo netoliese gyvenančią pasileidėlę, ėmė nekęsti 
žmonos ir prisakė jai, kad Zabelės ir jos berniūkščio malūne 
nė kojos nebūtų. Tada Madlena tegalvojo, kaip jiems padėti 
slapstantis dar labiau. Ji perspėjo Zabelę kurį laiką apsime- 
sianti, kad ją užmiršo. 

Tačiau Zabelė klaikiai bijojo malūnininko ir buvo ne toks 
žmogus kaip Madlena, kad iš meilės kitam galėtų ištverti 
viską. Ji pagalvojo, pagalvojo ir nusprendė, kad malūninin- 
kas, būdamas šeimininkas, turi valią išgrūsti ją pro duris arba 
padidinti nuomą ir Madlena tada niekuo negalės jai pagelbėti. 
Ir dar ji sumetė, kad, įsiteikusi motušei Blanšė, prie jos prisi- 
gerins ir įgis naudingesnę globėją negu jaunoji moteris. Tad 
Zabelė nuėjo pas senąją malūnininkę ir prisipažino priėmusi 
jos marčios pagalbą, nors, sakė, dariusi tai nenoromis ir tik iš 
gailesčio rastinukui, kurio pati neįstengė išmaitinti. Senė ne- 
kentė rastinuko vien už tai, kad Madlena juo rūpinosi. Ji pa- 
tarė Zabelei juo atsikratyti ir už tai pažadėjo paprašyti sūnaus 
pusę metų neimti iš jos nuomos mokesčio. Šitai taip pat nutiko 
kitą dieną po šventojo Martyno, ir Zabelė neturėjo pinigų, nes 
metai buvo blogi. Jau kuris laikas Madlena buvo saugoma taip 
akylai, kad negalėjo jai jų duoti. Zabelė ryžtingai apsisprendė 
ir pažadėjo rytoj pat nuvesti rastinuką į prieglaudą. 

Bet, vos spėjusi duoti šį pažadą, iškart pasigailėjo ir, pama- 
čius mažąjį Fransua, miegantį savo varganame guolyje, jai taip 
suspaudė širdį, lyg būtų ruošusis padaryti mirtiną nuodėmę. 

Ji kiaurą naktį nesumerkė akių, bet dar prieš aušrą į pirkelę 
įėjo motušė Blanšė ir paragino: 

— Nagi, kelkitės, Zabo! Jūs pažadėjot, ir pažadą reikia tesėti. 
Jeigu pasikalbėsit su mano marčia, žinau, kad nieko nesiimsit. 
Bet, matot, jos ir jūsų pačios labui berniūkštį privalot iš čia išdan- 
ginti. Mano sūnus jo nemėgsta dėl kvailumo ir rajumo. Marti 
per daug jį išlepino, esu tikra, jis jau dabar vagišius. Visi rastinu- 
kai tokie nuo pat gimimo, kvailystė pasitikėti šitais nedorėliais. 
Jūs dėl saviškio būsite išmesta iš čia ir dar apšaukta, per jį mano 
sūnus vieną dieną primuš Žmoną, o galiausiai, kai užaugs, jis 
taps pakelių plėšiku ir užtrauks jums gėdą. Nagi, pasiskubinkit! 
Per pievas nuveskit jį į Korlė. Aštuntą valandą pro ten prava- 
žiuos diližanas. Sėsit į jį su vaiku ir vėliausiai vidurdienį būsite 
Šatoru, o vakare jau grįšit namo. Štai jums pistolis, susimokėsite 
už kelionę ir dar pavalgyti mieste turėsit už ką. 

Zabelė pažadino vaiką, aprengė geriausiais drabužiais, o 
likusius skudurus surišo į ryšulį ir, paėmusi Fransua už ran- 
kos, išskubėjo su juo į mėnesieną. 

Bet juo toliau ėjo ir juo labiau švito, tuo sunkiau moteriškei 
darėsi ant širdies; ji nepajėgė žingsniuoti greitai, negalėjo kal- 
bėti, o pasiekusi kelkraštį, susmuko palei griovį nei gyva, nei 
mirusi. Diližanas artėjo. Jie suspėjo pačiu laiku. 

Rastinukas nebuvo pratęs dėl ko nors jaudintis ir ligi tol 
sekė paskui motiną nieko nenutuokdamas. Tačiau pirmą kartą 
gyvenime išvydęs jo link riedantį didžiulį vežimą ir išsigan- 
dęs dardėjimo, ėmė tempti Zabelę į pievą, iš kurios jie buvo 
atėję. Zabelei pasidingojo, kad vaikas supranta, koks likimas 
jo laukia, ir tarė: 

— Liaukis, mano vargšeli Fransua, taip reikia! 

Jos žodžiai rastinuką išgąsdino dar labiau. Jis pamanė, kad 
diližanas — tai milžiniškas bėgantis žvėris, kuris jį pagriebs ir 
suės. Taip narsiai sutinkantis pažįstamus pavojus, šįsyk Fran- 
sua pametė galvą ir rėkdamas pasileido per pievą. Zabelė 
nusivijo vaiką, bet pamačiusi, koks jis išblyškęs, tarytum jau 
užkluptas paskutiniosios, visai sugniužo. Ji nusliūkino jam 
pridurmui iki pievos pakraščio, ir diližanas nuvažiavo. 

ie grįžo tuo pačiu taku, kuriuo buvo atėję, bet pusiauke- 
Jis iki malūno, nuovargio priveikti, sustojo. Zabelė neri- 
mavo, matydama vaiką drebantį visu kūnu, ojo širdelė dau- 
žėsi taip, kad net palaikiai marškiniai kilnojosi. Ji pasodino 
jį ir pabandė nuraminti. Bet ir pati nesusivokė, ką šneka, o 
paklaikęs Fransua taip pat nieko nesusigaudė. Išsitraukusi 
iš pintinės gabalėlį duonos, Zabelė kalbino vaiką ją suval- 
gyti, bet jis nenorėjo ir jie ilgai ten sėdėjo netardami vienas 
kitam nė žodžio. 

Galiausiai Zabo, vis grįžtanti prie savo minčių, susigėdo 
tokio silpnumo ir pasakė sau, kad, jei pasirodys malūne su 
vaiku, ji žuvusi. Apie vidurdienį važiavo kitas diližanas; ji 
nusprendė pailsėti čia ligi tol, kol reikės vėl eiti prie kelio; 
bet Fransua buvo taip išsigandęs, kad prarado net tą truputį 
proto, kurį turėjo, ir pirmąsyk gyvenime pasipriešino, tad ji 
pamėgino numaldyti jį pasakojimais apie arklių varpelius, 
ratų dardėjimą ir greitą didžiulį vežimą. 

Tačiau, stengdamasi suteikti jam pasitikėjimo, ji prasitarė 
daugiau, negu norėjo; gal atgailavimas traukė ją už liežuvio 
prieš jos valią, gal Fransua, pabudęs rytą, nugirdo kai kuriuos 
motušės Blanšė žodžius ir dabar juos prisiminė; o gal, artinan- 
tis nelaimei, jo varganos mintys staiga prašviesėjo ir jis, žiūrė- 
damas į Zabelę tokiomis akimis, kurios anąsyk apstulbino ir 
kone išgąsdino Madleną, pasakė: 

— Mama, tu nori nuvyti mane nuo savęs! Nori nuvežti toli 
nuo čia ir palikti. 

Paskui rastinukui į galvą toptelėjo žodis „prieglauda“, ne 
kartą ištartas jam girdint. Jis nežinojo, kas ta prieglauda, bet ji 
jam atrodė dar grėsmingesnė nei diližanas ir jis drebėdamas 
sušuko: 

— Tu nori atiduoti mane į prieglaudą! 

Zabelė buvo nužengusi per toli ir dabar negalėjo trauktis. 
Nusprendusi, kad vaikas apie savo dalią žino daugiau, negu 

žinojo iš tikrųjų, ir nepagalvojusi, jog geriausiai būtų griebtis 
gudrybės ir juo atsikratyti apgaule, ji išklojo visą tiesą aiškin- 
dama, kad prieglaudoje jis būsiąs laimingesnis negu su ja, kad 
ten darbuotojai juo rūpinsiąsi labiau, išmokysią amato, laiki- 
nai atiduosią kokiai nors moteriai, ne tokiai vargšei kaip ji, ir 
ta vėl atstosianti jam motiną. 

Šie raminimai rastinuką galutinai sugniuždė. Nežinoma 
ateitis jam buvo baisesnė už viską, kuo Zabelė mėgino jį at- 
baidyti nuo gyvenimo su ja. Be to, jis mylėjo, iš visos širdies 
mylėjo šią nedėkingą motiną, kuri rūpinosi ne tiek juo, kiek 
savimi. Beveik taip pat kaip Zabelę jis mylėjo ir dar vieną 
žmogų - Madleną, bet nežinojo, kad ją myli, ir niekada apie 
tai nekalbėjo. Fransua parkrito ant žemės, raudodamas ėmė 
pešti žolę ir užsidengė veidą rankomis, lyg jį būtų ištikusi 
sunki liga. Matydama jį tokį, sunerimusi, netekusi kantrybės, 
Zabelė norėjo pakelti vaiką jėga ir grasinimais, bet tada jis taip 
smarkiai trenkė galva į akmenis, kad visas apsipylė krauju ir ji 
pamanė, jog jis tuoj užsimuš. 

Gerojo Dievulio valia pro šalį tuo metu ėjo Madlena Blanšė. 
Ji nieko nežinojo apie Zabelės ir vaiko išvykimą. Grįžo iš vie- 
nos turtingos Prelio gyventojos, nunešusi jai vilnas, kurias ši 
buvo davusi labai plonai suverpti, nes Madlena buvo geriau- 
sia verpėja visame krašte. Už darbą ji gavo pinigų ir dabar ėjo 
į malūną su dešimčia ekiu kišenėje. Jau žengdama ant lentinio 
tiltelio, nutiesto per upę prie pat vandens, kokių čionykštėse 
pievose daugybė, moteris išgirdo širdį veriančius riksmus 
ir iškart atpažino vargšo rastinuko balsą. Ji puolė tenai ir iš- 
vydo kraujais aptekusį vaiką, besispardantį Zabelės glėbyje. 
Iš pradžių nieko nesuprato; regėdamas tokį vaizdą, galėjai 
pamanyti, kad Zabelė supykusi jam sudavė ir dabar norėjo jį 
nustumti. Juo labiau kad Fransua, pamatęs Madleną, pribėgo 
prie jos, apsivijo aplink kojas it žalčiukas ir, įsikibęs jai į sijo- 
nus, sušuko: 

— Ponia Blanšė, ponia Blanšė, gelbėkit mane! 

Zabelė buvo aukšta ir stipri, o Madlena - maža ir liekna 
kaip nendrelė. Bet ji neišsigando ir pamaniusi, kad ši moteris 

išprotėjo ir nori nužudyti vaiką, atsistojo priešais, pasiryžusi jį 
ginti arba leistis nugalabijama, kol jis pabėgs. 

Tačiau joms išsiaiškinti ilgų kalbų neprireikė. Zabelė, ne 
tiek pykdama, kiek sielvartaudama, papasakojo, kaip viskas 
buvo. Fransua pagaliau suprato, kokia apverktina jo padėtis, 
ir šįsyk viską, ką išgirdo, priėmė daug protingiau, negu buvo 
galima tikėtis. Kai Zabelė viską pasakė, jis vėl įsikibo malūni- 
ninko žmonai į kojas bei sijonus ir ėmė prašyti: 

— Neišvežkit manęs, neleiskit manęs išvežti! 

Rastinukas puldinėjo nuo verkiančios Zabelės prie malūni- 
ninko žmonos, raudančios dar graudžiau, ir kalbėjo, maldavo 
jas tokiais žodžiais, kurie, rodos, ėjo ne iš jo lūpų, nes vaikas 
pirmą kartą rado kaip pasakyti tai, ką norėjo: 

— O mama, mieloji mama! - kreipėsi jis į Zabelę.- Kodėl 
ketini mane palikti? Nejau nori, kad mirčiau iš liūdesio tavęs 
nematydamas? Ką aš tau padariau, kad manęs daugiau ne- 
bemyli? Argi kada tavęs nepaklausiau, argi nevykdžiau visų 
tavo paliepimų? Argi kuo nors nusikaltau? Juk visada gerai 
mane pabučiuodavai, vadinai savo sūnum ir niekada neužsi- 
minei, kad tu ne mano motina! Mama, nepalik manęs, nepa- 
lik, meldžiu tave, kaip melsčiau gerąjį Dievą! Aš visada tavim 
rūpinsiuos, visada dėl tavęs dirbsiu. Jei būsi manim nepaten- 
kinta, primuši ir aš nieko nesakysiu. Bet neišvežk manęs, pa- 
lauk, kol kuo nors prasikalsiu. 

Paskui, pribėgęs prie Madlenos, kalbėjo: 

— Ponia malūnininkiene, pasigailėkit manęs. Pasakykit mo- 
tinai, kad manęs nepaliktų. Aš niekada daugiau neisiu pas 
jus, jei jūsiškiams tai nepatinka, o kai panorėsit man ką nors 
duoti, žinosiu, kad negaliu imti. Aš pasikalbėsiu su ponu 
Kadė Blanšė, pasakysiu jam, kad mane primuštų ir jūsų dėl 
manęs nebartų. O kai išsiruošit į laukus, visada eisiu su jumis, 
nešiu jūsų mažylį ir žaisiu su juo per dieną. Darysiu viską, 
ką liepsit, ir jei kuo nors nusikalsiu, nustosit mane mylėjus. 
Bet neleiskit manęs išsiųsti, aš nenoriu išvažiuoti, jau verčiau 
šoksiu į upę. 


Vargšas Fransua, žiūrėdamas į upę, priėjo prie jos taip arti, 
kad buvo aišku: jo gyvybė kabo ant plauko, pakanka vieno 
atsisakymo žodžio, ir jis nusiskandins. Madlena užtarė vaiką, 
ir Zabelė mirtinai troško jos paklausyti; tačiau ji buvo jau prie 
pat malūno ir jautėsi visai kitaip negu tada, kai sėdėjo prie 
kelio. 

— Gerai jau, bjaurus berniūkšti, - atsakė ji,- aš tavęs neiš- 
vešiu, bet rytoj per tave turėsiu vaikščioti prašinėdama išmal- 
dos. Tu per kvailas suprasti, kokia dalia manęs laukia dėl tavo 
kaltės. Štai ką reiškia užsikrauti ant sprando svetimą vaiką, 
nepelnantį net duonos, kurią suvalgo. 

— Liaukis, Zabele, - sudraudė ją malūnininko žmona ir, pa- 
ėmusi vaiką į glėbį, pakėlė nuo žemės ruošdamasi neštis, nors 
jis buvo jau gana sunkus. - Štai jums dešimt ekiu, susimokėkit 
už nuomą arba persikraustykite kitur, jei maniškiai užsispirs 
jus iš čia išvyti. Tai mano pinigai, aš pati juos uždirbau, ir nors 
žinau, kad jų bus pareikalauta, man vis vien. Tegul vyras mane 
užmuša, jei nori, bet aš perku šitą berniuką, jis bus mano, o ne 
jūsų. Jūs nenusipelnėt turėti tokios geros širdies vaiko, kuris 
jus taip myli. Dabar aš būsiu jo motina ir namiškiai turės su 
tuo susitaikyti. Dėl savo vaikų viską galima iškęsti. Dėl savo 
Žani leisčiausi sukapojama į gabalėlius. Ką gi, dėl šito taip pat 
viską ištversiu. Eikš, vargšeli Fransua! Tu daugiau nebe rasti- 
nukas, supranti? Tu turi motiną ir gali ją mylėti į valias. O ji 
tau atsilygins iš visos širdies. 

Madlena šitaip kalbėjo pati gerai nesusivokdama, ką šneka. 
Šiaip ji būdavo įsikūnijusi ramybė, bet dabar galva degte 
degė. Jos siela ėmė maištauti, ji tikrai supyko ant Zabelės. 
Fransua apsivijo rankomis malūnininko Žmonai kaklą ir su- 
spaudė taip stipriai, kad jai net kvapo pritrūko, be to, krau- 
jais ištepliojo kepuraitę ir skarelę, nes jo galva keliose vietose 
buvo prakirsta. 

Visa tai Madleną baisiausiai sujaudino, sukėlė didžiulį 
gailestį, siaubą, sielvartą ir ryžtą, ir ji patraukė malūno link 
kupina tokios narsos, su kokia kareivis eina į ugnį. Negalvo- 
dama, koks sunkus vaikas ir kokia silpna ji pati, vos pajėgianti 

panešti net savo mažąjį Žani, moteris žengė ant tiltelio, kuris 
buvo nelabai tvirtas ir linko jai po kojomis. 

Pasiekusi vidurį, Madlena sustojo. Vaikas pasidarė toks 
sunkus, kad ji sviro prie žemės, o per kaktą Žliaugte žliaugė 
prakaitas. Ji pajuto tuoj, tuoj pargriūsianti iš silpnumo ir staiga 
prisiminė gražią, stebuklingą istoriją, kurią vakar buvo per- 
skaičiusi senoje knygoje Šventųjų gyvenimai. Tai buvo istorija 
apie šventąjį Kristoforą, kuris nešė per upę Kūdikėlį Jėzų ir šis 
jam pasirodė toks sunkus, kad Kristoforas sustojo iš baimės. 
Madlena atsisuko ir pažvelgė į rastinuką. Jis jau nebespaudė 
jos rankomis; buvo per daug susikrimtęs arba netekęs per 
daug kraujo. Vargšas vaikas buvo be sąmonės. 

švydusi jį tokį, Zabelė pamanė, kad jis mirė. Jos širdyje at- 
| Jais prieraišumas, ir daugiau negalvodama nei apie ma- 
lūnininką, nei apie piktą senę, ji paėmė vaiką iš Madlenos ir 
puolė jį bučiuoti šaukdama ir raudodama. Moterys pasiguldė 
Fransua ant kelių prie vandens, nuplovė žaizdas ir skarelėmis 
sustabdė kraują; bet neturėjo kuo jo atgaivinti. Tada Madlena, 
priglaudusi jo galvą sau prie krūtinės, papūtė jam į veidą ir 
burną, kaip pučiama skenduoliams. Berniukui šitai padėjo, ir 
kai jis atsimerkęs pamatė, kaip juo rūpinamasi, vieną po kitos 
išbučiavo Madleną ir Zabelę taip karštai, kad jos gavo jį su- 
stabdyti, bijodamos dar vieno nuoalpio. 

— Gana, gana,- maldė jį Zabelė, - laikas grįžti namo. Ne, 
dabar jau matau, niekada negalėsiu palikti šito vaiko, nenoriu 
apie tai nė galvoti. Aš pasiimsiu jūsų dešimt ekiu, Madlena, ir 
sumokėsiu šįvakar, jei būsiu prispirta, bet apie pinigus niekam 
neprasitarkit. Rytoj nueisiu į Prelį pas tą moterį ir paprašysiu 
mūsų neišduoti, o prireikus pasakyti, kad dar neatsiskaitė 
su jumis už verpimą. Taip laimėsim laiko, ir aš pasistengsiu, 
net jei tektų elgetauti, grąžinti jums skolą, kad namiškiai dėl 
manęs jūsų negraužtų. Vaiko negalit pasiimti į malūną - jūsų 
vyras jį užmuštų. Palikit Fransua man, prisiekiu rūpintis juo 
taip, kaip anksčiau, o jei jūsiškiai vėl prirems mus prie sienos, 
ką nors sugalvosim. 

Likimo valia rastinuko grįžimas nesukėlė triukšmo ir nie- 
kas į tai neatkreipė dėmesio; mat motušė Blanšė sunkiai su- 
sirgo — ją ištiko apopleksija, ir ji nespėjo pasakyti sūnui, kaip 
liepė Zabelei pasielgti su rastinukų; o ponas Blanšė skubiai pa- 
kvietė nuomininkę padėti šeimininkauti, kol Madlena su tar- 
naite slaugys motiną. Trejetą dienų malūne tvyrojo sumaištis. 
Madlena, negailėdama savęs, tris naktis prastovėjo prie any- 
tos galvūgalio, ir ši išleido paskutinį atodūsį ant jos rankų. 

Šis likimo smūgis kuriam laikui sutramdė bjaurų malūni- 
ninko būdą. Jis mylėjo motiną taip, kaip išvis mokėjo mylėti, o 

būdamas tuščiagarbis, surengė jai prašmatnias laidotuves. Tuo 
metu jis užmiršo savo meilužę ir net parodė kilnumą, senas 
velionės drapanas išdalydamas vargšėms kaimynėms. Dalis 
tos išmaldos atiteko Zabelei, ir net rastinukas gavo dvidešim- 
ties su monetą, nes Blanšė prisiminė, kad, kai ligonei skubiai 
prisireikė dėlių, visi veltui lakstė jų ieškodami, o rastinukas, 
nieko nesakydamas, nubėgo prie balos, kur žinojo jas veisian- 
tis, ir prigaudęs atnešė anksčiau, negu kiti susiruošė į kelią. 

Taigi Kadė Blanšė beveik užmiršo neprielankumą rasti- 
nukui ir malūne niekas nesužinojo apie nuotykingą Zabelės 
bandymą atiduoti jį į prieglaudą. Dešimties Madlenos ekiu 
dingimas išaiškėjo vėliau, nes malūnininkas neužmiršo parei- 
kalauti iš Zabelės mokesčio už varganos lūšnelės nuomą. Bet 
Madlena pasakė pametusi pinigus pievoje, kai puolė bėgti, 
išgirdusi apie anytos nelaimę. Blanšė ilgai jų ieškojo ir labai 
barė žmoną, bet taip ir nesužinojo, kam jie buvo panaudoti ir 
neįtarė Zabelės. 

Po motinos mirties Blanšė charakteris po truputį pasikeitė, 
bet nepagerėjo. Namuose jis ėmė nuobodžiauti, ne taip prie- 
kabiai žiūrėjo, kas ten vyksta, ir pasidarė ne toks šykštus. Pra- 
dėjo aplaidžiau tvarkyti piniginius reikalus, o kadangi vis la- 
biau storėjo, ištvirkavo ir nebenorėjo dirbti, tai naudos ieškojo 
sudarinėdamas nešvarius sandėrius ir griebdamasis smulkių 
apgavysčių, iš kurių būtų pralobęs, jeigu vienur nebūtų iš- 
švaistęs to, ką gaudavo kitur. Meilužė valdė jį kaskart vis tvir- 
čiau. Tampė po muges ir suėjimus, vėlė į tamsius reikaliukus 
ir lėbavimus. Malūnininkas išmoko lošti ir dažnai laimėdavo, 
bet jau verčiau jį visada būtų lydėjusi nesėkmė ir atgrasiusi 
nuo lošimo, nes tas palaidumas visai išmušė jį iš vėžių ir, pra- 
kišęs net menkiausią sumą, jis imdavo pykti ant savęs ir niršti 
ant viso pasaulio. 

Kol Kadė Blanšė gyveno tokį nedorą gyvenimą, žmona, vi- 
vienintelį jųdviejų sūnų. Bet dabar ji laikė save dviejų vaikų 
motina, nes labai pamilo rastinuką ir rūpinosi juo beveik taip 
pat, kaip ir savo sūnumi. Juo giliau jos vyras grimzdo į pa- 

leistuvystę, juo mažiau ji jautėsi nuo jo priklausoma ir ne- 
laiminga. Pradėjęs ištvirkauti, jis kurį laiką dar buvo labai 
šiurkštus, mat vengė priekaištų ir norėjo, kad žmona jo bijotų 
ir klausytų. Pamatęs, jog ji iš prigimties nemėgsta ginčų ir ne- 
pavyduliauja, nusprendė palikti ją ramybėje. Mirus motinai, 
nebuvo kam malūnininko kurstyti prieš Žmoną, ir jis norom 
nenorom gavo pripažinti, kad jokia moteris savo reikmėms 
neišleistų mažiau, negu išleidžia Madlena. Kadė Blanšė įprato 
visą savaitę nebūti namuose, o kai vieną dieną grįždavo, 
ketindamas sukelti barnį, pyktis tuoj pat išgaruodavo, nes 
žmona sutikdavo jį tokia kantria tyla, kad iš pradžių jis nu- 
stebdavo, o paskui užmigdavo. Trumpai tariant, namuose jį 
dabar pamatydavai tik tada, kai būdavo pavargęs ir norėdavo 
poilsio. 

Madlena buvo tikrai gera krikščionė, jei sutiko gyventi 
viena su senmerge tarnaite ir dviem vaikais. Ir iš tiesų gal 
buvo geresnė krikščionė net už vienuolę; Dievas suteikė jai 
didelę malonę, leidęs išmokti skaityti ir suprasti tai, ką skaito. 
Tačiau ji skaitė vis tuos pačius dalykus, nes turėjo tik dvi kny- 
gas - šventąją Evangeliją ir trumpus Šventųjų gyvenimų ap- 
rašymus. Evangelija skaidrino jai sielą ir spaudė ašaras, kai 
viena skaitydavo ją vakarais prie sūnaus lovelės. Šventųjų 
gyvenimai darė kitokį poveikį: maždaug tokį, kokį,- nors ir 
nedera lyginti, - neturintiems ko veikti žmonėms daro pasa- 
kos, kurių prisiskaičius į galvą lenda svajonės ir pramanai. 
Tos gražios istorijos teikė Madlenai drąsos ir net linksmybės. 
Kartais rastinukas matydavo, kaip ji sėdi laukuose su knyga 
ant kelių ir šypsosi, rausta. Fransua labai stebėdavosi ir nega- 
lėdavo suprasti, kaipgi istorijos, kurias ji jam perpasakodavo, 
pritaikydama jo suvokimui (0 gal ir pati ne visas gerai suvok- 
davo nuo pradžios ligi galo), gali slypėti daikte, kurį ji vadino 
savo knyga. Jam taip pat kilo ūpas išmokti skaityti, ir jis iš 
Madlenos išmoko taip greitai ir gerai, kad ji net stebėjosi, o 
Fransua savo ruožtu tapo mažojo Žani mokytoju. Kai rastinu- 
kui atėjo laikas priimti pirmąją komuniją, Madlena davė jam 
katekizmo pamokas ir parapijos klebonas gyrė protą ir puikią 

atmintį, kuria buvo apdovanotas šis vaikas, visada laikytas 
kvaileliu dėl nekalbumo ir baikštumo. 

Po pirmosios komunijos, sulaukęs tokio amžiaus, kai jau 
galėjo tapti samdiniu, Fransua, dideliam Zabelės džiaugsmui, 
stojo tarnauti malūne, ir ponas Blanšė tam nė kiek nepriešta- 
ravo, nes dabar visi Žinojo, kad rastinukas — tikras šaunuolis, 
labai darbštus, labai paslaugus ir stipresnis, vikresnis, suma- 
nesnis už visus savo metų vaikus. Be to, jis tenkinosi dešimties 
ekiu alga, taigi jį samdytis labai apsimokėjo. Pradėjęs tarnauti 
Madlenai su mažuoju Žani, kurį taip mylėjo, ir supratęs, kad 
jo uždirbtais pinigais Zabelė galės susimokėti už būstą ir atsi- 
kratyti didžiausio galvos skausmo, Fransua pasijuto turtingas 
kaip karalius. 

Deja, vargšė Zabelė neilgai džiaugėsi šiuo atlygiu. Artinan- 
tis Žiemai, ji sunkiai susirgo ir, nors rastinukas su Madlena ją 
rūpestingai slaugė, per Grabnyčias pasimirė, prieš tai pasiju- 
tusi taip gerai, kad jie jau pamanė ją sveikstant. Madlena jos 
gailėjosi ir labai verkė, bet stengėsi paguosti vargšą rastinuką, 
kuris be jos pagalbos niekada nebūtų išbridęs iš sielvarto. 

Netir po metų jis kasdien, kone kas valandėlę, apie ją tebe- 
galvojo, o sykį malūnininko žmonai prasitarė: 

— Melsdamasis už vargšės motinos sielą, aš tartum atgai- 
lauju, kad per mažai ją mylėjau. Žinoma, kiek įmanydamas 
stengiausi jai įtikti, niekad nepasakiau blogo žodžio, patar- 
naudavau visur kur, kaip dabar patarnauju jums, bet, ponia 
Blanšė, turiu prisipažinti vieną dalyką, kuris mane slegia ir 
už kurį dažnai prašau Dievo atleidimo: nuo tos dienos, kai 
vargšė motina norėjo atiduoti mane į prieglaudą, o jūs už 
mane užsistojot ir neleidot to padaryti, meilė jai mano širdyje 
nenorom sumažėjo. Aš ant jos nepykau, net uždraudžiau sau 
galvoti, kad ji blogai pasielgė, norėdama mane palikti. Turėjo 
tokią teisę, juk buvau grynas nuostolis, ji bijojo jūsų anytos, be 
to, darė tai atbula širdimi, nes puikiai mačiau, kad labai mane 
mylėjo. Pats nežinau kaip, bet mano galvoje viskas apsivertė 
ir tai buvo stipriau už mane. Nuo tada, kai pasakėt žodžius, 
kurių niekada neužmiršiu, pamilau jus labiau už ją ir, nors 

su savim kovojau, apie jus galvojau dažniau negu apie ją. Ir 
štai ji mirė, o aš nenumiriau iš sielvarto, kaip numirčiau, jei 
mirtumėt jūs. 

— Ką gi aš tau pasakiau, vargšas vaikeli, kad atidavei man 
visą šilumą? Aš jau ir nebepamenu. 

— Nebepamenat? - paklausė rastinukas, sėsdamasis Ma- 
dlenai prie kojų, o ši jo klausydamasi verpė savo kuodelį.- Tai 
štai, duodama motinai dešimt ekiu, jūs jai pasakėt: „Imkite, aš 
perku šitą berniuką, jis bus mano“. Paskui pabučiavot mane 
ir pridūrėt: „Tu daugiau nebe rastinukas, tu turi motiną, kuri 
tave mylės taip, lyg pati būtų paleidusi į šį pasaulį“. Argi taip 
nesakėt, ponia Blanšė? 

— Gali būti, aš pasakiau tai, ką galvojau ir ką tebegalvoju. 
Ar manai, kad netesėjau žodžio? 

— One! Tik... 

— Tik kas? 

— Ne, nesakysiu, skųstis blogai, nenoriu būti nedėkingas ir 
vertinu tai, ką turiu. 

— Tu negali būti nedėkingas, aš Žinau, todėl noriu, kad pa- 
sakytum, kas guli ant širdies. Ko tau trūksta, kad laikytum 
save mano sūnum? Pasakyk, liepiu tau, kaip liepčiau Žani. 

— Na, tai va... jūs labai dažnai bučiuojat Žani, o manęs nė 
karto nepabučiavot nuo tos dienos, apie kurią kalbėjom. Aš 
taip stengiuosi švariai nusimazgoti veidą ir rankas, nes Žinau, 
kad nemėgstat murzių ir vis prausiat, šukuojat Žani. Bet jūs 
manęs vis tiek nebučiuojat, motina Zabelė taip pat nebučiavo. 
Ašjuk matau, kaip visos motinos myluoja savo vaikus, ir todėl 
suprantu, kad tebesu rastinukas ir jūs negalit šito užmiršti. 

— Tai eikš, pabučiuok mane, Fransua, - tarė malūnininko 
žmona, sodindamasi vaiką ant kelių ir meiliai bučiuodama į 
kaktą. - Iš tiesų klydau niekada apie tai nepagalvojusi, tu nu- 
sipelnei, kad būčiau geresnė. Štai, matai, bučiuoju tave iš visos 
širdies ir dabar gali būti tikras, kad daugiau nebesi rastinukas, 
ar ne? 

Vaikas puolė Madlenai ant kaklo ir taip išbalo, kad ji nu- 
stebusi atsargiai nustūmė jį nuo kelių ir pamėgino kaip nors 

prablaškyti. Bet po akimirkos ją paleidęs jis pabėgo, lyg norė- 
damas pasislėpti, ir malūnininko žmona dėl to sunerimo. Ji 
nuėjo jo ieškoti ir surado klūpantį kluono kampe, visą apsipy- 
lusį ašaromis. 

— Gana, Fransua, liaukis, - tarė Madlena keldama jį. - Ne- 
suprantu, kas tau yra. Jei vis dar galvoji apie vargšę motiną 
Zabelę, tai pasimelsk už ją ir tau palengvės. 

— Ne, ne,- atsakė vaikas ir, sugriebęs Madlenos prijuostės 
kraštą, karštai jį pabučiavo, - aš negalvojau apie savo vargšę 
motiną. Argi mano motina ne jūs? 

— Tai ko verki? Tu gildai man širdį. 

— One, ne! - sušuko Fransua, skubiai šluostydamasis akis 
ir dėdamasis linksmas. - Aš neverkiu, tai yra nežinau, ko ver- 
kiau. Tikrai, aš dabar nieko nesuprantu, nes esu toks laimin- 
gas, lyg būčiau pakliuvęs į rojų. 


V 


uo tos dienos Madlena rytas vakaras bučiavo rastinuką 

lyg tikrą sūnų, ir vienintelis skirtumas, kurį ji darė tarp 
Žani ir Fransua, buvo tas, kad jaunėlį lepino ir mylavo labiau, 
kaip pagal amžių ir derėjo. Žani buvo septyneri metai, o ras- 
tinukui - jau dvylika, ir Fransua puikiai suprato, kad tokio 
didelio berniuko negalima popinti kaip kokio mažiaus. Be 
to, pagal išvaizdą jie skyrėsi dar smarkiau nei pagal amžių. 
Fransua buvo toks aukštas ir stiprus, kad atrodė kaip penkio- 
likinis, o Žani — mažas ir gležnutis kaip motina, į kurią buvo 
stulbinamai panašus. 

Bet vieną rytą, kai Fransua užėjo pasisveikinti su Madlena 
ir ji, kaip paprastai, jį pabučiavo, tarnaitė pasakė: 

— Neužsigaukit, šeimininke, bet, mano galva, šitas vaikis 
jau per didelis, kad bučiuotumėt jį kaip kokią mergiotę. 

— Tu taip manai? - nustebo Madlena.- Argi nežinai, kiek 
jam metų? 

- Žinau. Ir nematyčiau nieko blogo, jei jis nebūtų rastinu- 
kas, bet dabar net aš už jokius pinigus jo nepabučiuočiau, nors 
esu tik jūsų tarnaitė. 

— Nedera taip kalbėti, Katrina, - papriekaištavo ponia 
Blanšė, - juo labiau vargšui vaikui girdint. 

— Tegul ji sau kalba, tegul visi kalba, - drąsiai atkirto Fran- 
sua.- Manęs tai neskaudina. Svarbu, kad nesu rastinukas 
jums, ponia Blanšė, ir aš tuo labai patenkintas. 

— Jūs tik pažiūrėkit! - šūktelėjo tarnaitė. - Pirmąkart girdžiu 
jį tiek daug šnekant. Vadinas, tu moki suregzti trejetą žodžių, 
Fransua? Čia tai bent! O aš maniau, net nenuvoki, apie ką kal- 
bama. Jei būčiau Žinojus, kad klausaisi, nebūčiau pasakiusi to, 
ką pasakiau, nes visai nenoriu tavęs skriausti. Tu - geras ber- 
niukas, ramus ir paslaugus. Nagi, mesk šitai iš galvos. Kas be 
ko, man keista, kai šeimininkė tave bučiuoja, bet tik todėl, kad 
tu jau didelis bernas ir per tą glaustymąsi atrodai dar kvailes- 
nis, negu esi. 

Šitaip užglaisčiusi nesusipratimą, storulė Katrina nuėjo 
virti sriubos ir daugiau apie tai nebegalvojo. 

O rastinukas nusekė paskui Madleną iki tiltelio, ant kurio 
ji velėdavo žlugtą, ir atsisėdęs greta, prakalbo taip, kaip mo- 
kėjo kalbėti tik su ja ir tik jai vienai. 

— Ar pamenat, ponia Blanšė, - tarė jis jai, - kaip kartą aš jau 
buvau čia ir jūs mane paguldėt, susupusi savo skaron? 

— Taip, vaikeli, - atsakė malūnininko žmona,- tada mes 
pirmąsyk ir susitikom. 

— Ak tai buvo pirmas sykis? Aš dėl to abejojau, nes visko 
gerai neprisimenu. Kai pagalvoju apie tuos laikus, regiu juos 
lyg pro miglą. Kiek jau metų praėjo? 

— Jau bus... palauk, jau bus kokie šešeri, nes mano Žani 
tada buvo keturiolikos mėnesių. 

— Vadinas, aš tada buvau jaunesnis, nei jis dabar? Kaip ma- 
not, ar po pirmosios komunijos jis prisimins, kas jam nutinka 
dabar? 

— Žinoma, prisiminsiu, - patikino Žani. 

— Kažin? - suabejojo Fransua.- Ką veikei vakar šitokiu 
metu? 

Žani su nuostaba išsižiojo, ruošdamasis kažką sakyti, bet 
sutrikęs tučtuojau prikando liežuvį. 

— Na gerai, o tu? Kertu lažybų, kad ir pats šito neprisi- 
meni, - tarė rastinukui malūnininko žmona, kuriai visada bū- 
davo smagu klausytis vaikų čiauškėjimo ir šnekų. 

— Ar aš? — sumišęs paklausė Fransua. - Luktelkit... Aš ėjau 
į laukus, pro štai šitą vietą... ir pagalvojau apie jus: kaip tik 
vakar prisiminiau tą dieną, kai susupot mane į savo skarą. 

— Tavo gera atmintis, keista, kad pameni tokius senus lai- 
kus. O ar pameni, kad turėjai karščio? 

— Tikrai ne! 

— O kad nunešei į namus mano skalbinius, nors aš ir ne- 
prašiau? 

— Taip pat ne. 

— O aš visada prisimenu, nes iš to supratau, kad tu geros 
širdies. 

- Ir aš geros širdies, ar ne, mama? - paklausė mažasis Žani, 
duodamas motinai pusiau nugraužtą obuolį. 

- Žinoma, geros, ir matydamas, kiek gero daro Fransua, 
vėliau ir pats taip darysi. 

— Darysiu,- iškart sutiko vaikas.-— Šiandien vakare sėsiu 
ant sartukės ir nuginsiu ją į pievą. 

— Kurgi ne! - nusijuokė Fransua.- O paskui įsikarsi į didįjį 
šermukšnį draskyti zylučių lizdų? Palauk, kol aš tau tai leisiu, 
mažiau! Ponia Blanšė, noriu paklausti jus vieno dalyko, bet 
nežinau, ar man atsakysit. 

— Klausk. 

— Kodėl Žmonės mano, kad aš supykstu, kai jie mane pava- 
dina rastinuku? Argi būti rastinuku blogai? 

— Ne, vaikeli, nes tai ne tavo kaltė. 

— O kieno? 

— Turtuolių. 

— Turtuolių? Kaip tai suprasti? 

— Šiandien tu per daug manęs klausinėji. Atsakysiu vė- 
liau. 

— Ne, ne, atsakykit dabar, ponia Blanšė. 

— Negaliu tau paaiškinti... Ar bent Žinai, kas yra rastinu- 
kas? 

— Žinau. Kai tėvas su motina atiduoda tave į prieglaudą, 
nes neturi už ką tavęs išmaitinti ir užauginti. 

— Teisingai. Pats matai, jeigu yra nelaimingų Žmonių, ne- 
galinčių užauginti savo vaikų, tai dėl to kalti turtuoliai, kurie 
jiems nepadeda. 

— Jūsų tiesa, - susimąstęs atsakė rastinukas. - Bet pasitaiko 
ir gerų turtuolių, nes jūs kaip tik tokia, ponia Blanšė. Svar- 
biausia juos sutikti. 

is dėlto rastinukas, kuris, išmokęs skaityti ir priėmęs pir- 

mąją komuniją, amžinai samprotavo ir ieškojo viso ko 
priežasčių, mintyse gromuliavo tai, ką Katrina apie jį pasakė 
poniai Blanšė; bet, kad ir kiek suko galvą, nepajėgė suprasti, 
kodėl, kai paaugo, jam daugiau nedera bučiuoti Madlenos. Jis 
buvo nekalčiausias berniukas pasaulyje ir nė nenutuokė to, ką 
taip anksti sužino jo amžiaus kaimiečiai. 

Tokiu dvasios tyrumu jis pasižymėjo todėl, kad buvo au- 
klėjamas ne taip, kaip kiti. Fransua nesigėdijo esąs rastinukas, 
bet visada buvo labai nedrąsus; ir nors tos pravardės nelaikė 
įžeidimu, taip ir neapsiprato su padėtimi, skiriančia jį iš visų 
žmonių, su kuriais bendravo. Kiti rastinukai beveik visada 
jaučiasi pažeminti dėl tokios dalios, nes jiems šitai duodama 
suprasti taip Žiauriai, kad jie anksti praranda krikščioniškąjį 
orumą. Auga nekęsdami tų, kurie juos paleido į šį pasaulį, 
tačiau nemyli ir tų, kurių dėka jame pasiliko. Bet Fransua 
pateko į rankas Zabelei, kuri jį mylėjo ir neskriaudė, paskui 
sutiko Madleną, gailestingesnę ir žmogiškesnę už kitas mote- 
ris. Ji tapo jam rūpestinga motina, o rastinukas, patyręs drau- 
giškumą, būna geresnis už kitus vaikus, kaip kad ujamas ir 
žeminamas būna blogesnis. 

Todėl tik su malūnininko žmona Fransua būdavo visiš- 
kai patenkintas ir linksmas ir, užuot ieškojęs pramogų kitų 
piemenų draugijoje, augo vienas, įsikibęs į dviejų mylinčių 
moterų sijonus. Ypač laimingas jis būdavo su Madlena, toks 
laimingas, koks galėjo būti Žani, todėl neskubėdavo lėkti pas 
vaikus, kurie tuoj imdavo pravardžiuoti jį rastinuku ir tarp 
kurių, pats nežinodamas kodėl, iškart pasijusdavo svetimas. 

Taip jis sulaukė penkiolikos metų, nepažindamas nė men- 
kiausios klastos, neturėdamas jokio supratimo apie blogį, ir jo 
lūpos niekada neištarė nešvankaus žodžio, ausys niekada jo 
nepriėmė. Tačiau nuo tos dienos, kai Katrina supeikė šeimi- 
ninkę už jam rodomą meilumą, šis berniukas surado pakan- 

kamai sveiko proto ir valios, kad daugiau nesileistų bučiuo- 
jamas malūnininko žmonos. Jis apsimetė apie tai negalvojąs, 
o gal gėdijąsis atrodyti lyg maža mergaitė ar lepūnėlis, kaip 
sakė Katrina. Bet iš tiesų jį tramdė ne gėda. Į tai jam būtų buvę 
nusispjaut, bet jis tartum atspėjo, kad dėl meilės jam brangi 
moteris gali susilaukti priekaištų. Kokių priekaištų? Šito jis 
nemokėjo sau paaiškinti; ir nors matė, kad atsakymo pats ne- 
ras, nenorėjo klausti Madlenos. Fransua žinojo, kad iš drau- 
giškumo ir kilnumo ji geba ištverti visokius iškalbinėjimus: jis 
turėjo gerą atmintį ir neužmiršo, kaip vyras su anyta Madleną 
barė ir net grasino primušti už pagalbą jam. 

Žodžiu, nuojauta pakuždėjo, kad jis privalo apsaugoti Ma- 
dleną nuo naujų bėdų ir patyčių, kurios per jį ant jos pasipiltų. 
Tas vargšas vaikas suprato - tikras stebuklas! - kad rastinuką 
tegalima mylėti paslapčiomis, ir jau verčiau būtų sutikęs visai 
atsižadėti meilės, negu užtraukti nemalonumų Madlenai. 

Fransua buvo be galo darbštus, o kadangi metams bė- 
gant ant jo pečių gulė vis daugiau darbų, jis vis mažiau laiko 
praleisdavo su malūnininko žmona. Bet dėl to neliūdėjo, nes 
plušėdamas sakė sau tai darąs jos labui ir jam būsią atlyginta 
džiaugsmu per pietus ją pamatyti. Vakarais, kai užmigdavo 
Žani ir gulti nueidavo Katrina, Fransua dar pasilikdavo pava- 
karoti ir valandą ar dvi pasėdėdavo su Madlena. Ji dirbdavo, 
O jis skaitydavo jai knygas arba kalbėdavosi su ja. Kaimiečiai 
skaito lėtai, todėl jiems pakako tų dviejų knygų, kurias turėjo. 
Būdavo daug, jei per vakarą perskaitydavo tris puslapius, o 
kol pabaigdavo visą knygą, praeidavo nemažai laiko ir bū- 
davo galima vėl pradėti nuo pradžios, kurios jie jau gerai ne- 
prisimindavo. Be to, yra du skaitymo būdai ir šitai ne pro šalį 
priminti Žmonėms, kurie mano esą labai išsilavinę. Tie, kurie 
turi daug laiko ir knygų, jas ryte ryja ir prisikemša į galvą tiek 
visokiausio šlamšto, kad nė pats ponas Dievas nesusigaudytų. 
O tie, kurie neturi laiko ir knygų, būna laimingi, atradę gražų 
gabalėlį. Jie nepavargdami skaito jį šimtą kartų, ir kiekvieną- 
syk kažkas, ko buvo nepastebėję, sukelia naują mintį. Iš es- 
mės tai būna vis ta pati mintis, bet taip perversta, taip ilgai 

virškinta, ja tiek skonėtasi, kad tą mintį suvokęs protas gauna 
daugiau peno ir jaučiasi sveikesnis nei trisdešimt tūkstančių 
galvų, kuriose švilpauja vėjai ir knibžda visokie niekai. Čia, 
mano vaikai, aš jums persakau tai, ką girdėjau iš pono kunigo, 
išmanančio šituos dalykus. 

Taip šie du Žmonės ir gyveno, tenkindamiesi tomis Žinio- 
mis, kurias galėjo pasiekti, ir siekė jų pamažu, padėdami vie- 
nas kitam suprasti ir mylėti tai, nuo ko tampama geresniu ir 
teisingesniu. Dėl to tvirtėjo jų tikėjimas ir stiprėjo dvasia, jiems 
nebuvo didesnės laimės, kaip linkėti visiems gero, visur ir vi- 
sada sutarti tiesos ir teisingumo klausimais. 


VII 


onas Blanšė nustojo taip priekabiai tikrinti išlaidas, nes jau 
+ nustatė sumą pinigų, kuriuos kas mėnesį duodavo 
žmonai namams išlaikyti, ir ta suma buvo tokia maža, kad 
mažesnės skirti nebebuvo įmanoma. Taigi Madlena galėjo, 
nesupykdydama vyro, atsisakyti savo poreikių ir sušelpti ne- 
turtėlius tai glėbeliu malkų, tai kąsniu valgio, tai keletu daržo- 
vių, baltinių, kiaušinių ar dar ko nors. Ji darė viską, trokšdama 
padėti savo artimui, o jei pritrūkdavo lėšų, savo rankomis at- 
likdavo varguolių darbus, kad jie nemirtų nuo ligų ar nuo- 
vargio. Malūnininko Žmona taip taupė, taip rūpestingai lopė 
savo drabužius, kad žmonėms galėjo atrodyti, jog ji gyvena 
gerai; tačiau nenorėdama, kad dėl jos gailestingumo kentėtų 
namiškiai, įprato valgyti kaip paukščiukas, niekada nesiilsėti 
ir miegoti kiek įmanoma mažiau. Rastinukas visa tai matė ir 
laikė savaime suprantamu dalyku, mat iš prigimties ir dėl Ma- 
dlenos auklėjimo jautė tokį pat polinkį ir tokią pat pareigą. Vis 
dėlto malūnininko žmonos marinimasis kartais jam keldavo 
nerimą ir jis priekaištaudavo sau, kad per daug miega ir per 
daug valgo. Fransua būtų mielai sutikęs verpti ar siūti už ją 
kiaurą naktį, o kai ji norėdavo sumokėti jam algą, pakilusią 
maždaug iki dvidešimties ekiu, jis supykdavo ir priversdavo 
ją pasilikti pinigus slapčia nuo vyro. 

— Jei mano motina Zabelė būtų gyva, - sakydavo jis, — šie pi- 
nigai atitektų jai. Ką gi aš sujais veiksiu? Man jų nereikia, juk jūs 
rūpinatės mano drabužiais ir duodat klumpes. Tegul šitie pini- 
gai būna neturtingesniems už mane. Jūs ir taip per daug stengia- 
tės dėl varguolių! Jei atiduosit man pinigus, turėsit plušėti dar 
daugiau, o jeigu susirgsit ir numirsit, kaip mano vargšė mama 
Zabelė, tai kokia man bus nauda iš skrynelėje laikomų pinigų? 
Argi jie jus sugrąžintų, argi sutrukdytų man šokti į upę? 

— Apie tai nedrįsk nė galvoti, vaike, - sudraudė rastinuką 
Madlena, kai jis vieną dieną, kaip jau ne kartą, vėl išdėstė šią 
mintį. - Kelti prieš save ranką nekrikščioniška, jei aš mirčiau, 

tavo pareiga būtų mane pergyventi ir paguosti, palaikyti mano 
Žani. Sakyk, argi tu to nepadarytum? 

— Padaryčiau, kol Žani būtų mažas ir kol jam reikėtų mano 
priežiūros. Bet paskui!.. Nekalbėkim apie tai, ponia Blanšė. 
Šiuo klausimu aš blogas krikščionis. Jei norit, kad gyvenčiau 
šitoje žemėje, nesiplėšykit taip ir nemirkit. 

— Būk ramus, aš nenoriu mirti. Ir gerai jaučiuosi. Aš pri- 
pratau prie darbo ir dabar net esu stipresnė, nei buvau jau- 
nystėje. 

— Jaunystėje? - nustebo Fransua. - Tai jūs jau nebejauna? 

Jis išsigando pamanęs, kad ji jau sulaukė tokių metų, kai 
mirštama. 

— Rodos, aš net nespėjau pabūti jauna, - nusijuokė Ma- 
dlena, kaip juokiasi žmonės, mokantys priimti nesėkmes ra- 
mia širdimi. - Dabar man dvidešimt penkeri, o mano sudė- 
jimo moteriai tai daug. Aš ne tokia tvirta kaip tu, vaike, be to, 
turėjau vargų, kurie mane susendino labiau nei metai. 

— Vargų? Na taip, Dieve mano! Pastebėjau tai dar tada, kai 
ponas Blanšė taip šiurkščiai su jumis kalbėdavo. Teatleidžia 
man Viešpats! Aš nesu piktas, bet tądien, kai jis ant jūsų už- 
simojo, lyg ketindamas trenkti... O, laimė, jis susilaikė, nes aš 
jau buvau pagriebęs spragilą, - nors to niekas nepastebėjo, - ir 
būčiau jį puolęs. Tai nutiko seniai, ponia Blanšė, pamenu, tada 
buvau už jį visa galva žemesnis, o dabar matau jo pakaušį. 
Bet jis jums daugiau beveik nieko nesako ir jūs nebesat nelai- 
minga, ponia Blanšė? 

— Nebesu nelaiminga? Tu taip manai? - kiek susijaudinusi 
tarė Madlena, galvodama apie tai, kad santuokoje niekada ne- 
patyrė meilės. Bet tučtuojau susigriebė, nes tai buvo ne ras- 
tinuko reikalas ir jai nederėjo apie tokius dalykus kalbėti su 
vaiku. - Tavo teisybė, - pridūrė ji,- aš nebesu nelaiminga. Gy- 
venu kaip noriu. Vyras su manim kur kas minkštesnis, sūnus 
auga sveikas, ir aš neturiu kuo skųstis. 

— O aš? Argi aš jums visai nesvarbus? Juk aš... 

— Svarbus! Tu taip pat augi sveikas, ir aš tuo džiaugiuosi. 

— Bet gal džiaugiatės ne vien tuo? 


— Taip, tu gražiai elgiesi, apie viską turi teisingą supratimą, 
ir aš tavimi patenkinta. 

— O, koks nevidonas, koks netikša būčiau, jei po visko, ką 
dėl manęs padarėt, būtumėt manim nepatenkinta! Bet yra dar 
vienas dalykas, kuris padėtų jums tapti laimingai, jei galvotu- 
mėt taip, kaip aš. 

— Tai pasakyk, - tarė Madlena, - kokias dar pinkles rezgi, 
norėdamas mane nustebinti. 

— Nerezgu jokių pinklių, ponia Blanšė, bet pakanka pa- 
žvelgti sau į širdį, kad suprasčiau štai ką: nors tektų kęsti alkį, 
troškulį, karštį ar šaltį, nors, be viso to, kasdien būčiau muša- 
mas ligi užnegyvėjimo, o paskui turėčiau gulėti ant spygliuotų 
žagarų ar ant akmenų krūvos, aš vis tiek... Ar suprantat? 

— Manau, suprantu, Fransua. Tu dėl viso to nesijaustum 
nelaimingas, jei tik tavo siela būtų santarvėje su Dievu? 

— Taip, Žinoma, tai savaime suprantama. Bet aš norėjau pa- 
sakyti ką kita. 

— Tada aš nieko nesusigaudau, matau, kad pasidarei už 
mane gudresnis. | 

— Ne, aš nesu gudrus. Tik sakau, kad iškęsčiau visas kan- 
čias, galinčias tekti mirtingojo daliai, ir vis tiek būčiau laimin- 
gas, jei Žinočiau, kad Madlena Blanšė man prielanki. Todėl ir 
sakiau, kad, jei galvotumėt taip, kaip aš, suprastumėt: Fransua 
taip mane myli, kad aš laiminga, gyvendama šiame pasaulyje. 

— Žinai, tu teisus, mano vargšas berniuk,- atsakė Ma- 
dlena, - ir nuo tavo kalbų man kartais norisi verkti. Taip, tavo 
prisirišimas — vienas didžiausių džiaugsmų mano gyvenime, 
gal net didžiausias po... ne, noriu pasakyti drauge su Žani prisi- 
rišimu. Tu vyresnis, todėl geriau supranti, ką tau sakau, ir ge- 
riau moki išreikšti savo mintis. Gali neabejoti, su jumis abiem 
aš niekada nenuobodžiauju ir prašau Dievo tik vieno: kad kuo 
ilgiau gyventumėm štai taip, kaip šeima, ir nesiskirtumėm. 

- Žinoma, nesiskirsim! - patikino Fransua.- Verčiau lei- 
siuosi sukapojamas į gabalėlius, nei jus paliksiu. Kas gi mane 
mylėtų taip, kaip mylėjot jūs? Kas statytų save į pavojų ir ken- 
tėtų skriaudas dėl vargšo rastinuko, kas vadintų jį savo vaiku, 

savo brangiuoju sūnumi? O jūs dažnai, beveik visada mane 
taip vadinat. Ir net, kai būnam vieni, tankiai liepiat: „Vadink 
mane motina, o ne ponia Blanšė“. Bet aš nedrįstu, bijau per 
daug prie šio žodžio įjunkti ir ištarti jį kitiems girdint. 

— Na ir kas, jei ištarsi? 

— Na kąjjūs! Už tai susilauktumėt priekaištų, 0 aš nenoriu, 
kad per mane turėtumėt nemalonumų. Patikėkit, aš neišdi- 
dus! Manau, žmonėms nebūtina Žinoti, kad jums nesu rasti- 
nukas. Aš pakankamai laimingas vienas žinodamas, kad turiu 
motiną, kuriai esu sūnus! Tik jūs nemirkit, ponia Blanšė! - pri- 
dūrė vargšas Fransua, liūdnai žiūrėdamas į Madleną, nes pa- 
skutiniu metu ramybės jam nedavė niūrios mintys.- Jei jus 
prarasiu, neturėsiu ničnieko pasaulyje, nes jūs tikrai pateksit į 
gerojo Dievulio rojų, o aš nežinau, ar nusipelniau malonės eiti 
ten drauge su jumis. 

Fransua kalbėjo ir galvojo taip, lyg būtų nujautęs didelę 
nelaimę, ir po kurio laiko ta nelaimė jį užgriuvo. 

Rastinukas jau buvo tapęs malūno darbininku. Tai jis, pa- 
sikinkęs arklį, važinėdavo pas žmones pasiimti grūdų ir nu- 
veždavo jiems miltus. Dėl to dažnai gaudavo sukarti ilgą ke- 
lią, o neretai turėdavo apsilankyti ir pas pono Blanšė meilužę, 
gyvenančią netoli malūno. Fransua nemėgo šios užduoties ir, 
kai javai būdavo pasverti ir atseikėti, jos namuose neužtruk- 
davo nė minutės... 


Šioje vietoje pasakotoja nutilo. 

— Arjums neatrodo, kad aš labai ilgai šneku? - tarė ji besi- 
penkiolikinės, ir sakyčiau, mane puikiausiai galėtų pakeisti 
kanapininkas, jis šitą istoriją Žino geriau nei aš. Juoba kad pri- 
ėjome vietą, nuo kurios ne viską prisimenu. 

— Gerai suprantu, - atkirto kanapininkas, - kodėl pasako- 
jimo viduryje jūsų atmintis pasidarė nebe tokia šviesi, kaip 
buvo pradžioje. Ogi rastinuko reikalai pakrypo į blogąją pusę 
ir jus tai liūdina, nes jūsų širdis, kaip ir visų davatkų, ima 
spurdėti it vištos, kai kalba pasisuka apie meilę. 


— Tai kalba suksis apie meilę? — paklausė Silvina Kurtiju, 
kuri taip pat ten buvo. 

— Aha! - sušuko kanapininkas.- Taip ir žinojau, kad mer- 
ginos ištemps ausis, išgirdusios šį žodį. Bet pakentėkit, toje 
vietoje, nuo kurios perimsiu pasakojimą ir tęsiu iki laimingos 
pabaigos, dar nėra to, ką jums maga išgirsti. Kur jūs sustojot, 
motuše Monika? 

— Prie Blanšė meilužės. 

— Taigi, - pradėjo kanapininkas.- Tos moters vardas buvo 
Severa!, nors jis jai nelabai tiko, nes nieko panašaus ji nė min- 
tyse neturėjo. Užtat kaip reta mokėjo dumti akis žmonėms, kai 
norėdavo pažiūrėti, kaip blizga jų pinigėliai. Negalima sakyti, 
kad ji būtų buvusi pikta, ne, ji buvo linksma ir nerūpestinga, bet 
galvojo vien apie save ir nepaisė kitų, svarbu, kad tik jai būtų 
smagu ir lengva gyventi. Mūsų krašte vyrai ją mėgo, sklido 
gandai, kad daugelis jų atitiko ir jos skonį. Ji buvo dar labai 
graži ir maloni, nors kūninga, bet judri ir gaivi kaip vyšnia. Į 
rastinuką ji nekreipė didelio dėmesio ir, jei sutikdavo jį kluone 
arba kieme, lepteldavo kokią nešvankybę, tačiau ne iš blogos 
valios, o norėdama pasišaipyti ir pasilinksminti matydama, 
kaip jis rausta, nes nuo tos moters žodžių Fransua rausdavo 
kaip mergaitė ir jausdavosi nepatogiai. Jis ją laikė akiplėša, ji 
jam atrodė bjauri ir pikta, nors tokia anaiptol nebuvo: pyktis jai 
pašokdavo tik tada, kai būdavo pažeidžiami jos interesai arba 
sudrumsčiamas pasitenkinimas savimi. Net reikia pasakyti, 
kad duoti ji mėgo taip pat, kaip ir imti. Dosni ji būdavo iš tuš- 
čios garbės, jai patiko klausytis padėkų. Bet rastinuko požiūriu 
ta moteris buvo tikra ragana, per kurią ponia Blanšė turėjo gy- 
venti iš skurdžių lėšų ir dirbti daugiau, negu leidžia jėgos. 

Tačiau rastinukui tada sukako septyniolika metų ir ponia 
Severa pastebėjo, kad jis velniškai dailus vaikinas. Jis nepanė- 
šėjo į kitus kaimo berniokus, kurie tokio amžiaus būna kresni 
ir tarytum priploti prie žemės, o vystytis ir darytis kažkuo 
pradeda tik po poros ar trejeto metų. Fransua jau buvo aukš- 


! Sėvėre - griežta /pranc.). 

tas ir gražiai sudėtas; turėjo baltą odą, neparuduojančią net 
per javapjūtę, ir garbanotus plaukus, tamsius prie šaknų ir 
auksaspalviais galais. 


— Ar jums tokie patinka, ponia Monika? Kalbu apie plau- 
kus, o ne apie vaikinus. 

— Ne jūsų reikalas, - atkirto kunigo šeimininkė. - Pasakokit 
savo istoriją. 


— Jis tebevilkėjo prastais drabužiais, bet mėgo švarą, kaip 
jį buvo išmokiusi Madlena Blanšė, bet net ir toks buvo išvaiz- 
desnis už kitus. Severa pamažu tai pastebėjo, o galop įsižiū- 
rėjo taip gerai, kad įsigeidė šiek tiek jį pramankštinti. Prietarų 
ji neturėjo ir, išgirdusi ką nors šnekant: „Kaip gaila, toks gra- 
žus vaikis, o rastinukas“,- atsakydavo: „Bepigu jiems tokiems 
būti, juk rastinukai į šį pasaulį ateina iš meilės“. 

Ir štai ką ta moteris sugalvojo, norėdama likti su Fransua 
viena. Per Sen Deni de Žuė mugę ji nugirdė Blanšė labiau nei 
paprastai ir pamačiusi, kad tas jau nesilaiko ant kojų, atidavė 
ji tenykščiams draugams paguldyti. O tada liepė rastinukui, 
kuris drauge su malūnininku buvo atginęs į mugę gyvulius: 

— Ei, vaikine, savo kumelę aš palieku tavo šeimininkui, kad 
rytoj rytą galėtų grįžti, o tu sėskis ant jo kumelės ir, pasisodi- 
nęs mane ant pasturgalio, pargabenk namo. 

Toks potvarkis Fransua buvo visai ne prie širdies. Jis atsakė, 
kad malūno kumelė per silpna nešti du žmones, ir pasisiūlė pa- 
lydėti Severą: tegul ji sėdanti ant savosios, o jis josiąs pono Blanšė 
kumele, paskui iškart sugrįšiąs pas šeimininką kitu arkliu ir pa- 
žadąs sulig aušra prisistatyti į Sen Deni de Žuė. Tačiau Severa nė 
neketino jo klausyti ir paliepė daryti tai, kas pasakyta. Fransua 
ją supykdys, ji gali įkalbėti malūnininką atleisti jį iš darbo, juoba 
kad Joninės buvo jau čia pat. Todėl vargšas vaikinas pasisodino 
Severą ant kumelės pasturgalio nenumanydamas, kad tai ne 
pats geriausias būdas išvengti nelaimės. 

ie išjojo jau prieblandoje ir, kol nusigavo iki Rošfolio tven- 
Janio šliuzo, sutemo visiškai. Mėnulis dar nebuvo išlindęs 
iš už miško, o tenykščiai keliai prasti, išvagoti vandens pilnų 
griovių. Bet Fransua vis tiek ragino kumelę ir risnojo sparčiai, 
mat su Severa jam buvo baisiai nuobodu ir jis nekantravo grei- 
čiau grįžti pas ponią Blanšė. 

Tačiau Severa, anaiptol neskubanti namo, ėmė vaidinti 
damą ir sakyti, kad ji bijanti, kad kumelę reikią paleisti Žin- 
gine, juk ji nepakelianti kojų ir galinti parklupti. 

— Ir tegul! - nepaisydamas Severos, atkirto Fransua. - Tada 
bent kartelį pasimels Dievui, nes kaip gyvas nesu regėjęs to- 
kios nepamaldžios kumelės. 

— O tu sąmojingas, Fransua, - sukikeno Severa, lyg jis būtų 
pasakęs kažką juokinga ir visiškai nauja. 

— Kur jau ten! - atsakė rastinukas pamanęs, kad ji iš jo ty- 
čiojasi. 

— Tikiuosi, nuo kalniuko nepasileisi risčia? 

- Žinoma, pasileisiu, bet jūs nebijokit. 

Nuo risnojimo atšlaitėn storulei Severai užėmė kvapą, ji 
negalėjo kalbėti ir dėl to labai apmaudavo, mat vylėsi pakerėti 
jaunuolį savo šnekomis. Bet, nenorėdama pasirodyti, kad ji 
jau nebejauna ir ne tokia atspari nuovargiui, kurį laiką tylėjo. 

Jiems įjojus į kaštonų giraitę, ji vėl atkuto ir tarė: 

— Luktelk, Fransua, reikia sustoti, drauguži: kumelė pa- 
metė pasagą. 

— Jei ir pametė, - atsakė Fransua, - aš neturiu nei vinių, nei 
plaktuko jai pakaustyti. 

— Bet negalim palikti pasagos! Ji kainuoja pinigus! Nulipk, 
sakau tau, ir paieškok. 

— Po galais! Net jei ieškočiau dvi valandas, šitame papar- 
tyne vis tiek nerasčiau! Mano akys - ne žibintai. 

— Nesigink, Fransua,- pusiau juokais, pusiau draugiškai 
tarė Severa.- Tavo akys blizga kaip jonvabaliai. 

— Bene jūs jas iš užpakalio pro skrybėlę matot? - nepaten- 
kintas atkirto Fransua, jos žodžius palaikęs patyčiomis. 

— Dabar nematau, - visa didžiule krūtine giliai atsiduso Se- 
vera,- užtat anksčiau ne sykį esu regėjus! 

— Jos jums niekada nieko nebylojo,- atsakė skaistuolis 
rastinukas. - Palikit mano akis ramybėje, jos jūsų niekaip nejį- 
žeidė, bet neparodys ir meilumo. 


— Manau, - šioje pasakojimo vietoje įsiterpė kunigo šeimi- 
ninkė, - dalį istorijos galėtumėt praleisti. Neįdomu klausytis, 
kokiais vyliais ta pasileidėlė mėgino išvesti mūsų rastinuką iš 
doros kelio. 

— Nusiraminkit, motuše Monika, - atsakė kanapininkas, - 
praleisiu viską, ką reikės. Žinau, kad kalbu jaunimui girdint, 
ir nepasakysiu nė vieno nereikalingo žodžio. 


— Taigi sustojome ties Fransua akimis, kurias Severai no- 
rėjosi matyti ne tokias dorovingas, kokiomis rastinukas į ją 

— Kiek jums metų, Fransua? — paklausė ji, perėjusi prie jūs 
ir taip duodama suprasti, kad daugiau nelaiko jo berniūkš- 
čiu. 

— O, aš ir pats gerai nežinau, - atsakė rastinukas pamatęs, 
kad ji purvinomis klumpėmis lenda jam į sielą.- Pramogoms 
neturiu laiko ir savo metus nedažnai skaičiuoju. 

— Šnekama, jums tik septyniolika, - pridūrė Severa,- bet 
galvą guldau, kad jau dvidešimt. Va koks jūs didelis, ir barzda 
netrukus pradės dygti. 

— Man tas pats,- žiovaudamas atsakė Fransua. 

— Ei, ei, vaikine! Jūs per greit jojat! Aš pamečiau piniginę! 

— Po šimts! - šūktelėjo Fransua vis dar nenutuokdamas, 
kokia ji klastinga. - Lipkit žemėn ir paieškokit, gal ten nemaža 
suma? 

Rastinukas nušoko nuo kumelės ir padėjo nusiropšti Seve- 
rai; ji nepraleido progos į jį atsiremti, ir Fransua pamanė, kad 
šita moteriškė sunki kaip grūdų maišas. 


Ji apsimetė ieškanti piniginės, kurią tebeturėjo kišenėje, o 
jis pasitraukė nuo jos penketą ar šešetą žingsnių, laikydamas 
už pavadžių kumelę. 

— Argi nepadėsit ieškoti? - paklausė Severa. 

— Man reikia laikyti kumelę, - atsakė Fransua, - ji pasiilgo 
savo kumeliuko ir pabėgs, jei paleisiu. 

Severa ėmė grabinėtis gyvuliui po kojų, prie pat rastinuko, 
ir iš to jis suprato, kad ji nepametė nieko, nebent protą. 

— Mes šitos vietos dar nebuvom prijoję, kai užsiieško- 
jote piniginės, - pasakė Fransua, - vadinas, ir negalit jos čia 
rasti. 

— Tai tu, šelmi, manai, kad aš apsimetu? - paklausė Severa, 
mėgindama timptelėti jį už ausies. - Mat koks gudruolis... 

Tačiau Fransua neturėjo jokio noro su ja išdykauti ir pasi- 
traukė šalin. 

— Ne, ne,- atsakė jis,- jei radot savo pinigus, jokim, mane 
labiau traukia į miegą, o ne į pokštus. 

— Tada paplepėkim, - pasiūlė Severa, vėl užsikorusi ant ku- 
melės užpakaly jo, - sakoma, pokalbis išvaiko kelionės nuobo- 
dulį. 

— Kad man nėra ko vaikyti, - atrėmė rastinukas.- Aš nė- 
maž nenuobodžiauju. 

— Tai pirmi malonūs žodžiai, kuriuos iš tavęs išgirdau, 
Fransua! 

— Jei tai malonūs žodžiai, jie man išsprūdo netyčia, nes aš 
tokių žodžių kalbėti nemoku. 

Severą pradėjo imti siutas, bet ji vis dar nepasidavė. „Šitas 
vaikis — tikras vėdarų mulkis, - tarė ji sau.- Bet, jei jis pames 
kelią, niekur nesidės, turės pasilikti pas mane.“ 

Ir ji ėmė išmušinėti jį iš vėžių — liepė sukti kairėn, kai jis 
norėdavo sukti dešinėn. 

— Jūs mus paklaidinsit, - pasakė Severa, - juk čia esat pir- 
mąsyk. Aš šitas vietas pažįstu geriau. Todėl paklausykit ma- 
nęs, kitaip per jus, jaunuoli, gausiu nakvoti miške! 

Tačiau Fransua, bent kartelį praėjęs kokiu nors keliu, įsi- 
mindavo jį taip gerai, kad ir po metų nebūtų pasiklydęs. 

— Ne, ne,- paprieštaravo jis, - mums reikia čionai, aš dar 
nekuoktelėjau. Kumelė taip pat Žino kelią, ir aš visai netrokštu 
kiaurą naktį baladotis po miškus. 

Taigi jis pasiekė Doleno sodybą, kur gyveno Severa, veltui 
nesugaišęs nė ketvirčio valandos, o jos gražbylystės lindo jam 
į ausis ne geriau, kaip virvė į adatos skylutę. Grįžusi namo, ji 
mėgino jį sulaikyti: neva naktis esanti labai tamsi, upėje pa- 
kilęs vanduo ir apsėmęs brastas. Bet rastinukas nepaisė šių 
pavojų, jam nusibodo kvaili Severos plepalai, tad, daugiau 
jų neklausydamas, jis spustelėjo kumelę kulnais ir, pavaręs ją 
šuoliais, greitai grįžo į malūną, kur jo laukė Madlena Blanšė, 
jau pradėjusi nerimauti, kad jis taip vėluoja. 

astinukas nepasakojo Madlenai, kokias užuominas jam darė 

vera; nedrįso apie tai ne tik kalbėti, bet net galvoti. Nesa- 

kau, kad ir aš būčiau buvęs toks santūrus toje kelionėje, bet, šiaip 

ar taip, santūrumas nekenkia, be to, viską pasakoju, kaip buvo. 
Vaikinukas elgėsi taip, kaip būtų elgusis nekalta mergina. 

O ponia Severa, naktį pamąsčiusi apie tai, kas nutiko, ant 
jo įsižeidė ir pamanė, kad jis gal ne tiek kvailas, kiek pasipū- 
tęs. Nuo šios minties jai užvirė kraujas, išsiliejo tulžis ir gal- 
voje gimė keršto planas. 

Todėl rytą, kai Kadė Blanšė grįžo pas ją dar gerai neišsi- 
blaivęs, šitaip nusistačiusi Severa pareiškė, kad jo malūno vai- 
kis - tikras akiplėša, kurį jai tekę pažaboti ir pamokyti, alkūne 
niuktelint į nosį, mat jis sumanęs jai meilintis ir lįsti bučiuotis, 
kai naktį per miškus jojo namo. 

Blanšė protui sudrumsti šito būtų užtekę į valias, bet Seve- 
rai vis dar atrodė negana ir ji iš jo pasijuokė, kad namuose su 
žmona palieka tarną, kuris, būdamas tokio amžiaus ir tokio 
charakterio, gebėtų išsklaidyti jos nuobodulį. 

Ir štai Blanšė ėmė pavydėti ir meilužės, ir žmonos. Jis čiupo 
bugienio lazdą, užsimaukšlino ant akių skrybėlę, uždėjo nely- 
ginant gesintuvą ant žvakės, ir be kvapo parlėkė į malūną. 

Laimė, Fransua ten nerado. Jis buvo išėjęs nupjauti ir suka- 
poti medžio, kurį Blanšė nupirko iš Blanšaro de Gereno, ir tu- 
rėjo grįžti tik vakare. Blanšė būtų nurūkęs ir ten, kur jis dirbo, 
tačiau bijojo, kad, jei išgieš apmaudą, jauni Gereno malūninin- 
kai jį išjuoks už pavydą, kuris buvo visai nederamas po to, kai 
pats paliko ir paniekino žmoną. 

Malūnininkas būtų galėjęs palaukti, kol rastinukas sugrįš, 
bet jam buvo nuobodu kiaurą dieną kiurksoti namie, o barnis, 
kurį rengėsi pradėti su žmona, iki vakaro nebūtų užtrukęs. 
Ilgai negalima pykti, kai pyksti vienas. 

Pagaliau dėl malonumo iškaršti kailį vargšui rastinukui jis 
būtų nepaisęs nei patyčių, nei nuobodulio, bet pakeliui tru- 

putėlį atvėso ir sumojo, kad tas prakeiktas rastinukas jau ne 
mažvaikis, o jei sulaukė tokio amžiaus, kai parūpo meilė, tai, 
pykčio apimtas, gindamasis gali ir kumščiais pamojuoti. No- 
rėdamas nuraminti sukilusius jausmus, malūnininkas susi- 
gundė išlenkti pusbutelį ir gėrė nieko nesakydamas, mintyse 
gromuliuodamas kalbą, kurią išrėš Žmonai, bet nežinojo, nuo 
kurio galo pradėti. 

Grįžęs namo, Blanšė šiurkščiai pareikalavo jį išklausyti, ir 
Madlena, kaip jau buvo įpratusi, netardama nė žodžio, atsi- 
stojo priešais jį liūdna ir šiek tiek išdidi. 

— Ponia Blanšė, - pareiškė jis pagaliau, - duosiu jums vieną 
įsakymą, bet, jei būtumėt tokia moteris, kokia atrodote ir ko- 
kia esat laikoma, nebūtumėt laukusi, kol jus įspėsiu. 

Po šių žodžių malūnininkas nutilo, tarsi norėdamas at- 
gauti kvapą, bet iš tiesų gėdijosi to, ką ruošėsi jai pasakyti, nes 
dorybė Žmonos veide buvo parašyta taip, kaip malda Valandų 
knygoje. 

Madlena nepalengvino jam užduoties ir nepuolė aiškintis. 
Ji tylėdama laukė pabaigos: manė, kad vyras vėl prikiš kokias 
nors išlaidas, ir nė nenujautė, kurlink jis suka. 

— Elgiatės taip, lyg manęs negirdėtumėt, ponia Blanšė, 
varė toliau malūnininkas,- nors reikalas aiškus. Turiu tą 
šlamštą išmesti lauk, ir juo greičiau, juo geriau, ir taip įsiėdė 
iki gyvo kaulo. 

— Ką išmesti? — apstulbusi paklausė Madlena. 

— Ką išmesti? O pati pasakyti nedrįstat? 

— Dėl Dievo! Aš nieko nesusigaudau, - atsakė ji. - Paaiškin- 
kit, jei norit, kad jus suprasčiau. 

— Jūs išvesit mane iš kantrybės! - kaip jautis užbaubė Kadė 
Blanšė. - Sakau, kad tas rastinukas mano namuose nereikalin- 
gas ir, jei rytoj rytą jis dar bus čia, pats išmesiu jį kaip šunį arba 
pakišiu po malūno ratu, jei jam taip labiau patinka. 

— Kokie šlykštus Žodžiai ir kokia netikusi mintis, pone 
Blanšė, - tarė Madlena ir nejučiomis išblyško, pasidarė balta 
kaip ir jos kepuraitė. - Jūsų malūnas galutinai bankrutuos, jei 
išvarysit tą berniuką. Už tokį darbą ir tokį mažą atlyginimą 

kito niekada nesurasit. Kuo jums tas vargšas vaikas nusikalto, 
kad norit taip Žiauriai jį išvyti? 

— Per jį atrodau kaip kvailys ir sakau jums, ponia mano 
žmona, kad neketinu tapti visos apylinkės pajuoka. Jis jaučiasi 
šeimininkas mano namuose ir už tai, ką čia daro, nusipelno 
lazdos. 

Madlena ne iškart susigaudė, ką vyras nori pasakyti. To- 
kia mintis jai nė į galvą nešovė, ir ji išvardijo visas įmanomas 
priežastis, kad numaldytų vyrą ir atkalbėtų nuo nevykusios 
užmačios. 

Tačiau jos pastangos buvo bergždžios; jis niršo vis labiau, 
o pamatęs, kaip jai skaudu netekti ištikimo tarno Fransua, vėl 
užsiliepsnojo pavydu ir drėbė tokius Žiaurius Žodžius, kad 
Madlena pagaliau atsikimšo ausis ir pravirko iš gėdos, įžeisto 
išdidumo ir didelio sielvarto. 

Blanšė užsiuto dar labiau; jis pareiškė, kad ji įsimylėjusi 
tą prieglaudos atmatą, kad jis dėl jos raudonuojąs ir, jei ji be 
jokių kalbų neišmesianti rastinuko pro duris, jis jį nudobsiąs 
ir sumalsiąs į miltus. 

Į tai Madlena garsesniu nei paprastai balsu atsakė, kad jis 
turįs valią iš savo namų išvaryti ką tinkamas, bet neturįs teisės 
įZeidinėti ir kaltinti doros žmonos, kad ji dėl šitos nepelnytos 
ir užgaulios neteisybės pasiskųsianti Dievui ir rojaus šventie- 
siems. Taip žodis po žodžio ji nejučiomis ėmė priekaištauti 
vyrui už palaidą gyvenimą, pasitelkusi teisingą patarlę: „Kuo 
pats kvepia, tuo ir kitą tepa“. 

Tada reikalai visai subjuro, nes Blanšė, matydamas, kaip jis 
įklimpęs savoje neteisybėje, griebėsi vienintelio vaisto - pyk- 
čio. Jis pagrasino užčiaupti Madlenai burną kumščiu ir būtų 
šitai padaręs, jei, išgirdęs triukšmą, nebūtų atbėgęs Žani ir at- 
sistojęs tarp jų: vaikas nesuprato, kas čia dedasi, bet, klausyda- 
masis tėvų kivirčo, buvo visas išbalęs ir sumišęs. Blanšė liepė 
sūnui išeiti, tačiau berniukas pravirko ir tėvas už tai apšaukė 
jį neišmanėliu, bailiu, verksniu, iš kurio per motinos malonę 
nieko gero nebūsią. Paskui, atgavęs kvapą, pašoko ir mojuo- 
damas lazda prisiekė užmušiąs rastinuką. 

Išvydusi vyrą paklaikusį iš įniršio, Madlena taip drąsiai 
pastojo jam kelią, kad jis iš nuostabos net sutriko; ji išlupo jam 
iš rankų lazdą ir nusviedė tolyn į upę, paskui, nesitraukdama 
nė per sprindį, tarė: 

— Nepražudykit savęs per kvailą galvą. Prisiminkit, ne- 
laimė netrunka užgriūti, kai paleidi vadžias, ir jei visai prara- 
dot žŽmoniškumą, pagalvokit apie save ir apie tai, kokios gali 
būti beprotiško poelgio pasekmės. Jūs, mano vyre, jau seniai 
prastai tvarkot savo gyvenimą ir vis greičiau ritatės žemyn 
blogu keliu. Aš jums neleisiu, bent jau šiandien, padaryti Žiau- 
riausio nusikaltimo, už kurį būtumėt nubaustas ir šiame, ir 
aname pasaulyje. Jūs nieko nenužudysit ir verčiau grįžkit ten, 
iš kur atėjęs, užuot keršijęs už skriaudą, kurios jums niekas 
nepadarė. Išeikit, įsakau jūsų paties labui, įsakau pirmąkart 
gyvenime. Ir jūs manęs paklausysit, nes netrukus įsitikinsit, 
kad dėl to nė kiek nenukenčia pagarba, kurią privalau jums 
rodyti. Prisiekiu savo tikėjimu ir garbe: rytoj rastinuko čia ne- 
bus ir jūs galėsit grįžti namo nebijodamas jo susitikti. 

Sulig šiais žodžiais Madlena atidarė duris vyrui prieš nosį 
ir Kadė Blanšė, suglumęs dėl tokio žmonos elgesio, bet aps- 
kritai patenkintas, kad išeina pasiekęs tikslą ir nestatydamas 
į pavojų savo kailio, vėl užsimaukšlino skrybėlę ir, daugiau 
nė nekriuktelėjęs, nudrožė pas Severą. Žinoma, jai ir visiems 
kitiems pasigyrė užkūręs pirtį žmonai ir rastinukui, bet, ka- 
dangi nieko panašaus nebuvo, tai Severa pasimėgavo ne val- 
giu, o tik jo kvapu. 

Likusi viena, Madlena Blanšė išsiuntė Žani į laukus ganyti 
avių ir ožkos, 0 pati patraukė ten, kur baigiasi malūno šliuzas, 
į užkampį, iš visų pusių pagraužtą vandens ir nusėtą senais 
kelmais, kurie išleido tiek ūglių ir atvašų, kad už poros žings- 
nių nieko nebuvo matyti. Ji dažnai nueidavo į tą vietą pasi- 
melsti Dievui, nes ten jai niekas netrukdydavo ir ji galėdavo 
pasislėpti aukštoje žolėje kaip vandeninė vištelė žalių šakelių 
lizde. 

Atsidūrusi tenai, Madlena parpuolė ant kelių sukalbėti 
karštos maldos: moteriai jos labai reikėjo, iš jos ji tikėjosi di- 

delės paguodos, bet nepajėgė galvoti apie nieką kitą, tik apie 
vargšą rastinuką, kurį turėjo atleisti ir kuris taip ją mylėjo, kad 
dėl to galėjo numirti iš sielvarto. Žodžiu, gerajam Dievuliui 
ji tegalėjo pasakyti, kad yra baisiai nelaiminga, prarasdama 
vienintelį ramstį, skirdamasi su savo širdies vaiku. Tada Ma- 
dlena pravirko ir raudojo ilgai, ilgai, - dar stebuklas, kad išvis 
liko gyva, nes, pritrūkusi kvapo, paslika griuvo ant žolės ir be 
sąmonės išgulėjo daugiau nei valandą. 

Temstant ji atsigavo ir išgirdusi, kaip Žani dainuodamas 
gena gyvulius namo, vargais negalais atsikėlė ir nuėjo virti va- 
karienės. Netrukus sučiūžavo ir jaučiai, velkantys Blanšė nu- 
pirktą ąžuolą, ir Žani linksmai nubėgo pasitikti savo draugo 
Fransua, kurio per visą dieną buvo labai pasiilgęs. Vargšas 
mažylis nuliūdo pamatęs, kaip piktai tėvas Žiūri į mylimą mo- 
tiną, ir laukuose net apsiverkė negalėdamas suprasti, kas tarp 
jų atsitiko. Bet vaiko ašaros - nelyginant ryto rasa, jos greit nu- 
džiūsta, ir dabar jis jau nieko nebeprisiminė. Paėmęs Fransua 
už rankos, Žani nusivedė jį pas Madleną. 

Rastinukas iš pirmo žvilgsnio pastebėjo, kad jos akys pa- 
raudusios, o veidas labai išblyškęs. „Dieve mano, - pamanė jis 
sau,- namuose turbūt kokia bėda“,- ir taip pat išbalęs, dre- 
bėdamas įsmeigė žvilgsnį į Madleną tikėdamasis, kad ji viską 
paaiškins. Bet ji pasodino jį ir tylėdama padavė vakarienę. 
Fransua nevaliojo praryti nė kąsnio, todėl Žani valgė ir čiauš- 
kėjo vienas, dėl nieko daugiau nesirūpindamas, nes motina 
kartkartėmis jį pabučiuodavo ir paragindavo stiprintis. 

Kai vaikas atsigulė, o tarnaitė ėmėsi tvarkyti kambarį, Ma- 
dlena išėjo, davusi rastinukui ženklą sekti paskui ją. Per pievą 
ji nužingsniavo ligi upelio. Tenai, sukaupusi visą drąsą, tarė 
Fransua: 

— Vaikeli, mudu su tavimi ištiko nelaimė, Viešpats kirto 
mums skaudų smūgį. Tu matai, kaip aš kenčiu. Iš meilės man 
pasistenk būti stipresnis už mane, nes nežinau, kaip šitai iš- 
tversiu, jei manęs nepalaikysi. 

Fransua nieko nesuprato, nors iškart atspėjo, kad dėl visko 
kaltas Blanšė. 

— Ką jūs čia kalbat? — pasakė jis, bučiuodamas Madlenai 
rankas, lyg ji būtų buvusi jam tikra motina.- Kaip galėjot pa- 
galvoti, kad pristigsiu tvirtybės jums paguosti ir palaikyti? 
Argi nesu jūsų tarnas, kol gyvenu šioje žemėje? Argi nesu jūsų 
sūnus, pasirengęs dirbti dėl jūsų ir dabar turintis pakankamai 
jėgų plušėti tiek, kad jums nieko netrūktų? Tegul ponas Blanšė 
daro ką nori, tepaspringsta savo pinigais, juk tai jo mintis. Aš 
jus Maitinsiu, rengsiu, ir jus, ir mūsų Žani. Jei reikės kuriam 
laikui jus palikti, parsisamdysiu kur nors netoliese, kad ga- 
lėčiau kasdien jus matyti ir praleisti su jumis sekmadienius. 
Man pakaks spėkų arti ir uždirbti tiek, kiek jums reikės. Jūs 
tokia protinga ir mokat gyventi taip taupiai! Ką gi, mažiau ati- 
trauksit nuo savęs, tiek neišdalysit kitiems, ir viskas bus gerai. 
Gana, liaukitės, ponia Blanšė, mano brangiausioji motin, nusi- 
raminkit, neverkit, nes, jei nenustosit, aš mirsiu iš sielvarto. 

Pamačiusi, kad jis neatspės tiesos ir ji turi viską jam pasa- 
kyti, Madlena pavedė savo sielą Dievui ir, neturėdama kitos 
išeities, ryžosi suteikti rastinukui didžiulį skausmą. 

ana, liaukis, Fransua, - tarė ji, - aš kalbu ne apie tai, 
sūnau. Mano vyras dar nebankrutavo, kiek galiu 
spręsti apie jo reikalus, ir jei grėstų tik nepriteklius, aš taip 
nesigraužčiau. Kas netingi dirbti, tas skurdo nebijo. Bet, jei 
jau privalau pasakyti, dėl ko man sopa širdį, tai žinok, kad 
ponas Blanšė ant tavęs supyko ir daugiau nenori matyti savo 
namuose. 

— Šit kaip? - pašoko Fransua.- Tai tegul iškart mane nu- 
žudo, nes po tokio smūgio vis tiek negaliu gyventi. Taip, tegul 
pribaigia, Žinau, kad jau seniai jam trukdau ir jis trokšta mano 
mirties. Tai kurgi jis? Noriu jį surasti ir pasakyti: „Paaiškinkit, 
kodėl mane išvarot. Gal aš galėsiu paneigti jūsų kaltinimus. 
O jei vis tiek spirsitės, tai pasakykit, kad... kad...“ Pats nesu- 
prantu, ką kalbu, Madlena, tikrai nesuprantu! Neatpažįstu sa- 
vęs, akyse tavaruoja, širdis sustingo, galva sukasi — aš turbūt 
mirsiu arba išprotėsiu. 

Ir vargšas rastinukas, pargriuvęs ant žemės, ėmė daužyti 
galvą kumščiais kaip tądien, kai Zabelė norėjo atiduoti jį į 
prieglaudą. 

Šitai išvydusi Madlena atgavo tvirtybę. Ji sugriebė Fransua 
už rankų ir, smarkiai supurčiusi, privertė ją išklausyti. 

— Jei jūs bevalis ir nepaklusnus lyg vaikas, - tarė ji jam,- tai 
nesat vertas mano meilės ir man gėda, kad auginau jus kaip 
savo sūnų. Stokitės. Jūs jau vyras, o vyrui nedera šitaip volio- 
tis. Paklausykit manęs, Fransua, ir pasakykit, ar pakankamai 
mane mylit, kad nugalėtumėt sielvartą ir kurį laiką pagyven- 
tumėt manęs nematydamas. Suprask, vaikeli, nuo to priklauso 
mano ramybė ir garbė, kitaip vyras mane kankins ir žemins. 
Todėl dabar iš meilės man turi su manimi išsiskirti, kaip kad aš 
su tavimi ligi šiol buvau iš meilės tau. Yra įvairių būdų meilei 
įrodyti, nelygu, koks laikas ir kokios aplinkybės. Privalai mane 
palikti tuojau pat, nes, norėdama sulaikyti poną Blanšė nuo 
beprotystės, pažadėjau, kad rytoj rytą tavęs čia nebus. Rytoj 

Joninės, eik ir kur nors parsisamdyk, tik nelabai arti: jei mudu 
dažnai matysimės, pono Blanšė įtarimai dar labiau sustiprės. 

— Kokie įtarimai, Madlena? Kuo jis mane kaltina? Ką bloga 
jam padariau? Nejau jis vis dar galvoja, kad skriaudžiat šeimą 
padėdama man? Tai neįmanoma, juk dabar aš — šeimos narys! 
Kąsnio per daug nesuvalgau, šapo iš namų neišnešu. Gal jis 
mano, kad sau pasiimu algą ir ta alga per didelė? Leiskit pa- 
daryti taip, kaip ketinau, leiskit pasikalbėti su juo ir paaiškinti, 
kad po vargšės motinos Zabelės mirties nepaėmiau iš jūsų nė 
vieno ekiu, ojei nenorit, kad jam tai pasakyčiau... iš tiesų, jei jis 
apie tai sužinos, lieps jums grąžinti visą mano atlyginimą, kurį 
išleidot gailestingiems darbams. Ką gi, pateiksiu jam vieną pa- 
siūlymą - pasisiūlysiu likti ir toliau tarnauti veltui. Tada nega- 
lės sakyti, kad aš nuostolingas, ir pakęs mane šalia jūsų. 

— Ne, ne, Fransua,- skubiai paprieštaravo Madlena, - tai 
neįmanoma. Jei jam taip pasakysi, jis užsius ant mūsų abiejų 
ir tikrai neišvengsime bėdos. 

— Bet kodėl? - nesuprato Fransua. - Kas gi atsitiko? Nejau 
jis dedasi nepasitikįs vien iš malonumo, kurį patiria mus kan- 
kindamas? 

— Vaikeli, neklausk, už ką jis ant tavęs pyksta. Aš negaliu 
tau pasakyti. Man būtų dėl jo per daug gėda, ir mums visiems 
būtų geriau, jei neieškotum priežasčių. Galiu tik dar sykį pa- 
kartoti, kad tavo pareiga iš čia išeiti. Tu didelis ir stiprus, iš- 
siversi ir be manęs, be to, kitur gyvensi geriau, nes iš manęs 
nieko nenori imti. Visi vaikai palieka motinas ir iškeliauja 
dirbti, kartais net labai toli. Taigi tu pasielgsi kaip ir kiti, o aš, 
kaip ir visos motinos, liūdėsiu, verksiu, galvosiu apie tave ir 
rytą vakarą melsiu Dievą, kad apsaugotų tave nuo blogio... 

— Kurgi ne! Ir nusisamdysit kitą tarną, kuris prastai dirbs, 
nesirūpins jūsų sūnumi ir gerove, o gal net ims jūsų neapkęsti, 
nes ponas Blanšė lieps jūsų neklausyti, ir jis praneš šeiminin- 
kui apie jūsų gerus darbus, viską išversdamas išvirkščiai. Ir 
jūs būsit nelaiminga, o manęs čia nebus, nebus kam jūsų ginti 
ir guosti! Manot, jei jau aš nusiminęs, tai visai išskydau? Ma- 
not, galvoju tik apie save, ir sakot, kad kitur turėsiu daugiau 

naudos? Aš dabar galvoju visai ne apie save. Kas man rūpi, 
išlošiu ar pralošiu? Net nesvarstau, kaip ištversiu sielvartą. Iš- 
gyvensiu ar numirsiu, tebūnie kaip Dievo skirta, man vis vien, 
jeigu draudžiama savo gyvenimą paaukoti jums. Aš matau 
jums gresiančius vargus - štai kas neduoda man ramybės, štai 
su kuo negaliu susitaikyti. Jūs taip pat būsit sutrypta, aš tam ir 
pašalinamas iš kelio, kad būtų lengviau susidoroti su jumis. 

— Net jei Viešpats šitai leistų, - tarė Madlena, - privalu 
mokėti iškęsti tai, ko negalima išvengti. Svarbiausia, nereikia 
bloginti savo dalios priešinantis jai. Įsivaizduok, kad aš nelai- 
minga, ir pagalvok, kiek kartų būsiu nelaimingesnė, jei suži- 
nosiu, kad tu sergi, bjauriesi gyvenimu ir nerandi paguodos. 
Bet mano kančios šiek tiek palengvėtų, jei Žinočiau, kad jau- 
tiesi gerai ir iš meilės man esi tvirtas ir sveikas. 

Šis argumentas padėjo Madlenai įtikinti rastinuką. Jis pa- 
sidavė ir, atsiklaupęs ant abiejų kelių, kaip per išpažintį, paža- 
dėjo kęsti sielvartą kiek įmanydamas narsiau. 

— Gerai,- tarė Fransua, šluostydamasis drėgnas akis, -— 
anksti rytą išeisiu, o su jumis atsisveikinsiu dabar, motule Ma- 
dlena! Sudie galbūt amžinai, nes jūs nesakot, ar galėsiu kada 
su jumis pasimatyti ir pasikalbėti. Jei manot, kad man nelemta 
būti laimingam, tylėkit, kitaip pritrūksiu jėgų gyventi. Leiskit 
išsaugoti viltį, kad vieną dieną sutiksiu jus prie šio vaiskaus 
upelio, kur pamačiau pirmą sykį prieš beveik vienuolika metų. 
Nuo to karto ligi pat šiandien patyriau tiktai džiaugsmus, ir 
laimės, kurią Dievas ir jūs man suteikėt, nevalia užmiršti: pri- 
siminimai apie ją nuo rytojaus padės ištverti man skirtą laiką 
ir likrmą. Išeinu sopulio varstoma, baimės sukaustyta širdimi, 
slegiamas minties, kad palieku jus nelaimingą ir, skirdama- 
sis su jumis, atimu iš jūsų geriausią draugą, bet juk pasakėt, 
kad, nesistengdamas nusiraminti, įstumsiu jus į dar didesnę 
neviltį. Todėl kaip įmanydamas guosiuosi mintimis apie jus, 
nes per daug branginu jūsų meilę, kad prarasčiau ją per savo 
silpnumą. Sudie, ponia Blanšė, leiskit truputėlį pabūti čia 
vienam: kai ligi valiai išsiverksiu, man palengvės. Jei mano 
ašaros kris į upelį, jūs, atėjusi skalbti, kaskart pagalvosit apie 

mane. Be to, noriu prisiskinti mėtų ir išsikvėpinti baltinius, 
nes jau greit krausiuosi daiktus. Kol ant savo kūno jausiu tą 
kvapą, tol įsivaizduosiu, kad esu čia ir jus matau. Sudie, sudie, 
brangiausioji motule, namo aš neužsuksiu. Žinoma, galėčiau 
pabučiuoti savo Žani jo nepažadindamas, bet, bijau, neišlaiky- 
siu. Pabučiuokit jį už mane, o kad neverktų, rytoj pasakykit, 
jog greit grįšiu. Šitaip belaukdamas jis mažumėlę mane ap- 
mirš, o po kurio laiko vis pakalbėkit su juo apie vargšą Fran- 
sua, kad neužmirštų visai. Palaiminkit mane, Madlena, kaip 
palaiminot prieš pirmąją komuniją. Man to reikia, kad lydėtų 
Viešpaties malonė. 

Vargšas rastinukas atsiklaupė ant abiejų kelių ir paprašė 
Madleną jam atleisti, jei kada netyčia ją kuo nors įžeidė. 

Madlena prisiekė neturinti už ką jam atleisti ir davė palai- 
minimą trokšdama, kad jis būtų toks pat išganingas, kaip ir 
Dievo palaima. 

— O dabar, - tarė Fransua, - kai vėl tapsiu rastinuku ir niekas 
manęs nemylės, pabučiuokit mane, kaip iš prielankumo pabu- 
čiavot prieš pirmąją komuniją. Man labai reikia visa tai įsiminti 
ir būti tikram, kad širdyje ir toliau laikot save mano motina. 

Madlena pabučiavo rastinuką taip pat tyrai, kaip ir tada, 
kai jis buvo dar vaikas. Bet, jei žmonės būtų juos pamatę, būtų 
pateisinę pono Blanšė pyktį ir pasmerkę šią dorą moterį, kuri 
neturėjo jokios blogos minties ir kurios poelgio net Mergelė 
Marija nebūtų palaikiusi už nuodėmę. 


— Ir aš nebūčiau, - įsiterpė kunigo šeimininkė. 
— Ašjuo labiau, - pritarė jai kanapininkas ir pasakojo toliau. 


Parėjusi namo, Madlena kiaurą naktį nesudėjo bluosto. Ji 
girdėjo, kaip grįžęs Fransua gretimame kambaryje susikrovė 
mantą, taip pat girdėjo, kaip jis išėjo sulig aušra. Kol jis šiek 
tiek nenutolo, moteris nė nekrustelėjo, kad vaikinui neišga- 
ruotų drąsa ir neapimtų silpnumas, bet, kai jo Žingsniai su- 
kaukšėjo ant tiltelio, ji skubiai pravėrė duris ir nesirodydama 
paskutinįkart pažvelgė į jį. Madlena pamatė, kaip jis sustojęs 

permetė akimis upę ir malūną, lyg sakydamas jiems „sudie“. 
Paskui nusiskynė ir užsikišo už skrybėlės tuopos šakelę, kaip 
paprastai daroma norint parodyti, kad žmogus ieško darbo, o 
tada sparčiai nužingsniavo tolyn. 

Vidurdienį parsibeldė ponas Blanšė, bet neištarė Žmonai 
nė žodžio, kol ta nepasakė: 

— Ką gi, nusisamdykit kitą darbininką, nes Fransua išėjo ir 
jūs nebeturit tarno. 

— Gerai, žmona, einu —- atsakė Blanšė, - bet perspėju, kad 
jauno nesitikėtumėt. 

Štai kaip vyras atsidėkojo Madlenai už klusnumą, ir jo pas- 
taba ją taip užgavo, kad ji nesusilaikė to neparodžiusi. 

— Kadė Blanšė, - pareiškė ji,- aš paklusau jūsų valiai ir be 
jokios dingsties atleidau gerą tarną, nors, neslėpsiu, dėl to gai- 
liuosi. Dėkingumo iš jūsų nesitikiu, bet savo ruožtu reikalauju 
manęs neįžeidinėti, nes aš to nenusipelniau. 

Madlena šitai pasakė tokiu tonu, kokiu niekada su juo ne- 
kalbėdavo, ir jis vyrui padarė įspūdį. 

— Liaukitės, Žmona, - tarė Blanšė tiesdamas jai ranką, - su- 
sitaikykim ir užmirškim šitą istoriją. Gal kiek ir pasikarščia- 
vau, leptelėjau, ko nereikia, bet, matot, aš turėjau priežasčių 
tuo rastinuku nepasitikėti. Rastinukus į pasaulį paleidžia 
velnias, ir jis visada greta jų. Jei jie geri darbininkai, tai kitu 
atžvilgiu — tikri vėjo pamušalai. Puikiai Žinau, kad vargu ar 
rasiu kitą tokį spėrų prie darbo tarną, bet velnias, - o jis geras 
tėvas, - įskiepijo jam polinkį į paleistuvystę ir pažįstu vieną 
moterį, kuri dėl to skundėsi. 

— Ta moteris - ne jūsų žmona, - atsakė Madlena, - ir galbūt 
meluoja. Bet, net jei sako tiesą, manęs įtarinėti vis tiek nedera. 

— Argi aš tave įtarinėju? - truktelėjo pečiais Blanšė.- Dantį 
griežiau tik ant jo, o dabar, kai jis išėjo, daugiau apie tai nė 
negalvoju. Jei pasakiau tau kažką nemalonaus, manyk, kad 
pajuokavau. 

— Tokie juokai man nepatinka, - atkirto Madlena. - Pasilikit 
juos toms, kurios šitai mėgsta. 

pr dienomis Madlena Blanšė kentė sielvartą gana iš- 
tvermingai. Naujas tarnas, susitikęs Fransua, kai tas parsi- 
samdė, papasakojo jai, kad rastinukas už aštuoniolika pistolių 
per metus sulygo su vienu ūkininku nuo Egiurando, turinčiu 
didelį malūną ir žemių. Ji buvo patenkinta sužinojusi, kad jis 
gerai įsitaisė, ir prisivertė imtis kasdienių darbų nepasiduo- 
dama liūdesiui. Bet liūdesys, nors Madlena su juo ir kovojo, 
buvo didžiulis, ir ją ilgai kamavo karštinė, pamažėliais seki- 
nanti jėgas, tik niekas šito nepastebėjo. Fransua teisybę sakė, 
kad išeidamas atims iš jos geriausią draugą. Ji nuobodžiavo, 
amžinai būdama viena ir neturėdama su kuo pasikalbėti. Dėl 
to moteris dar labiau lepino savo sūnų Žani, kuris tikrai buvo 
mielas vaikas, ramus kaip ėriukas. 

Jis buvo per mažas suprasti tai, apie ką ji būtų galėjusi 
pasišnekėti su Fransua, be to, buvo jai ne toks rūpestingas ir 
atidus kaip rastinukas jo metų. Žani mylėjo motiną, mylėjo 
gal net labiau negu kiti vaikai savąsias, nes Madlena buvo to- 
kia motina, kokią ne kasdien pamatysi. Bet Žani ja nesižavėjo 
ir dėl jos nesijaudino taip, kaip Fransua. Jos karšta meilė ir 
glamonės jam atrodė paprasčiausias dalykas. Jis tuo naudo- 
josi kaip savo turtu, teisėtai jam priklausančiu. O rastinukas 
būdavo dėkingas net už menkiausią draugiškumo ženklą ir 
taip stengdavosi už jį atsilyginti elgesiu, kalbomis, žvilgsniais, 
raudonavimu ir ašaromis, kad, būdama su juo, Madlena už- 
miršdavo savo santuoką, kurioje neturėjo nei atilsio, nei mei- 
lės, nei paguodos. 

Likusi vienui viena, ji vėl ėmė galvoti apie savo nelaimingą 
dalią ir ilgai gromuliavo visus graužulius, kuriuos palengvin- 
davo rastinuko meilė ir draugija. Dabar nebuvo kam su ja skai- 
tyti, rūpintis Žmonių vargais, sujungti širdis bendroje maldoje 
ar net pajuokauti, švankiai, nepagiežingai, smagiai. Viskas, ką 
ji matė ir darė, tapo nebeįdomu ir kurstė prisiminimus apie 
tuos laikus, kai turėjo gerą draugą, ramų ir atsidavusį. Ar ei- 

davo į vynuogyną, ar į sodą, ar į malūną - niekur nebuvo nė 
delno didumo kampelio, kur nebūtų tūkstančius kartų vaikš- 
čiojusi su tuo vaiku, įsikibusiu jai į sijoną, arba su stipriu, pa- 
slaugiu tarnu šalimais. Ji jautėsi taip, lyg būtų netekusi nuos- 
tabaus sūnaus, teikusio didelių vilčių, ir nors labai mylėjo tą, 
kuris jai buvo likęs, nežinojo kur dėti kitą pusę meilės. 

Vyras, matydamas, kaip Madlena džiūsta, kokia ji liūdna 
ir kaip nuobodžiauja, ėmė jos gailėtis ir baimintis, kad žmona 
nesusirgtų kokia nepagydoma liga: jis nenorėjo jos prarasti, 
nes Madlena sumaniai tvarkė jo turtą ir papildydavo tai, ką jis 
iššvaistydavo. Severa jo ilgam neišleisdavo į malūną, ir jis pui- 
kiai suprato, kad, jei ne Madlenos pastangos, tenai viskas nu- 
eitų šuniui ant uodegos, todėl, iš įpratimo pjaudamas Žmoną 
ir skųsdamasis jos nerūpestingumu, jis anaiptol nesitikėjo, 
kad kuri kita būtų geresnė. 

Todėl Blanšė sumanė rasti žmonai kompanionę, kuri ją 
slaugytų ir išblaškytų nuobodulį, o tuo metu kaip tik pasimirė 
jo dėdė ir jauniausioji sesuo, buvusi jo globoje, užsikorė ma- 
lūnininkui ant sprando. Iš pradžių jis ketino apgyvendinti ją 
Severos namuose, bet giminaičiai jį sugėdino; be to, ir Severa, 
išvydusi, kad penkioliktus metus einanti mergina žada būti 
graži kaip saulė, neteko noro gvieštis naudos, kurią teiktų šita 
globa, ir pareiškė malūnininkui, kad saugoti ir prižiūrėti tokią 
jauniklę jai atrodo pernelyg rizikinga. 

Dėl to Blanšė, matydamas, kad būti sesers globėju apsi- 
moka, nes dukterėčią išauginęs dėdė testamentu paliko jai 
turto, ir nenorėdamas patikėti jos kitiems giminaičiams, par- 
sivežė merginą į malūną ir, pristatęs ją žmonai kaip seserį ir 
kompanionę, liepė išmokyti dirbti, padaryti pagalbininke ruo- 
šoje, bet nepervarginti, kad neužsimanytų išeiti gyventi kitur. 

Madlena mielai pakluso tokiam šeimos reikalų sutvarky- 
mui. Marieta Blanšė jai iš karto patiko, palenkė į save gro- 
žiu, kuris atbaidė Severą. Manydama, kad gražus veidas vi- 
sada liudija apie sveiką protą ir gerą širdį, ji priėmė merginą 
ne kaip seserį, o veikiau kaip dukrą, galbūt pakeisiančią jai 
vargšą Fransua. 

Tuo metu bedalis rastinukas stengėsi kantriai kęsti ilgesį, 
bet jam tai nelabai sekėsi, nes toks baisus ilgesys niekada nėra 
slėgęs jokio vyro ir jokio vaiko. Iš pradžių jį dėl to užpuolė liga 
ir gal tai buvo jo laimė, mat tada patyrė, kokie geraširdžiai jo 
šeimininkai: jie neišsiuntė tarno į ligoninę, o laikė namuose, 
kur jis buvo rūpestingai slaugomas. Šitas malūnininkas nė iš 
tolo nepanėšėjo į Kadė Blanšė, o jo duktė, sulaukusi trisde- 
šimties ir vis dar niekur neįsitaisiusi, garsėjo gailestingumu ir 
doru elgesiu. 

Be to, tie žmonės, nors rastinukas ir pasiligojo, iškart pa- 
matė, kad jis - tikras lobis. 

Fransua buvo toks tvirtas ir taip gerai sudėtas, kad pa- 
sveiko greičiau nei kuris kitas ir neatkrito, nors darbo ėmėsi 
iki galo nepasitaisęs. Jį graužė sąžinė, jis norėjo atsigriebti už 
prarastą laiką ir atsilyginti šeimininkams už gerumą. Tačiau 
vaikinas nesveikavo dar daugiau nei du mėnesius ir, rytais 
stodamas prie darbo, visame kūne jausdavo tokį maudulį, lyg 
būtų nukritęs nuo namo stogo. Bet pamažėliais išsijudindavo 
ir niekam nesakydavo, kaip jam sunku pradėti. Šeimininkai 
buvo juo taip patenkinti, kad patikėjo nemaža užduočių, neį- 
einančių į jo pareigas. Labai pravertė ir mokėjimas skaityti bei 
rašyti: Fransua buvo paprašytas vesti sąskaitas, kas ligi tol ne- 
buvo daroma ir dėl to malūno reikaluose dažnai atsirasdavo 
nesklandumų. Žodžiu, jis tvarkėsi tiesiog puikiai, nors ir sle- 
giamas sielvarto, o kadangi iš atsargumo niekam neprasitarė 
esąs rastinukas, tai dėl kilmės niekas jam ir nepriekaištavo. 

Bet negelbėjo nei malonus šeimininkų elgesys, nei darbai, 
nei liga: Fransua nepajėgė užmiršti Madlenos, brangiojo Kor- 
muė malūno, mažojo Žani ir kapinių, kuriose ilsėjosi Zabelė. 
Jo širdis tebebuvo toli, tad sekmadieniais jis nieko daugiau ir 
neveikdavo, tik svajodavo apie juos ir nė kiek neatsigaudavo 
po savaitės nuovargio. Nuo gimtųjų vietų jį skyrė didelis ats- 
tumas, net šešios mylios, ir iš ten jo nepasiekdavo jokia žinelė. 
Iš pradžių vaikinas vylėsi prie to priprasiąs, bet jį graužė ne- 
rimas ir jis ėmė ieškoti būdų bent porą kartų per metus suži- 
noti, kaip gyvena Madlena: Fransua vaikščiodavo po muges ir 

dairydavosi pažįstamų iš tenykščių vietų, o suradęs išklausi- 
nėdavo apie visus kraštiečius, iš atsargumo pradėdamas nuo 
tų, kurie jo visai nedomino, ir galiausiai prieidamas prie Ma- 
dlenos, rūpinčios jam labiausiai, kol galop ištraukdavo kokią 
naujieną apie ją ir jos šeimą. 


— Bet jau vėlu, ponai mano bičiuliai, aš snaudžiu prie savo 
istorijos. Iki rytojaus. Tada, jei norėsit, papasakosiu pabaigą. 
Labanakt visiems. 

Kanapininkas nuėjo gulti, o nuomininkas, užsidegęs Ži- 
bintą, palydėjo motušę Moniką iki pat klebonijos, mat ji buvo 
pagyvenusi moteriškė ir aiškiai nematė kelio. 

Ry dieną visi vėl susirinkome į sodybą ir kanapinin- 
as tęsė savo pasakojimą. 

— Apie trejus metus Fransua gyveno Egiurando apylin- 
kėse, netoli Vilširono, gražiame malūne, kuris vadinosi Aukš- 
tutiniu Šampo ar Žemutiniu Šampo, o gal Frešampo, nes tame 
krašte, kaip ir mūsiškiame, Šampo pavadinimas labai paplitęs. 
Aš porą kartų lankiausi tose vietose, jos gražios ir geros. Te- 
nykščiai kaimiečiai turtingesni, gyvena geresniuose namuose, 
geriau rengiasi. Jie dažniau verčiasi prekyba, ir žemės, nors 
prastesnės, duoda daugiau pelno. Tačiau vietovė ten nelygi. 
Uolėta ir smarkiai išraižyta upių. Bet vis tiek graži ir maloni. 
Medžiai ten tiesiog nuostabūs, o abiejų Krezų vandenys, te- 
kantys pro nusvirusias jų šakas, tyri kaip kalnų šaltiniai. 

Malūnai tame krašte stambesni negu mūsiškiai, o tas, ku- 
riame gyveno Fransua, buvo vienas iš stipriausių ir geriausių. 
Kartą Žiemą jo šeimininkas, vardu Žanas Verto, jam tarė: 

— Fransua, mano tarne ir drauge, noriu tau kai ką pasakyti, 
atidžiai manęs paklausyk. 

Mudu pažįstami jau nemažai laiko, ir neslėpsiu: jei mano 
reikalai gerokai pasitaisė, jei malūnas labai suklestėjo ir aš 
aplenkiau kitus malūnininkus, žodžiu, jei pavyko pagausinti 
savo išteklius, turiu būti dėkingas tau. Dirbai man ne kaip 
tarnas, o kaip draugas ar giminaitis. Mano interesų paisei lyg 
savų. Turtą valdei taip, kaip aš niekada nebūčiau sugebėjęs, ir 
įrodei esąs mokytesnis ir sumanesnis už mane. Dievas sukūrė 
mane patiklų, ir ne sykį būčiau buvęs apgautas, jei nebūtum 
gerumu, mėgino priešintis, bet tu nebijodamas prisiėmei visą 
atsakomybę, dėl ko ne kartą buvai įkliuvęs į pavojus, iš ku- 
rių visada išsisukdavai drąsa ir mandagumu. Labiausiai man 
patinka, kad tavo ne tik galva ir rankos, bet ir širdis auksinė. 
Nors mėgsti tvarką, nesi godus. Nors nesileidi apgaudinėja- 
mas, kaip aš, kaip ir aš, mielai padedi savo artimui. Pirmas 

patari man nepašykštėti pagalbos tiems, kuriuos iš tiesų pri- 
spaudė vargas. Ir perspėji, kad nebūčiau dosnus tiems, kurie 
tik apsimetinėja. Be to, kaip kaimietis, tu —- mokytas žmogus. 
Turi proto ir nuovokumo. Ką sugalvoji, viskas pasiseka, ko 
imiesi, viskas į ranką eina. 

Todėl aš tavimi patenkintas ir norėčiau, kad tu taip pat bū- 
tum patenkintas. Prisipažink atvirai, gal ko iš manęs pagei- 
dautum, ir aš tau nieko nepagailėsiu. 

— Nesuprantu, kodėl manęs to klausiat, - atsakė Fransua. — 
Jums, šeimininke, turbūt pasirodė, kad aš jumis nepatenkin- 
tas, bet taip tikrai nėra. Galit neabejoti. 

— Nesakau, kad nepatenkintas. Tačiau tavo išvaizda anaip- 
tol ne tokia, kokia paprastai būna laimingų žmonių. Tu am- 
žinai liūdnas, niekada nesijuoki, su niekuo nesilinksmini. Tu 
toks rimtas, kad gali pamanyti, jog nešioji gedulą. 

— Ar jūs mane už tai smerkiat, šeimininke? Čia jau nega- 
lėsiu jums įtikti, nes nemėgstu nei butelio, nei šokių, nesilan- 
kau nei smuklėse, nei sambūriuose, nemoku dainų ir nežinau 
juokingų pokštų. Man ne prie širdies viskas, kas trukdo dirbti 
savo darbą. 

— Už tai esi vertas didžiulės pagarbos, vaikine, ir aš negaliu 
tavęs smerkti. Taip kalbu tik todėl, kad, mano galva, tave sle- 
gia kažkoks rūpestis. Gal manai, kad čia per daug plėšaisi dėl 
kitų, o tau iš to nėra jokios naudos? 

— Klystate taip manydamas, šeimininke Verto. Aš užsi- 
dirbu tiek, kad daugiau nėra ko nė norėti, galbūt jokioje kitoje 
vietoje negaučiau tokio didelio atlyginimo, kurį paskyrėt savo 
noru, be mano prašymų. Be to, kiekvienais metais vis pridedat 
ir per praeitas Jonines pakėlėt net iki šimto ekiu, o tai brangiai 
atsieina. Jei jums pasidarytų striuka, patikėkit, aš mielai jų at- 
sisakyčiau. 

Pr Fransua, mes vienas kito nesupratom, - per- 
mz traukė jį šeimininkas Verto. - Galva neišneša, kaip čia 
tau paaiškinus. Tu nekvailas vyrukas, ir jau maniau pakanka- 
mai tau pasakęs, bet, jei esi toks drovus, teks dar padėti. Ar 
tau nekrito į akį jokia šio krašto mergina? 

— Ne, šeimininke, - be užuolankų atsakė rastinukas. 

— Ar tikrai? 

— Garbės žodis. 

— Ir nematai nė vienos, kuri tau patiktų, jei galėtum siekti 
jos rankos? 

— Aš neketinu vesti. 

— Kas per mintys! Tu dar toks jaunas, neatsižadėk. Ir kodėl 
gi neketini? 

— Kodėl? - tarė Fransua. Argi jums tai svarbu, šeimininke? 

— Galbūt, dėl tavęs aš turiu planų. 

— Tada išklosiu jums viską. Nematau priežasčių slėpti. Aš 
nepažinojau nei savo tėvo, nei motinos... Nepasakiau ir dar 
vieno dalyko, nebuvo reikalo, bet, jei būtumėt paklausęs, ne- 
būčiau melavęs. Aš rastinukas, iš prieglaudos. 

— Še tau! - sušuko Žanas Verto, truputį užsigavęs dėl tokio 
prisipažinimo. - Niekad nebūčiau pagalvojęs. 

— Kodėl nebūtumėt pagalvojęs? Tylit, šeimininke? Gerai, 
aš atsakysiu už jus. Matydamas, koks aš geras darbininkas, 
būtumėt stebėjęsis, kad rastinukas gali toks būti. Vadinasi, 
tiesa, kad Žmonės nepasitiki rastinukais ir yra prieš juos nusi- 
statę? Tai neteisinga, nežmoniška, bet taip jau yra ir su tuo rei- 
kia susitaikyti, jei net kilniausios širdys neatsikračiusios tokių 
prietarų, jei net jūs pats... 

— Ne, ne,- susigriebė šeimininkas, nes buvo doras žŽmo- 
gus, visada pasirengęs išmesti iš galvos blogas mintis, - neno- 
riu nusikalsti teisingumui, ir jei akimirką užsimiršau, atleisk 
man, tai jau praėjo. Vadinasi, manai negalįs vesti todėl, kad 
esi rastinukas? 


— Esmė ne čia, šeimininke, šita kliūtis manęs negąsdina. 
Moterų būna visokių, ir kai kurių širdis tokia gera, kad dėl 
šitos nelaimės dar labiau prie manęs prisirištų. 

— Ojuk teisybė! - pritarė Žanas Verto.- Moterys už mus 
geresnės... Be to,- juokdamasis pridūrė jis, - toks gražus vai- 
kinas kaip tu, trykštantis jaunyste, sveikas ir dvasia, ir kūnu, 
lengvai gali pažadinti gailestingumą. Bet kur tada esmė? 

— Klausykit,- tarė Fransua, - iš prieglaudos mane pasi- 
ėmė ir žindė moteris, kurios aš nepažinojau. Jai mirus mane 
paėmė kita, tikėdamasi gauti tą varganą pagalbą, kurią vy- 
riausybė teikia tokiems kaip aš, bet ji man buvo gera ir, kai 
jos netekau, būčiau niekada nenusiraminęs, jei man nebūtų 
padėjusi dar viena moteris, geriausia iš visų trijų: prie jos 
aš taip prisirišau, kad noriu gyventi tik dėl jos, ir dėl jokios 
kitos. Vis dėlto turėjau ją palikti ir mes galbūt daugiau nie- 
kada nepasimatysime, nes ji turtinga ir manęs jai tikriau- 
siai niekada neprisireiks. Bet gali būti, kad jos vyras, kuris, 
girdėjau, nuo rudens serga ir nežinia kur iššvaistė krūvą 
pinigų, greitai mirs ir paliks jai daugiau skolų negu turto. 
Jei taip nutiktų, neslėpsiu, aš grįžčiau ten, kur ji gyvena, ir 
vienintelis mano troškimas, vienintelis rūpestis būtų padėti 
jai ir jos sūnui, dirbti ir neleisti jiems įpulti į skurdą. Štai 
kodėl nenoriu užsikrauti įsipareigojimų, kurie galėtų mane 
sulaikyti čia. Jums parsisamdžiau metams, o santuoka su- 
rištų mane visam gyvenimui. Be to, tada mano pečius išsyk 
užgultų per sunki našta. Jei turėčiau žmoną ir vaiką, nežinia 
ar sugebėčiau pelnyti duoną dviem šeimoms. Taip pat ne- 
žinia, jei kartais rasčiau žmoną su šiokiu tokiu kraičiu, ar 
turėčiau teisę atitraukti kąsnį nuo saviškių burnų ir atiduoti 
kitiems. Todėl nusprendžiau likti viengungis. Aš jaunas ir 
dar turiu laiko, o jei širdin įlįstų kokia meilė, padaryčiau 
viską jai iš ten iškrapštyti, nes man pasaulyje tėra vienintelė 
moteris - mano motina Madlena, kuri nepaisė, kad aš rasti- 
nukas, ir augino lyg tikrą sūnų. 

— Ką gi, drauguži, šitai sužinojęs, ėmiau dar labiau tave 
gerbti,- atsakė Žanas Verto.- Nėra nieko bjauriau, kaip būti 

nedėkingam, nėra nieko gražiau, kaip prisiminti tau padary- 
tas paslaugas. Mielai tau įrodyčiau, kad gali vesti merginą, 
kuri būtų tokia pat geraširdė kaip tu ir padėtų tau išlaikyti 
senutę, bet pirma turiu su kai kuo pasitarti ir noriu su kai kuo 
pasikalbėti. 

Nereikėjo didelio gudrumo suprasti, kad Žanas Verto, kil- 
nios sielos ir blaivaus proto žmogus, sumanė apvesdinti Fran- 
sua su savo dukteria. Ji buvo visai neprasta mergina, nors ir 
vyresnė už Fransua, bet metų skirtumą puikiausiai kompen- 
savo nemaža jos turimų ekiu suma. Ji buvo vienturtė duktė, 
taigi gera partija. Tačiau ligi šiol laikėsi nusistatymo netekėti, 
kam smarkiai prieštaravo jos tėvas. Vis dėlto jis jau senokai 
pastebėjo, kad ji Fransua labai gerbia, ir pasiteiravo jos nuo- 
monės apie jį; kadangi malūnininko duktė buvo tikrai santūri 
mergina, tėvui buvo sunku iš jos ką nors išpešti. Galop, nesa- 
kydama nei „taip“, nei „ne“, ji sutiko, kad tėvas išklausinėtų 
Fransua, ką šis mano apie vedybas, ir dabar laukė atsakymo 
nekantriau, nei būtų norėjusi parodyti. 

Žanas Verto taip pat būtų geidavęs atnešti jai malonesnių 
žinių, pirmiausia todėl, kad norėjo sutvarkyti jos gyvenimą, o 
antra - geresnio žento už Fransua negalėjo nė tikėtis. Nekal- 
bant jau apie draugiškumą, kurį jam jautė, malūnininkas pui- 
kiai matė, kad šis vaikinas, nors atėjo pas jį visiškas skurdžius, 
dėl savo sumanumo, spėrumo prie darbo ir doro elgesio šei- 
moje yra aukso vertės. 

Sužinojusi, kad jis rastinukas, mergina šiek tiek nusiminė. 
Ji turėjo kruopelę išdidumo, bet greit su juo susidorojo, o kai 
išgirdo, kad Fransua atkakliai purtosi meilės, ūpas pakilo dar 
labiau. Pasipriešinimu moteris privilioti lengviausia, ir jei 
Fransua būtų sumanęs klasta priversti jas užmiršti jo kilmę, 
nebūtų radęs gudresnio būdo, kaip parodyti bjaurėjimąsi ve- 
dybomis. 

Taigi Žano Verto duktė tądien apsisprendė dėl Fransua 
tvirtai kaip niekad. 

— Tik tiek? - atsakė ji tėvui.- Nejau jis mano, kad mums 
pristigs gailestingumo ir lėšų padėti senai moteriškei ir pasta- 

tyti ant kojų jos sūnų? Jis veikiausiai nesuprato, apie ką jam 
užsiminėt, tėve, nes, jei būtų Žinojęs, kad įeis į mūsų šeimą, 
nebūtų dėl to sukęs galvos. 

Tą pačią dieną vakarojant Žaneta Verto užkalbino Fran- 
sua: 

— Aš ir anksčiau jus gerbiau, Fransua, bet dabar gerbiu dar 
labiau. Tėvas papasakojo, kaip mylit jus išauginusią moterį, 
dėl kurios esate pasiryžęs dirbti visą gyvenimą. Jūsų valia, ką 
mylėti... Norėčiau susipažinti su ta moterim, gal, progai pasi- 
taikius, ir aš galėčiau jai kuo pagelbėti: ji turbūt labai gera, jei 
jūs prie jos taip prisirišęs. 

— O taip! - atsakė Fransua, kuriam buvo malonu pasikal- 
bėti apie Madleną.- Tos moters mintys tyros, kaip ir jūsų su 
tėvu. 

Šie žodžiai pradžiugino Žano Verto dukterį, ir ji nusprendė 
pasiekusi tikslą. 

- Jeigu ją, kaip jūs baiminatės, ištiks bėda, - tarė mergina, — 
tegul ji persikelia pas mus. Aš jums padėsiu ją slaugyti. Juk ji 
nebejauna, tiesa? Ir turbūt paliegusi? 

— Paliegusi? Ne, - atsakė Fransua. - Jai ne tiek daug metų, 
kad būtų paliegusi. 

— Vadinasi, ji dar jauna? - sukluso Žaneta Verto. 

— Oi ne, visai nejauna,- kuo paprasčiausiai atsakė Fran- 
sua.- Nepamenu, kiek jai dabar galėtų būti. Ji man buvo kaip 
motina, ir aš nesidomėjau jos amžiumi. 

— Ar ta moteris buvo išvaizdi? - pasiteiravo Žaneta mažu- 
mėlę padelsusi, prieš duodama tokį klausimą. 

— Išvaizdi? — šiek tiek nustebo Fransua.- Norit paklausti, 
ar ji graži moteris? Man ji gana graži tokia, kokia yra, bet, tiesą 
pasakius, niekada apie tai negalvojau. Argi tai gali paveikti 
mano prisirišimą? Net jei būtų bjauresnė už patį velnią, vis 
tiek nebūčiau to pastebėjęs. 

— Nejau negalit bent apytikriai pasakyti, kiek jai metų? 

— Luktelkit! Jos sūnus penkeriais metais jaunesnis už mane. 


Taigi ta moteris nesena, bet ir nelabai jauna, jai maždaug tiek, 
kiek... 


— Kiek man? - truputį prisiversdama, nusijuokė Žaneta. - 
Tokiu atveju jai bus per vėlu tekėti antrąkart, jei liks našlė, ar 
ne? 

— Pažiūrėsim, - atsakė Fransua. - Jei jos vyras visko nepa- 
leis vėjais ir jai liks turto, jaunikių netrūks. Juk yra tokių, kurie 
dėl pinigų vestų net senelės seserį ar sesers anūkę. 

— Bet jūs negerbiat tokių žmonių, kurie veda dėl pinigų? 

— Bent jau man tai nepriimtina, - atsakė Fransua. 

Rastinukas buvo naivios širdies, bet ne naivaus proto, tad 
galop susivokė, apie ką jam užsimenama, ir paskutinius Žžo- 
džius pasakė ne šiaip sau. Tačiau Žaneta jų tarsi nesuprato ir 
įsimylėjo vaikiną dar labiau. Ligi šiol ji būdavo merginama ir 
nekvaršindavo galvos dėl jokio gerbėjo. O štai pirmasis, kuris 
patiko, atsuko jai nugarą: toks jau tas moterų būdas. 

Kitomis dienomis Fransua aiškiai matė, kad Žaneta susi- 
krimtusi, beveik nieko nevalgo ir nenuleidžia nuo jo akių, kai 
mano, kad jis į ją nežiūri. Tokia jos užgaida jį nuliūdino. Jis 
gerbė šią gerą merginą ir puikiai matė, kad savo abejingumu 
tik kursto jos meilę. Bet ji jo netraukė ir net jei būtų paėmęs 
ją į Žmonas, tai veikiau iš išskaičiavimo ir iš pareigos, o ne iš 
meilės. 

Dėl to Fransua ėmė galvoti, kad ilgai pas Žaną Verto ne- 
užsibus, nes anksčiau ar vėliau šis reikalas baigsis širdperša 
arba pykčiu. 

Bet tuo metu rastinukui nutiko nepaprastas dalykas, vos 
nepakeitęs visų jo planų. 

ieną rytą lyg pasivaikščiodamas į Žano Verto malūną už- 
LV e ponas Egiurando kunigas ir kurį laiką pasisukinėjo 
po kiemą, kol užklupo Fransua sodo kampelyje. Tada, nutai- 
sęs paslaptingą miną, paklausė, ar jis tikrai esąs Fransua, pra- 
mintas Frezu!, - tokia pravardė jam buvo duota dėl žymės ant 
kairės rankos, kai jis, kaip rastinukas, buvo atneštas į meriją. 
Kunigas taip pat pasiteiravo, kiek tiksliai jam metų, kuo vardu 
jį žindžiusi moteris, kokiose vietose jis gyveno, ir galiausiai 
paprašė papasakoti viską, ką jis galėjo Žinoti apie savo gimimą 
ir gyvenimą. 

Fransua atnešė jam savo popierius, ir kunigas atrodė labai 
patenkintas. 

— Puiku, - tarė jis, - ateikite rytoj arba šįvakar į kleboniją, 
tik žiūrėkit, kad niekas nesužinotų to, ką jums pasakysiu, nes 
man uždrausta šitai skelbti ir aš sąžiningai tesėsiu Žodį. 

Kai Fransua atėjo į kleboniją, ponas kunigas rūpestingai 
uždarė kambario duris ir, ištraukęs iš spintos keturis popie- 
riaus lapelius, tarė: 

— Fransua Frezai, štai keturi tūkstančiai frankų, kuriuos 
jums siunčia motina. Man uždrausta pasakyti jos vardą, ko- 
kioje šalyje ji gyvena, ar dabar gyva, ar mirusi. Ji jus prisiminė 
iš dievobaimingų paskatų, bet, atrodo, seniai ketino tai pa- 
daryti, nes jus susirado, nors ir gyvendama toli. Sužinojusi, 
kad jūs geras vaikinas, ji duoda jums pinigų įsikurti su viena 
sąlyga: nuo šios dienos pusė metų apie jos dovaną privalote 
neprasitarti niekam, nebent moteriai, kurią norėtumėt vesti. Ji 
pavedė man pasitarti su jumis, ar tuos pinigus kur nors inves- 
tuoti, ar padėti saugoti, ir paprašė, jei reikės, paskolinti jums 
savo vardą, kad sandėris liktų paslaptyje. Aš pasielgsiu taip, 
kaip jūs pageidausite, bet man liepta įteikti jums pinigus tik 
gavus pažadą, kad nesakysit ir nedarysit nieko, kas galėtų at- 

skleisti paslaptį. Visi žino, jūsų Žodžiu galima pasitikėti. Ar 
sutinkat jį duoti? 

Fransua davė priesaiką ir paliko pinigus ponui kunigui, 
paprašęs tvarkytis su jais savo nuožiūra, mat pažinojo jį kaip 
gerą ganytoją, o kunigai panašūs į moteris: jie būna arba labai 
dori, arba labai sugedę. 

Namo rastinukas grįžo veikiau liūdėdamas negu džiaug- 
damasis. Jis mąstė apie motiną ir mielai būtų atidavęs keturis 
tūkstančius frankų už galimybę ją pamatyti ir apkabinti. Ta- 
čiau sakė sau, kad ji turbūt mirusi ir kad jos dovana - vienas iš 
tų potvarkių, kurie daromi prieš mirtį, ir ši mintis jį dar labiau 
prislėgė, nes negalėjo nei nešioti gedulo, nei užpirkti už ją mi- 
šių. Gyva ji buvo ar mirusi, Fransua meldė Dievą atleisti jai už 
vaiko pametimą, kaip iš visos širdies atleido vaikas, drauge 
prašydamas Viešpatį atleisti ir jo kaltes. 

Rastinukas labai stengėsi niekuo neišsiduoti, bet daugiau 
nei dvi savaites sėdėdavo prie stalo toks užsisvajojęs, kad 
Verto šeima net stebėjosi. 

- Šis vaikinas neatskleidžia mums savo minčių, - kartojo 
malūnininkas. - Turbūt protą jam sujaukė meilė. 

„Ar tik ne man? - svarstė mergina. - Jis toks kuklus, nė už 
ką šito neprisipažins. Bijo sukelti įtarimą, kad mano turtas jį 
vilioja labiau nei aš pati. Todėl kaip įmanydamas stengiasi nu- 
slėpti, kas jam neduoda ramybės.“ 

Žaneta užsispyrė prisijaukinti Fransua ir ėmė taip atakuoti 
jį meiliais žodžiais ir žvilgsniais, kad šis, nors ir apniktas rū- 
pesčių, šiek tiek susvyravo. 

Tarpais jis sakydavo sau, kad dabar, kai tapo pakankamai 
turtingas padėti Madlenai nelaimės atveju, galėtų vesti mer- 
giną, nereikalaujančią jo gero. Jis nebuvo įsimylėjęs jokios 
moters, bet matė Žanetos Verto dorybes ir bijojo pasirodysiąs 
kietaširdis, jeigu neatsakys į jos jausmus. Kartais jam būdavo 
skaudu žiūrėti, kaip mergina kankinasi, ir beveik norėdavosi 
ją paguosti. 

Bet nelauktai, šeimininko reikalais nuvykęs į Krevaną, 
Fransua susitiko kelio darbininką iš Prelio apylinkių ir tas 

pranešė jam apie Kadė Blanšė mirtį, o paskui pridūrė, kad ma- 
lūnininkas palikęs savo reikalus labai supainiotus ir kažin ar 
našlė sugebėsianti juos išnarplioti. 

Fransua neturėjo už ką mylėti ir gailėtis pono Blanšė. Ir 
vis dėlto rastinuko širdis buvo tokia dievobaiminga, kad, iš- 
girdus Žinią apie jo mirtį, jam sudrėko akys, apsunko galva ir 
jis vos nepravirko: Madlena, pagalvojo, dabar taip pat verkia, 
atleidusi vyrui už viską ir prisimindama tik, kad jis buvo jos 
vaiko tėvas. Madlenos sielvartas rado atgarsį jo sieloje ir iš- 
spaudė ašaras dėl skausmo, kuris ją užgulė. 

Jis panūdo šokti ant arklio ir tučtuojau lėkti pas ją, bet nu- 
sprendė pirma atsiklausti šeimininko. 

M ę 
eimininke,- tarė Fransua Zanui Verto, - man reikia 


> kuriam laikui išvykti, tik nežinau, ilgam ar trumpam. 
Turiu reikalų ten, kur tarnavau anksčiau, ir meldžiu išleisti 
mane gražiuoju, nes, pasakysiu tiesiai, jei ir neleisit, aš jūsų 
nepaklausysiu ir vis tiek išeisiu. Dovanokit, kad taip kalbu. 
Man skaudu, jei jus supykdžiau, todėl už paslaugas, kurias 
jums padariau, teprašau vienintelio dalyko: neįsižeiskit ir ne- 
kaltinkit manęs, kad metu darbą. Jei ten, kur vykstu, manęs 
neprireiks, gali būti, kad grįšiu savaitės pabaigoje. Bet nenoriu 
jūsų apgaudinėti: gali būti ir taip, kad grįšiu tik metų gale arba 
negrįšiu visai. Vis dėlto, jei iškiltų kokių sunkumų ir nepa- 
jėgtumėt išsiversti be manęs, stengčiausi atskubėti į pagalbą. 
Prieš išvažiuodamas dar surasiu jums gerą darbininką, kuris 
mane pakeis, o jei jis nenorės sutikti, atiduosiu atlyginimą, 
kuris man priklauso nuo Joninių. Šitaip sutvarkysiu reikalus 
nepadarydamas jums žalos, ir jūs paspausit man ranką, palin- 
kėsit laimės ir palengvinsit išsiskyrimą. 

Žanas Verto puikiai žinojo, kad rastinukas nedažnai ten- 
kina savo norus, bet, jei jau užsispiria, nei Dievas, nei velnias 
jam nesukliudys. 

— Elkis kaip išmanai, sūnau, - tarė malūnininkas, duodamas 
jam ranką.- Meluočiau, jei sakyčiau, kad man tavęs negaila, 
bet jau verčiau su viskuo sutiksiu, nei pyksiuosi su tavimi. 

Kiaurą dieną Fransua ieškojo sau pamainos malūne ir pa- 
galiau rado darbštų, dorą vaikiną, ką tik grįžusį iš kariuome- 
nės; jis apsidžiaugė gavęs gerai apmokamą vietą pas gerą šei- 
mininką, nes Žanas Verto, niekada nieko nenuskriaudęs, tuo 
garsėjo. 

Fransua susiruošė leistis į kelią kitą dieną sulig aušra, tad 
prieš vakarienę nusprendė atsisveikinti su Žaneta Verto. Ji 
sėdėjo prie kluono durų perspėjusi namiškius, kad jai sopa 
galvą ir ji nevalgys. Rastinukas pastebėjo ašarų Žymes jai ant 
skruostų ir dėl to susijaudino. Jis neišmanė, kaip padėkoti 

merginai už gerą širdį ir pasakyti, kad vis tiek turi išvykti. At- 
sisėdęs šalimais ant alksnio trinkos, jis pamėgino ją užkalbinti, 
bet nerado žodžių. Žaneta puikiai jį matė, nors ir nežiūrėjo, 
ir galop priglaudė prie akių nosinę. Fransua kilstelėjo ranką, 
lyg norėdamas paliesti jos pirštus ir ją paguosti, bet tučtuojau 
susigriebė, kad ramia sąžine negali pasakyti to, ką jai rūpėtų 
išgirsti. Išvydusi, kad jis prarado amą, vargšė Žaneta susigėdo 
savo skausmo, lėtai atsistojo, nerodydama apmaudo, ir nuėjo 
į kluoną išsiverkti. 

Ji ten truputėlį pabuvo vildamasi, kad galbūt jis atseks 
paskui ją ir išdrįs pasakyti keletą gerų žodžių, tačiau Fransua 
susilaikė ir liūdnas, tylus nuėjo vakarieniauti. 

Neteisinga būtų sakyti, kad jis nieko nejautė matydamas 
ją verkiančią. Maudžiančia širdimi rastinukas galvojo, kad ga- 
lėtų būti laimingas su mergina, turinčia tokį gerą vardą, taip 
jį mylinčia ir visai malonia apkabinti. Tačiau jis nuvijo šitas 
mintis prisiminimais apie Madleną, kuriai dabar galbūt reikia 
draugo, patarėjo ir tarno, kuri, kai jis tebuvo apgailėtinas vai- 
kas, deginamas karštinės, dėl jo kentėjo, dirbo ir ištvėrė tiek, 
kiek niekas kitas pasaulyje. 

„Liaukis, - pabudęs prieš aušrą, sudraudė save Fransua. — 
Meilė, turtas, ramybė ne tau. Tu taip pat mielai užmirštum, 
kad esi rastinukas, ir praeitį nukištum į tamsiausią užkaborį, 
kaip daro daugelis kitų, kurie griebia jautį už ragų ir nesidairo 
atgal. Taip, bet tau iš galvos neišeina Madlena Blanšė, sakanti: 
„Saugokis užmaršumo ir prisimink, kiek dėl tavęs padariau“. 
Tad į kelią, ojums, Žaneta, teatsiunčia Dievas meilesnį gerbėją 
nei jūsų tarnas!“ 

Taip mąstė Fransua, eidamas pro savo šauniosios šeimi- 
ninkės langą, ir jei dabar būtų buvęs kitoks metų laikas, at- 
sisveikinimo ženklan būtų padėjęs ant palangės kokią gėlę ar 
šakelę, bet vakar buvo Trijų Karalių šventė, žemę dengė snie- 
gas ir ant šakų nekabojo joks lapelis, žolėje nežydėjo nė skurs- 
niausia Žibutė. 

Jis pagalvojo, ar neįvyniojus į baltos nosinės kampą pupos, 
kuri vakar jam atiteko pjaustant pyragą, ir nepririšus jos prie 

Žanetos lango grotų: taip parodytų, kad būtų ją išsirinkęs ka- 
raliene, jei ji būtų dalyvavusi vakarienėje. 

„Pupa - mažmožis, - tarė ji sau, - tik šioks toks pagarbos ir 
draugystės paliudijimas, savotiškas atsiprašymas, kad nesu- 
gebėjau pasakyti jai „sudie“. 

Tačiau vidinis balsas pakuždėjo jam nepalikti šitos do- 
vanos ir subarė: vyrui nedera elgtis kaip, kaip elgiasi mer- 
ginos, norinčios, kad vaikinai jas mylėtų, galvotų apie jas 
ir jų gailėtųsi net tada, kai pačios nė nemano atsakyti į jų 
jausmus. 

„Ne, ne, Fransua, - sudraudė jis save, kišdamasis pupą į 
kišenę ir spartindamas žingsnį.- Reikia Žinoti, ko nori, ir jei 
užmiršai pats save, pasistenk, kad ir kiti tave užmirštų.“ 

Jis pasileido tekinas ir, nespėjęs nutolti nuo malūno per du 
šautuvo šūvius, įsivaizdavo regis Madleną, tarėsi girdįs silpną 
balselį, šaukiantį jį į pagalbą. Šis paveikslas jį vedė, ir jis jau 
dingojosi matąs didįjį šermukšnį, upelį, Blanšė pievą, šliuzą, 
tiltuką ir jo pasitikti atbėgantį Žani; o Žanetos Verto neliko nė 
šešėlio, ničnieko, kas laikytų, įsikibęs į palaidinę, ir lėtintų jo 
žingsnius. 

Fransua pluošė taip sparčiai, kad nejautė šalčio, o apie 
valgį, gėrimą bei poilsį pagalvojo tik tada, kai išsuko iš vieške- 
lio ir ties Plesi pasiekė kryžių, stovintį prie kelio į Prelį. 

Tenai jis atsiklaupė ir pabučiavo medinį kryžių su tokia 
meile, su kokia geras krikščionis sutinka seną pažįstamą. Pas- 
kui ėmė leistis šlaitu, kuris buvo panašus į kelią, tik platus 
kaip laukas, bet tikrai pats gražiausias bendruomeninis kam- 
pelis pasaulyje, - vaizdingas, erdvus, niekieno neužstotas ir 
toks status, kad, užsitraukus plikledžiui, net jaučiais kinkytu 
vežimu čia buvo galima važiuoti greičiau už pašto karietą ir 
stačia galva nugarmėti į upelį, esantį apačioje ir visai nema- 
tomą. 

Fransua pažinojo šią vietą ir keletą kartų nusiavė klum- 
pes, todėl lieptą pasiekė taip ir nepargriuvęs. Kairėje jis pa- 
liko Montipurė, neužmiršęs pasisveikinti su didžiule sena 
varpine - visų žmonių drauge, nes, grįždami į gimtinę, jie ją 

pamato pirmą, be to, ji padeda surasti kelią tiems, kurie pasi- 
klysta. 

Jei kalbėsime apie kelius, negaliu pasakyti nė vieno blogo 
žodžio - tokie jie smagus, žali, malonūs šiltu metų laiku. Kai 
kuriuose net saulės smūgio negautum. Bet jie ir yra klastin- 
giausi: gali nuvesti jus į Romą, nors manote einąs į Anžibo. 
Laimė, jums pasirodo geroji Montipurė varpinė, ir spindinti 
jos skrybėlė, kurios bent kraštelis matyti iš kiekvienos miško 
progumėlės, pasako, ar reikia sukti į šiaurę, ar į pietus. 

Tačiau rastinukui gairės nereikėjo. Jis taip gerai pažinojo 
kiekvieną keliuką, aklikelį, šunkelį, kiekvieną taką ir takelį, ir 
net spragas gyvatvorėse, kad toje žemėje, kaip balandis dan- 
guje, net tamsiausią naktį būtų radęs trumpiausią kelią. 

Apie vidurdienį pro nuogas medžių šakas jis išvydo Kor- 
muė malūno stogą ir apsidžiaugė: virš jo kilo mėlynas dūme- 
lis, vadinasi, namai nebuvo palikti pelėms. 

Trumpindamas atstumą, Fransua nudrožė po tiesumai 
Blanšė pievos pakraščiu, todėl upelis liko nuošalyje, bet, ka- 
dangi medžiai ir krūmai buvo be lapų, jis regėjo saulėje bliz- 
gant sraunų vandenį, kuris niekada neužšąla, nes teka iš šalti- 
nio. Užtat malūno prieigos buvo užšalusios ir tokios slidžios, 
kad perbėgti per akmenis ir pakilti į upės krantą reikėjo ne- 
menko vikrumo. Fransua pamatė ir seną malūno ratą, visą 
pajuodavusį nuo laiko ir drėgmės: nuo jo menčių karojo ilgi, 
ploni kaip adatos varvekliai. 

Bet aplink namus trūko daugelio medžių ir vieta atrodė 
gerokai pasikeitusi. Dėl velionio Blanšė skolų čia buvo smar- 
kiai pasidarbuota kirviu ir šen bei ten lyg krikščionių kraujas 
raudonavo dideli neseniai nukirstų alksnių kelmai. Namas iš 
minas suskilinėjęs nuo šalčio. 

Liūdniausia buvo tai, kad visoje sodyboje negirdėjai nė gy- 
vos dvasios: nei žmonių, nei gyvulių, tik pilkas šuo juodais ir 
baltais lopais, vienas iš tų vargšų kiemsargių, vadinamų vil- 
kais ar kaštonėmis, išlindo iš priemenės ir suviauksėjo ant ras- 
tinuko, bet tučtuojau nutilo ir prišliaužė jam prie kojų. 

— Oi, Labrišai, tu mane pažinai? - užkalbino jį Fransua. - O 
aš tavęs nebūčiau pažinęs, tu taip pasenai ir sulysai, kad net 
šonkauliai išsišovė ir barzda pražilo. 

Fransua šnekučiavosi su šunimi ir žiūrėjo į jį baisiai ne- 
rimaudamas, tarsi norėdamas pratempti laiką ir kuo vėliau 
įžengti į namus. Ligi paskutinės minutės jis taip skubėjo, o štai 
dabar išsigando įsivaizdavęs, kad daugiau nebepamatys Ma- 
dlenos, kad ji išvažiavo, kad nebėra jos pačios, o ne jos vyro, 
ir jį pasiekė klaidinga Žinia apie malūnininko mirtį; žodžiu, jį 
kamavo tokios mintys, kokios lenda į galvą, kai priartėji prie 
to, ko labiausiai trokšti. 

agaliau Fransua pastūmė duris ir prieš save išvydo ne 
Madleną, o gražią jaunutę merginą, skaisčią kaip pavasa- 
rio aušra, guvią kaip čivylis. Ji maloniai paklausė: 

— Ko ieškot, jaunuoli? 
ir ėmė dairytis aplinkui ieškodamas malūnininko žmonos. 
Bet pamatė tik tiek, kad jos lovos užuolaidos užtrauktos, va- 
dinasi, ji tikrai ten. Jis nieko neatsakė gražutei merginai, kuri 
buvo jaunesnioji velionio malūnininko sesuo, vardu Marieta 
Blanšė. Nesiginčydamas ir neklausinėdamas, jis žengė tiesiai 
prie geltonos lovos, atsargiai atitraukė užuolaidą ir išvydo 
Madleną Blanšė: ji gulėjo ant lovos visa išbalusi ir snūduriavo 
kamuojama karštinės. 

Nejudėdamas, netardamas nė žodžio, Fransua ilgai, ti- 
riamai žiūrėjo į ją; nors ir susikrimto, radęs ją pasiligojusią, 
nors ir bijojo, kad ji nenumirtų, buvo laimingas, regėdamas jos 
veidą ir sakydamas sau: „Aš matau Madleną“. 

Tačiau Marieta Blanšė švelniai nustūmė jį nuo lovos, už- 
traukė užuolaidą ir ženklu liepė eiti su ja prie židinio. 

— Klausykit, jaunuoli, - tarė ji, - kas jūs toks ir ko jums rei- 
kia? Aš jūsų nepažįstu, jūs ne čionykštis. Kuo galiu jums pa- 
sitarnauti? 

Bet Fransua negirdėjo, ko ji klausia, ir užuot atsakęs, pats 
ėmė teirautis, ar ponia Blanšė seniai serga, ar jai gresia pavo- 
jus ir ar ji gerai slaugoma. 

Marieta atsakė, kad brolienė susirgusi po vyro mirties, mat 
labai pervargusi jį ligindama ir sėdėdama prie jo dieną naktį; 
kad daktaro ji dar nekvietusi ir pašauksianti jį, jei Madlenai 
pablogės; o dėl slaugymo, tai ji negailinti savęs, kaip liepia 
pareiga. 

Po šių žodžių rastinukas įdėmiai pažvelgė į merginą ir jam 
nereikėjo nė klausti, kuo ji vardu: jis žinojo, kad jam išvykus 
ponas Blanšė apgyvendino pas žmoną savo seserį, be to, mie- 

lame žavios merginos veidelyje įžvelgė aiškų panašumą su 
atgrasiu malūnininko veidu. Dažnai pasitaiko, kad tokie dai- 
lūs snukučiai kaip šis nežinia kodėl būna panašūs į bjaurius 
snukius. Ir nors į Marietą Blanšė buvo malonu pažiūrėti, o jos 
brolis paprastai būdavo atstumiantis, abiejų išvaizda buvo 
paženklinta šeimos žyme, dėl kurios negalėjai apsirikti. Tik 
velionis buvo paniuręs ir tūžmus, o Marieta veikiau atrodė 
kaip Žmogus, kuris šaiposi, bet nepyksta, pats nieko nebijo, 
bet nenori gąsdinti kitų. 

Dėl slaugymo, kurio Madlena galėjo tikėtis iš šitos jauniklės, 
tai Fransua nei labai jaudinosi, nei buvo visiškai ramus. Mer- 
ginos kepuraitė buvo plonos medžiagos, gražiai suklostyta ir 
kruopščiai prisegta; plaukai, kuriuos nešiojo pagal amatininkių 
madą, blizgantys, tvarkingai sušukuoti ir perskirti sklastymų; 
pat. Be to, ji buvo per daug jauna, dabitiška ir judri, kad dieną 
naktį galvotų apie moterį, negalinčią savimi pasirūpinti. 

Padaręs tokias išvadas ir daugiau nieko neklausinėdamas, 
Fransua atsisėdo kertėje prie židinio tvirtai pasiryžęs nepaju- 
dėti iš vietos, kol nesužinos, ar jo brangioji Madlena eina ge- 
ryn, ar blogyn. 

Marieta labai nustebo, kad svečias įsitaisė prie ugnies be 
jokių ceremonijų, lyg savo namuose. Jis panarino galvą prie 
nuodėgulių ir atrodė visai nenusiteikęs kalbėtis, todėl ji ne- 
drįso ilgiau klausinėti, kas jis toks ir ko jam reikia. 

Tuo metu į kambarį įėjo Katrina, tarnaitė, dirbanti šiuose 
namuose jau aštuoniolika ar dvidešimt metų, ir nekreipdama 
1 jį dėmesio, pritykino prie šeimininkės lovos, atsargiai pa- 
žvelgė į ją, o tada žengė prie Židinio pažiūrėti, kaip Marieta 
ruošia ligonei žolelių arbatą. Visas jos elgesys bylojo apie di- 
delį susirūpinimą Madlena, ir Fransua, vienu smūgiu šitai pa- 
jutęs, jau norėjo draugiškai su ja pasisveikinti, bet... 


— Bet,- pertraukė kanapininką kunigo šeimininkė, - jūs 
pavartojot šioje vietoje netinkantį žodį. Smūgis — tai ne tas pat, 
kas akimirksnis arba valandėlė. 


— O ašjums sakau, - atkirto kanapininkas, - kad akimirks- 
nis nieko nereiškia, o valandėlė - per ilgas laiko tarpas, nes 
mintis galvoje šmėsteli greitai. Per valandėlę galima pagalvoti 
apie milijoną dalykų. O pamatyti ir suprasti kuriam nors vie- 
nam pakanka ir smūgio. Na, mažo smūgelio, jei jau taip no- 
rit. 

— Bet argi sakoma „smūgis“ kalbant apie laiką? —- nepasi- 
davė senoji puristė. 

— Ak apie laiką! Tai štai kas jus trikdo, motuše Monika! Bet 
juk viskas eina smūgiais. Saulė, tekanti ugnies pliūpsniais, 
jūsų akys, mirksinčios, kai į ją Žiūri, kraujas, pulsuojantis gys- 
lose, bažnyčios laikrodis, skaičiuojantis laiką trupinėlis po tru- 
pinėlio kaip rėtis, sijojantis grūdus, jūsų rožinis, kai jį varstot, 
ir jūsų širdis, kai ponas kunigas susivėlina grįžti, lašas po lašo 
krintantis lietus ir net žemė, kuri, sakoma, sukasi it malūno ra- 
tas. Nei jūs, nei aš nejaučiam šuolių, nes mašina gerai sutepta, 
bet smūgiai turi būti, jei per dvidešimt keturias valandas pa- 
darom tokį didelį apsisukimą. Todėl vartojamas ir posakis 
„laiko apsisukimas“, ne vien „tam tikras laikas“. Aš pasakiau 
„Vienu smūgiu“ ir savo žodžių neatsižadėsiu. Daugiau manęs 
nepertraukinėkit, nebent norėtumėt pasakojimą baigti pati. 

— Ne, ne, jūsų mašina taip pat labai gerai sutepta,- atsakė 
senutė. - Tad ir apsukit liežuvį dar keletą kartų. 

12 aš sakiau, kad Fransua jau rengėsi pasisveikinti 
su storule Katrina irjai prisistatyti, bet, kadangi vienu 
smūgiu užsimanė ir verkti, tai pabijojo pasirodyti kvailas ir 
nepakėlė galvos. Tačiau Katrina, pasilenkusi prie ugnies, pa- 
stebėjo dideles kojas ir išsigandusi atšoko į kambario kampą. 

— Kas čia dabar? - pašnibždomis paklausė ji Marietos. - Iš 
kur atsirado šitas krikščionis? 

— Tu manęs klausi, - atsakė mergina. - Ką aš žinau? Niekad 
nesu jo mačiusi. Įgriuvo pirkion kaip kokion smuklėn ir nė 
„labas“ nepasakė. Teiravosi apie brolienės sveikatą, lyg būtų 
jos giminaitis ar paveldėtojas, o dabar štai sėdi prie ugnies, 
kaip matai. Pati su juo pasikalbėk, aš nesikišiu. Gal šitam žmo- 
gui ne visi namie. 

- Šit kaip? Tai manot, jam gali būti pasimaišęs protas? Kiek 
spėjau pastebėti, jis neatrodo piktas ir veidą tarytum slepia. 

— Ojei jis turi blogų užmačių? 

— Nebijokit, Marieta, aš čia ir jį sutramdysiu. Jei kibs, kliūs- 
telsiu ant kojų puodą verdančio vandens ir grandinėmis trenk- 
siu per galvą. 

Joms taip kudakuojant, Fransua galvojo apie Madleną. „Ši 
vargšė moteris, - mąstė jis, - iš vyro patyrė tik liūdesį ir skriau- 
das, o dabar susirgo, nes slaugė ir palaikė jį ligi pat mirties. O 
štai šita mergiščia, velionio sesuo ir, kiek girdėjau, lepūnėlė, 
nevaikšto iš rūpesčių įkritusiais skruostais. Neatrodo, kad 
būtų pavargusi ir nusiverkusi, jos akys giedros ir šviesios kaip 
saulė.“ 

Fransua nesusilaikęs pro skrybėlės kraštą žvilgtelėjo į 
Marietą, nes niekad gyvenime nebuvo regėjęs tokio gaivaus 
ir linksmo grožio. Bet, nors jis ir glostė akį, nėmaž nevirpino 
širdies. 

— Ką gi,- tebesišnibždėdama su jaunąja šeimininke, nu- 
sprendė Katrina,- aš su juo pasikalbėsiu. Turiu sužinoti, ko 
jis čia atsivilko. 

— Tik kalbėk mandagiau. Nereikia jo pykdyti: mes namuose 
vienos, Žani veikiausiai toli ir neišgirs, jei šauksim. 

— Žani? — pakartojo Fransua, iš viso moterų tauškėjimo nu- 
girdęs tik seno draugo vardą.- Kur Žani, kodėl aš jo nematau? 
Dabar jis turbūt jau didelis, gražus, stiprus? 

„Mat koks, - pamanė sau Katrina. - Turbūt turi piktų kėslų, 
todėl ir klausia. Dieve mano, kas šitas žmogus? Nepažįstu nei 
iš balso, nei iš stoto. Dėl šventos ramybės dirstelsiu į veidą.“ 

Kadangi ji buvo iš tų moterų, kurios nepabijotų nė paties 
velnio, drūta kaip artojas ir drąsi kaip kareivis, tai žengė prie 
nepažįstamojo ketindama atsmaukti arba numesti jo skrybėlę 
ir pažiūrėti, ar jis vilkolakis, ar krikštytas žmogus. Ji puolė lyg į 
ataką nė nepagalvojusi, kad čia galėtų būti rastinukas: Katrina 
nebuvo pratusi galvoti nei apie praeitį, nei apie ateitį ir seniai 
nugramzdinusi jį užmarštin, be to, jis dabar taip suvyriškėjo ir 
pasidarė toks stuomeningas, kad iš pirmo žvilgsnio nebūtum 
nė atpažinęs; bet tuo metu, kai Katrina jau ruošėsi jį pastumti 
ir galbūt aprėkti, atsibudo Madlena ir, pašaukusi tarnaitę sil- 
pnučiu, vos girdimu balseliu, pasakė deganti iš troškulio. 

Fransua vikriai pašoko ir būtų pirmas nubėgęs pas ligonę, 
jei nebūtų bijojęs per daug ją sujaudinti. Todėl tik padavė Ka- 
trinai žolelių arbatą ir ši, paėmusi puodelį, nuskubėjo pas šei- 
mininkę: valandėlei ji užmiršo viską ir rūpinosi vien Madle- 
nos sveikata. 

Marieta taip pat puolė vykdyti savo pareigų ir pagirdė ją 
pakėlusi glėbyje: tai buvo visai nesunku, nes Madlena taip su- 
lyso ir nusilpo, kad net gaila buvo žiūrėti. 

— Kaip jaučiatės, sese? - paklausė jos Marieta. 

— Gerai, vaikeli, - atsakė Madlena mirštančiosios balsu, nes 
niekada nesiskųsdavo, kad neskaudintų artimųjų. - O kas ten 
toks, vaikeli? — pridūrė ji pamačiusi rastinuką.- Tai ne Žani? 
Kas tas aukštas vyriškis, kuris, jeigu nekliedžiu, sėdi prie ži- 
dinio? 

Jai atsakė Katrina: 

— Nežinom, šeimininke. Jis nesisako ir smakso ten kaip 
koks pamišėlis. 

Tada rastinukas pakėlė galvą ir pažvelgė į Madleną, vis 
dar bijodamas per greit jai pasirodyti, nors mirtinai troško ją 
užkalbinti. Katrina dirstelėjo į jį, bet nepažino per trejus metus 
taip pasikeitusio vaikino, ir manydama, kad Madlena jo bijo, 
nuramino: 

— Nesirūpinkit, šeimininke, jau ruošiausi išvyti jį lauk, bet 
jūs mane pašaukėt. 

— Nevykit jo, - šiek tiek tvirtesniu balsu tarė Madlena ir 
labiau praskleidė užuolaidą.- Aš jį pažįstu, ir jis gerai padarė 
atėjęs manęs aplankyti. Prieik arčiau, sūnau. Kasdien mel- 
džiau Dievą, kad suteiktų malonę tave palaiminti. 

Rastinukas pribėgo prie lovos ir, parpuolęs ant kelių, iš 
sielvarto ir iš džiaugsmo pratrūko tokia rauda, kad vos neuž- 
duso. Madlena čiupo Fransua už rankų, paskui, delnais suė- 
musi veidą, pabučiavo jį ir paliepė: 

— Pašaukit Žani, Katrina, pašaukit Žani, tegul ir jis pasi- 
džiaugia. O aš, Fransua, dėkoju Viešpačiui ir dabar esu pasi- 
rengusi mirti, jei tokia bus Dievo valia, nes abu mano vaikai 
užaugo ir aš galiu su jais atsisveikinti. 

atrina nuskubėjo ieškoti Žani, o Marieta, nekantraudama 
užinoti, ką visa tai reiškia, nubėjo tarnaitei pridurmui, 
norėdama ją iškvosti. Fransua liko vienas su Madlena, kuri 
dar kartą jį pabučiavo ir pravirko; paskui vėl užsimerkė, nu- 
silpusi ir priveikta sunkesnio alpulio, nei buvęs prieš tai. Fran- 
sua neišmanė, kaip ją atgaivinti; jis buvo lyg išprotėjęs ir, neži- 
nodamas, ko griebtis, tik laikė ligonę glėbyje, vadino mylima 
motina, brangia drauge ir maldavo, lyg tai būtų nuo jos parėję, 
nemirti taip greitai ir išklausyti, ką jis jai pasakys. 

Vis dėlto gerais žodžiais, švelniu rūpesčiu ir meiliu elge- 
siu rastinukas sugrąžino jai sąmonę. Ji vėl jį pamatė ir išgirdo. 
Fransua pasakė Madlenai tarytum atspėjęs, kad jai jo reikia, 
viską metęs, atskubėjęs čionai ir pasiliksiąs tol, kol ji pagei- 
dausianti, o jei norėsianti priimti jį už darbininką, jam nebū- 
sią didesnio džiaugsmo ir paguodos, kaip tarnauti jai ligi pat 
mirties. Ir pridūrė: 

— Neatsakykit man, nekalbėkit, brangioji motule, tylėkit, 
jūs dar per silpna. Tik žiūrėkit į mane, jei jums smagu mane 
matyti, ir aš suprasiu, ar priimat mano draugystę ir paslau- 
gas. 
tokiu malonumu, kad abu, nepaisydami nelemtos ligos, buvo 
laimingi ir patenkinti. 

Prišauktas Katrinos gerklėjimo, atbėgo Žani pasidžiaugti 
drauge su jais. Dabar jis buvo dailus keturiolikos penkiolikos 
metų berniokas, nelabai tvirtas, bet neregėtai Žvitrus ir taip 
gerai išauklėtas, kad iš jo niekas nebuvo girdėjęs nešvankaus 
ar šiurkštaus žodžio. 

— Oi, kaip aš džiaugiuosi tave matydamas, Žani! - sušuko 
Fransua.- Tu nelabai aukštas ir nelabai stambus, bet ir gerai: 
tau manęs dar prisireiks karstantis po medžius ir brendant 
per upę. Matau, tu toks pat gležnas, bet, tikiuosi, nesergi? Ką 
gi, dar truputį pabūsi mano vaiku, jeigu neprieštarauji. Taip, 

tau manęs dar prisireiks, o aš, kaip ir anksčiau, pildysiu visas 
tavo užgaidas. 

— Žinoma, visus keturis šimtus užgaidų, kaip kitados saky- 
davai,- pritarė Žani. 

— Oho, kokia puiki atmintis! Kaip smagu, Žani, kad neuž- 
miršai savo Fransua! Bet ar vis dar turim keturis šimtus už- 
gaidų per dieną? 

— Jau ne! - atsakė Madlena. - Jis atėjo į protą, ir dabar jų ne 
daugiau kaip du šimtai. 

— Tiek mažai? - nustebo Fransua. 

— Užteks ir tiek, - tarė Žani. - Sutikčiau su viskuo, kad tik 
mieloji mama vėl pradėtų juoktis. Ir dar prisipažinsiu, penkis 
šimtus kartų per dieną užsimanau matyti ją pasveikusią. 

- Gerai pasakyta, Žani, - pagyrė Fransua. - Jūs tik pažiūrė- 
kit, koks jis iškalbingas! Nusiramink, vaikeli, Dievas išpildys 
tuos penkis šimtus norų. Tavo mieląją mamą mes taip rūpes- 
tingai slaugysim, taip gydysim ir po truputį juokinsim, kad 
liga pasitrauks. 

Katrina stovėjo tarpduryje, mat jai buvo smalsu paspok- 
soti į sugrįžusį Fransua ir su juo pasišnekėti, bet Marieta laikė 
ją už rankos ir nesiliovė kamantinėjusi: 

— Ką tu sakai? - stebėjosi ji. - Jis rastinukas? O atrodo kaip 
padorus Žmogus! 

Mergina žvilgčiojo į jį pro pravertas duris, vis platindama 
plyšį. 

— Bet kodėl jie su Madlena tokie draugai? 

— Sakau gi, ji jį išaugino ir jis buvo labai geras tarnas. 

— Madlena niekada apie tai nepasakojo, tu taip pat. 

— O Viešpatie, man nė į galvą! Jis išėjo, ir aš jį beveik užmir- 
šau. Be to, žinojau, kad šeimininkė dėl jo turėjo nemalonumų 
ir nenorėjau jai jų priminti. 

— Nemalonumų? Kokių nemalonumų? 

— Dieve šventas! Ji prie jo prisirišo, ir visai nekeista, tas vai- 
kas buvo toks geraširdis! Bet jūsų brolis nepakentė jo savo na- 
muose. Pati Žinot, jūsų brolis - ne avinėlis! 

— Nekalbėkit taip, Katrina, jis miręs! 

— Taip, jūsų teisybė, aš apie tai nepagalvojau. Mano atmintis 
tokia trumpa! O juk praėjo vos dvi savaitės! Bet paleiskit mane, 
panele, vaikiną reikia pamaitinti, man regis, jis alkanas. 

Ir Katrina, ištrūkusi iš Marietos, nuskubėjo apkabinti Fran- 
sua: jis dabar buvo tikras gražuolis, ir ji neprisiminė kitados 
sakiusi, kad veikiau pabučiuotų savo klumpę nei rastinuką. 

— Ak, mano vargše Fransua! - tarė ji.- Kaip aš džiaugiuosi 
tave matydama. Maniau, niekada nesugrįši. Ar matot, koks jis 
išaugęs, šeimininke? Stebiuosi, kaip jūs jį iškart ir pažinot. Jei 
nebūtumėt pasakius, kad tai jis, prisiekiu, ilgai nebūčiau atsi- 
godėjusi. Koks jis gražus, koks gražus! Ir barzda jau pradeda 
želti! Jos dar beveik nematai, bet jau jauti. Kai išėjai, ji dar ne- 
sibadė, o dabar truputį badosi. Ir stiprumas gi tavo, drauguži! 
Kokie pečiai, rankos, kojos! Toks darbininkas vertas trijų. Kiek 
jie tau ten moka? 

Madlena tylutėliai juokėsi žiūrėdama, kaip Katrina džiau- 
giasi rastinuku, ir džiaugėsi pati, vėl išvydusi jį jaunystės ir 
jėgų žydėjime. Jai norėjosi, kad ir Žani toks dailus užaugtų. 
O dėl Marietos, tai ji susigėdo matydama, kaip įžūliai Katrina 
smakso į Fransua, ir visa paraudo, nors neturėjo jokių blogų 
minčių. Bet juo labiau ji stengėsi į jį nežiūrėti, juo dažniau 
žvilgčiojo ir sutiko su Katrinos nuomone, kad jis pasakiškai 
gražus ir tvirtas kaip jaunas ąžuolas. 

Ir štai ji nejučiomis ėmė tupinėti aplink svečią, pilti jam ge- 
riausio tų metų rausvojo vyno ir raginti, kai jis, įsistebeilijęs į 
Madleną ir Žani, užmiršdavo maistą. 

— Valgykit, valgykit dar, - siūlė ji,- jūs beveik nieko nei- 
mat. Juk turėjot išalkti, sukoręs tokį ilgą kelią. 

— Nepaisykit manęs, panele, - galiausiai pasakė Fransua. — 
Aš toks laimingas vėl atsidūręs čia, kad nenoriu nei gerti, nei 
valgyti. 

— O dabar, - tarė jis Katrinai, kai ši nukraustė stalą, - eime 
apžiūrėti malūno ir namų, viskas man pasirodė apleista, be to, 
ir pasikalbėti reikia. 

Išsivedęs tarnaitę laukan, jis ją išklausinėjo kaip žmogus, 
išmanantis apie reikalus ir norintis viską Žinoti. 

— Ak, Fransua, - pravirko Katrina, - blogiau nė būti negali, 
ir jei Mano vargšei šeimininkei niekas nepadės, ta pikčiurna 
tikriausiai išmes ją iš namų ir po teismus užtąsys. 

— Nustok verkus, kitaip aš nieko nesuprasiu, - sudraudė 
ją Fransua, - ir paaiškink žmoniškai. Kas ten per pikčiurna? 
Severa? 

— Žinoma, kas gi daugiau? Negana, kad apšvarino velionį 
šeimininką. Dabar dar gviešiasi viso jo palikimo. Iškėlė mums 
penkiasdešimt bylų, sako, neva Kadė Blanšė pasirašęs jai 
vekselius ir, kai ji išparduosianti viską, kas liko, vis tiek savo 
pinigų neatgausianti. Ji kasdien siunčia mums antstolius, ir 
išlaidos didėja. Šeimininkė, norėdama jos atsikratyti, jau su- 
mokėjo, kiek galėjo, ir bijau, kad ją, tokią nukamuotą po vyro 
ligos, šitie rūpesčiai galutinai pribaigs. Jei nesiliaus, greit lik- 
sim be duonos ir be malkų. Malūno darbininkas išėjo, nes jam 
buvo nesumokėta už dvejus metus, skola ir liko negrąžinta. 
Malūnas neveikia, jei ir toliau taip bus, prarasim visus klien- 
tus. Arkliai ir derlius aprašyti, jie irgi bus parduoti. O medžiai 
iškirsti. Ak, Fransua, vieni vargai! 

Ir ji vėl pravirko. 

— O tau, Katrina, jie taip pat skolingi? - paklausė Fransua. — 
Ar tu taip pat negavai algos? 

— Skolingi man? - Gailus Katrinos balselis virto jaučio 
baubimu.- Jokiu būdu! Jokiu būdu! Ar gaunu algą, ar ne, tai 
mano reikalas! 

— Šaunuolė, Katrina, gerai pasakei! - pagyrė tarnaitę Fran- 
sua.- Toliau rūpestingai slaugyk šeimininkę ir dėl kitko ne- 
kvaršink galvos. Aš pas savo šeimininkus užsidirbau šiek tiek 
pinigų, todėl galėsiu išgelbėti arklius, derlių ir medžius. Dėl 
malūno, tai pats po jį pasidairysiu: jei ten kas nors sugedę, 
pataisysiu ir be meistro pagalbos. O tu paliepk Žani,- jis juk 
greitas kaip kiškis, - tegul šiandien ligi vakaro ir rytoj iš pat 
ryto aplekia visus tiekėjus ir pasako, kad malūnas sukasi kaip 
tūkstantis velnių ir malūnininkas laukia grūdų. 

— Ar daktarą šeimininkei pakviesti? 

— Aš apie tai galvojau, bet dar luktelėsiu iki nakties, ste- 
bėsiu ją ir paskui nuspręsiu. Matai, Katrina, daktarai, mano 

galva, reikalingi tik tada, kai be jų negalima apsieiti. Jei liga 
nelabai sunki, verčiau pasikliauti Dievo pagalba negu vaistais. 
Nekalbu jau apie tai, kad vien daktaro vaizdas turtuoliams pa- 
deda, o vargšus dažnai numarina. Tuos, kurie maudosi pini- 
guose, daktaras džiugina ir linksmina, o tiems, kurie jo veidą 
išvysta tik pavojaus valandą, kraujas sustingsta gyslose. Man 
regis, ponia Blanšė netrukus pasveiks pamačiusi, kaip taisosi 
jos reikalai. 

Bet, prieš baigiant mūsų pokalbį, Katrina, pasakyk man 
dar vieną dalyką, tik nesivaržyk ir klok gryną teisybę. Aš apie 
tai niekam neprasitarsiu: jeigu prisimeni, koks buvau, o aš nė 
kiek nepasikeičiau, turėtum žinoti, kad paslaptis rastinuko 
širdyje saugoma po devyniais užraktais. 

— Aišku, žŽinau,- atsakė Katrina.- Bet kodėl laikai save 
rastinuku? Tavęs daugiau niekas taip nepavadintų, nes tokio 
vardo tu nenusipelnei, Fransua. 

— Nekreipk dėmesio. Aš visada būsiu tas, kas esu, ir nesuk- 
siu dėl to galvos. Pasakyk, ką manai apie jaunąją šeimininkę 
Marietą Blanšė. 

— Ak štai kas! Daili mergina. Ar tik jums nešovė mintis jos 
vesti? Ji šį tą turi. Brolis jos pinigų pasiglemžti negalėjo - ji 
nepilnametė, ir jei negavot palikimo, pone Fransua... 

— Rastinukai palikimo negauna, - pertraukė ją Fransua, - o 
dėl vedybų, tai apie jas turiu laiko galvoti tiek, kiek ant keptu- 
vės skrudinamas kaštainis. Aš tik noriu sužinoti, ar ši mergina 
geresnė už savo brolį ir ar Madlena, laikydama ją namuose, 
turės daugiau naudos, ar bėdos. 

— Vienas Dievas težino, - atsakė Katrina. - Ligi šiol ji nebuvo 
klastinga, bet ir didelio supratingumo nerodė. Mėgsta pašvi- 
tus, nėriniuotas kepuraites, šokius. Ne gobšuolė, bet Madlena 
ją taip lepino ir popstė, kad ji neturėjo dėl ko šiepti dantų. Mer- 
giotė niekad vargo nematė, ir nežinia, kas iš jos išeis. 

— Ar ji buvo labai prisirišusi prie brolio? 

— Ne per labiausiai, nebent, kai tas tempdavosi ją į kokį 
sambūrį, o šeimininkė papriekaištaudavo, kad padorios mer- 
ginos nedera vestis pas Severą. Tada mažė - jai vien links- 

mybės galvoje - imdavo glaustytis apie brolį ir pūstis prieš 
Madleną, todėl ši gaudavo nusileisti. Taigi Marieta ne tokia 
priešiška Severai, kaip aš norėčiau. Bet nepasakysi, kad būtų 
nemaloni ar šiurkšti brolienei. 

— Pakaks ir tiek, Katrina, daugiau nieko neklausinėsiu. Tik, 
šiukštu, neprasitark merginai, apie ką mudu kalbėjomės. 

Fransua kuo puikiausiai padarė viską, ką buvo žadėjęs 
Katrinai. Tą patį vakarą vikruolio Žani pastangomis į malūną 
buvo pradėti vežti grūdai, o pats malūnas tą patį vakarą buvo 
sutvarkytas: ledas aplink ratą iškapotas ir ištirpdytas, mecha- 
nizmai sutepti, sulūžusios medinės dalys pakeistos naujomis. 
Darbštuolis Fransua plušo iki antros valandos nakties, o ke- 
tvirtą ryto jau vėl buvo ant kojų. Atsargiai įsėlinęs į Madlenos 
kambarį ir ten radęs budinčią gerąją Katriną, jis pasiteiravo 
apie ligonės sveikatą. Ji kietai miegojo, nes nusiramino, kai 
namo sugrįžo ir į pagalbą atėjo ištikimas tarnas. Katrina atsi- 
sakė palikti šeimininkę, kol Marieta dar neatsibudusi, ir Fran- 
sua paklausė, kada keliasi Kormuė gražuolė. 

— Kai pradeda švisti, ne anksčiau, - atsakė Katrina. 

— Tai turėsi laukti dar dvi valandas ir visai nenumigsi? 

— Dieną mažumėlę nusnūstu ant kėdės arba kluone ant 
šiaudų liuobdama karves. 

— Gerai! Dabar eik miegoti,- paliepė Fransua, - o aš čia pa- 
lauksiu panelės ir parodysiu, kad kai kas gulasi vėliau už ją ir 
keliasi anksčiau. Aš peržiūrėsiu velionio dokumentus ir po- 
pierius, kuriuos antstoliai atnešė po jo mirties. Kur jie? 

— Ten, Madlenos skrynioje, - atsakė Katrina.- Aš uždegsiu 
lempą, Fransua. Linkiu sėkmės, pasistenkit ištraukti mus iš 
bėdos, jei susigaudot tuose raštuose. 

Ir tarnaitė nuėjo gulti paklusdama rastinukui, lyg jis būtų 
namų šeimininkas: ne veltui sakoma, kad tas, kurio gera galva 
ir gera širdis, vadovauja viskam ir turi tokią teisę. 

asilikęs su Madlena ir Žani, mat berniokas vis dar na- 

kvodavo viename kambaryje su motina, Fransua, prieš 
knibdamas į darbą, pritykino pažiūrėti, kaip miega ligonė, ir 
pamatė, kad ji atrodo kur kas geriau, nei jam parėjus. Jis ap- 
sidžiaugė pagalvojęs, kad jai nereikės gydytojo ir kad jis pats, 
suteikęs paguodą, grąžins jai sveikatą ir išgelbės gyvybę. 

Paskui Fransua ėmėsi tikrinti popierius ir greitai suprato, 
į ką pretenduoja Severa ir ką turi Madlena jos pretenzijoms pa- 
tenkinti. Be visko, ką Severa iššvaistė pati ir privertė iššvaistyti 
Kadė Blanšė, ji dar tvirtino paskolinusi jam du šimtus pistolių, o 
Madlena tiek neturėjo net sudėjusi savo turtą ir iš tėvo paveldėtą 
Žani palikimą, kurį sudarė malūnas ir naudmenos, kitaip tariant, 
kiemas, pieva, statiniai, sodas, kanapių laukas ir sodiniai, nes visi 
kiti žemės sklypai ištirpo kaip sniegas Kadė Blanšė rankose. 

„Ačiū Dievui,- tarė sau Fransua,- pas poną Egiurando 
kunigą turiu pasidėjęs keturis šimtus pistolių, ir jei nesugal- 
vosiu nieko geriau, Madlena bent jau išsaugos namus, paja- 
mas iš malūno ir likusią kraičio dalį. Bet, manau, bus galima 
atsipirkti pigiau. Pirmiausia reikia išsiaiškinti, ar Severa ma- 
lūnininko jai pasirašytų vekselių neišviliojo klasta ir apgaule, 
paskui pasidomėti, kaip buvo parduoti žemės sklypai. Puikiai 
Žinau, kaip tvarkomi tokie reikalai, ir galvą guldau, kad pagal 
pirkėjų vardus surasiu, kur nuplaukė pinigėliai.“ 

Mat Blanšė, likus porai trejetui metų iki mirties, pristigęs 
pinigų ir slegiamas skolų Severai, pigiai ir kam pakliuvo išpar- 
davė savo žemes, o pirkėjų vekselius atidavė meilužei, tikėda- 
masis šitaip atsikratyti ir jos, ir jos sėbrų, padėjusių jai įvaryti jį 
į bankrotą. Bet atsitiko taip, kaip atsitinka dažnai, pardavinė- 
jant smulkius lopinėlius. Beveik visi, kurie, susigundę gardžiu 
derlingos žemės kvapu, sulėkė jos pirkti, neturėjo nė skatiko 
už ją atsiskaityti ir tik vargais negalais susimokėdavo procen- 
tus. Tai galėjo trukti dešimt, dvidešimt metų; šitie pinigai buvo 
investuoti Severos ir jos bendrų vardu, bet investuoti blogai, 
ir ji labai pyko ant Kadė Blanšė už tokį skubėjimą, bijodama 

niekada jų neatgauti. Bent jau ji taip sakė, tačiau ši spekuliacija 
buvo tokia pati, kaip ir kitos. Valstietis, net atsidūręs didžiau- 
siame skurde, visada moka procentus, nes bijo paleisti kąsnį, 
kurį kreditorius gali atimti, jei jam nebus sumokėta. 

Visa tai mums puikiausiai Žinoma, gerieji Žmonės, nes ir 
patys ne sykį prakišom, pigiai nusipirkę gražų sklypelį. Kad ir 
kaip pigu būtų, mums vis tiek ne pagal kišenę. Akys - duobės, 
O piniginė - ne bedugnė, todėl iš kailio neriamės dirbdami tą 
laukelį, bet gautos pajamos vis tiek tepadengia mažesniąją 
dalį procentų, kurių reikalauja pardavėjas; pusę apgailėtino 
gyvenimo jį rausę ir laistę prakaitu, sužlungam, 0 iš mūsų 
vargo ir triūso naudos turi tik žemė. Jos vertė pakyla dvigu- 
bai, ir būna pats laikas ją parduoti. Jei parduotume pelningai, 
išsigelbėtume, tačiau taip nebūna. Procentai mus taip išsun- 
kia, kad tenka skubėti ir parduoti už bet kiek. Jei priešinamės, 
mus priverčia teismai, ir pirmasis sklypo pardavėjas, jei jis dar 
gyvas, arba jo teisių perėmėjai ir paveldėtojai atgauna žemę 
tokią, kokia tuo metu būna: kitaip tariant, jie ilgiems metams 
atiduoda savo žemę mums į rankas už aštuonis arba dešimt 
procentų ir paskui atsiima dvigubai pabrangusią dėl mūsų 
pastangų ir įdirbio, kuris jiems nekainavo nei vargo, nei lėšų, 
taip pat dėl to, kad laikui bėgant viso nekilnojamojo turto kai- 
nos kyla. Taip mus, smulkias aukšleles, visada praryja stam- 
bios žuvys, kurioms įkliūvame per godumą ir kvailumą. 

Taigi Severa įdėjo pinigus į savo žemę, ir už gerus pro- 
centus. Bet vis tiek suleido nagus į Kadė Blanšė palikimą, nes 
buvo taip apvyniojusi jį aplink pirštą, kad tas laidavo už savo 
žemių pirkėjus ir prisiėmė atsakomybę už jų mokėjimus. 

Perkandęs visas šias machinacijas, Fransua ėmė svarstyti, 
kaip pigiai susigrąžinti žemes, nieko nesužlugdant, ir iškirsti 
pokštą Severai bei jos sėbrams, sugriaunant jų planus. 

Užduotis buvo ne iš lengvųjų. Fransua turėjo pakankamai 
pinigų beveik viskam išpirkti tokia pačia kaina, kokia buvo 
parduota. Nei Severa, nei kas kitas negalėjo atsisakyti atlygio; 
naujiesiems sklypų savininkams buvo naudinga kuo greičiau 
juos perparduoti ir išvengti būsimo žlugimo, nes sakau jums, 
jaunime ir senime, išsimokėtinai pirkta Žemė - tai garantuota 

elgetystė senatvėje. Bet veltui jums tai kartoju, pirkimo ligos 
vis tiek neatsikratysite. Išvydęs saulėje garuojant ką tik išartą 
vagą, niekas nepajėgia atsispirti karštam troškimui tapti jos 
valdovu. Fransua labiausiai ir bijojo šito karšto troškimo, už- 
valdančio valstietį, nenorintį atsižadėti savo lažo. 

Vaikai, ar žinote, kas yra lažas? Buvo laikai, kai apie jį 
mūsų parapijose žmonės daug kalbėjo. Sakė, anksčiau senjo- 
rai mus buvo pririšę prie žemės, kad padvėstume tenai be- 
prakaituodami, bet revoliucija sutraukė pančius ir daugiau it 
jaučiai netempiam šeimininko plūgo, tačiau tiesa ta, kad mes 
patys prisirišom prie savo jungo ir prakaituojam nė kiek ne 
mažiau, kol galop padvesiam. 

Mūsų buržua tvirtina, neva nuo šios ligos esąs vienintelis 
vaistas - niekada nieko negeisti. Dar praeitą sekmadienį vienam 
tokiam pamokslautojui atkirtau štai ką: jei mes, maži Žmone- 
liai, galėtume būti tokie protingi ir niekada nevalgytume, ištisai 
dirbtume ir visai nemiegotume, gertume vien tyrą vandenėlį, ir 
tik tiek, kad nesupykdytume varlių, tai susitaupytume apvalią 
sumelę, visi mus laikytų geručiais ir girtų net išsijuosę. 

Mąstydamas taip, kaip mąstome mes, rastinukas Fransua 
laužė galvą ieškodamas būdų, kaip įtikinti pirkėjus parduoti 
jam Žemę atgal. Galų gale jis sumanė tarp jų paleisti mela- 
gingą gandą, neva Severa nesanti tokia turtinga, kokia dedasi, 
neva ji turinti daugiau skolų nei skylučių rėtyje ir vieną gražų 
rytą kreditoriai surašysią visus jos skolininkus ir visą turtą. Jis 
jiems tai šnibžtelės paslapčia, o kai jie išsigąs, paprašys Ma- 
dleną už jo pinigus supirkti žemes pradine kaina. 

Tačiau dėl šio melo rastinuką ėmė graužti sąžinė ir jis nu- 
sprendė kiekvienam pirkėjui šiek tiek pridėti, atlygindamas 
už sumokėtus procentus. Šitaip jis sugrąžins Madlenai jos tei- 
ses bei turtą ir apsaugos pirkėjus nuo žlugimo ir nuostolių. 
O dėl Severos ir žalos, kurią šis gandas gali jai padaryti, tai 
sąžinė jo nėmaž nekankino. Vištai irgi valia pamėginti išrauti 
plunksną vanagui, apipešiojusiam jos viščiukus. 

Tuo metu pabudo Žani ir tylutėliai, kad neprižadintų mo- 
tinos, atsikėlė; pasilabinęs su Fransua, jis negaišo laiko ir iš- 
rūko perspėti likusių tiekėjų, kad netvarka malūne baigėsi ir 
prie girnų stovi patikimas malūnininkas. 

B“ jau visai šviesu, kai iš savo lizdelio išstraksėjo Ma- 
rieta Blanšė, išsidabinusi tokio dailumo baltais ir juodais 
gedulo drabužiais, kad atrodė panaši į šarką. Vargšelė turėjo 
didelį rupestį. Mat gedulas kurį laiką draudė jai vaikščioti į 
šokių vakarėlius ir jos kavalieriai dėl to labai liūdėjo, o ji buvo 
tokia geraširdė, kad baisiausiai jų gailėjosi. 

— Ką? - nustebo ji, išvydusi Fransua tikrinant popierius 
Madlenos kambaryje.- Jūs čia plėšotės į visas puses, pone 
malūnininke! Malat miltus, tvarkot reikalus, verdat arbatą. 
Betrūksta, kad siūti ir verpti pradėtumėt... 

— Ojūsų, panele, - atsakė Fransua puikiausiai matydamas, 
kaip švelniai ji į jį žvilgčioja, nors ir erzina liežuviu, - dar ne- 
mačiau nei verpiančios, nei siuvančios. Man regis, greit mie- 
gosite ligi vidurdienio, ir gerai. Miegas gaivina veido spalvą. 

— Oho, pone Fransua, mes jau žeriam teisybę viens kitam į 
akis... Pasisaugokit, aš taip pat moku atsikirsti. 

— Mielai paklausysiu, panele. 

— Nebijokit, gražusis malūnininke, ilgai laukti nereikės. O 
kurgi prašapo Katrina, kad jūs ligonės slauge patapot? Gal 
jums parūpinti kyką ir sijoną? 

— O jūs, be abejonės, paprašysit marškinių ir kepurės ir 
trauksite į malūną? Jei jau nedirbat moteriško darbo ir nega- 
lit truputį pasėdėti prie brolienės, tai turbūt norėtumėt grėbti 
šiaudus ir sukti girnas. Kaip įsakysit! Pasikeiskim drabužiais. 

— Atrodo, jūs man pamokslaujat? 

— Ne, tai jūs man ką tik atskaitėt pamokslą, todėl aš, kaip 
sąžiningas žmogus, atsimoku jums tuo pačiu. 

— Gerai jau gerai! Jūs mėgstat pasijuokti ir papokštauti. Bet 
pasirinkot blogą laiką: mums dabar ne linksmybės galvoje. 
Mes neseniai grįžom iš kapinių, ir jei tiek plepėsit, neduosit 
ramybės mano brolienei, o jai jos labai reikia. 

— Todėl ir neturėtumėt kelti balso, panele, nes aš su jumis 
kalbu tyliai, o jūs - taip, kaip nederėtų ligonės kambaryje. 

— Užteks, pone Fransua,- nukirto Marieta pritildžiusi 
balsą, bet visa paraudusi iš apmaudo. - Malonėkit pažiūrėti, 
kur Katrina ir kodėl ji paliko mano brolienę jūsų priežiūrai. 

— Malonėkit atleisti, panele, - nėmaž nesikarščiuodamas 
atrėmė Fransua.- Negalėdama jos palikti jūsų priežiūrai, nes 
mėgstat pamiegoti, ji buvo priversta pasikliauti manimi. Ir aš 
jos tikrai nešauksiu, vargšė moteris krinta iš nuovargio. Neį- 
sižeiskit, bet ji jau dvi savaites kasnakt nesudeda bluosto. Aš 
nusiunčiau ją gulti, todėl iki vidurdienio dirbsiu ir jos, ir savo 
darbą, juk teisingumas reikalauja vienas kitam padėti. 

— Klausykite, pone Fransua, - rėžė mergina, staiga pakei- 
tusi toną, - atrodo, norit man pasakyti, kad rūpinuosi tik sa- 
vimi ir visus darbus užkraunu kitiems. Gal ir tikrai turėjau 
pabudėti, jei Katrina būtų pasiskundusi nuovargiu. Bet ji sakė 
nepavargusi ir aš nemaniau, kad brolienei grėstų toks didelis 
pavojus. O jūs mane laikot beširde, nors nežinau, iš kur tai iš- 
traukėt. Mes pažįstami tik nuo vakar ir dar taip artimai nesu- 
sidraugavom, kad šitaip su manimi kalbėtumėt. Elgiatės taip, 
lyg būtumėt čia šeimininkas, o iš tiesų... 

— Nagi, gražioji Marieta, klokit, kas sukasi ant liežuvio 
galo. O iš tiesų buvau čia priimtas ir užaugintas iš gailesčio, ar 
ne? Ir negaliu būti šeimos narys, neturiu tokios teisės, juk aš 
tik rastinukas! Ar tai viskas, ką norėjot man pasakyti? 

Išdėjęs viską Marietai stačiai į akis, Fransua taip į ją pa- 
žvelgė, kad ji paraudo ligi ausų, nes suprato: jis griežtas ir la- 
bai rimtas žmogus, bet drauge toks ramus ir švelnus, kad jo 
neišmuši iš pusiausvyros ir nepriversi pagalvoti ar pasakyti 
ką nors neteisinga. 

Vargšė mergina net truputį išsigando, nors šiaip jau neieško- 
davo žodžio kišenėje, tačiau ši baimė nenumalšino noro patikti 
gražiam vaikinui, kalbančiam taip tvirtai ir žiūrinčiam tokiu 
atviru žvilgsniu. Susigėdusi ir sutrikusi, ji vos tramdė ašaras, to- 
dėl skubiai nusigręžė, kad jis nepastebėtų jos jaudulio. 

Bet rastinukas vis tiek pastebėjo ir draugiškai tarė: 

— Aš ant jūsų nepykstu, Marieta, ir jūs neturit už ką ant 
manęs pykti. Aš apie jus blogai negalvoju. Tik matau, kad jūs 

jauna, namus ištiko nelaimė, o jums šitai nerūpi, todėl ir pasa- 
kiau, ką manau. 

— Ir ką gi jūs manot? — paklausė ji. - Sakykit tiesiai, kad Ži- 
nočiau, draugas jūs man ar priešas. 

— Aš manau, kad, jei nenorit rūpesčių ir sunkumų, kuriuos 
kenčiam dėl mylimų Žmonių, atsidūrusių bėdoje, tai trauki- 
tės šalin, nusispjaukit į viską, galvokit apie pašvitus, gerbė- 
jus, būsimas vedybas ir nepurkštaukit, jei jums čia atsiranda 
pamaina. Bet jei turit širdį, miela mergaite, ir jei mylit savo 
brolienę, šaunuolį sūnėną ir net vargšę ištikimą tarnaitę, dir- 
bančią kaip įkinkytas arklys, kelkitės anksčiau, slaugykit Ma- 
dleną, guoskit Žani, padėkit Katrinai ir, svarbiausia, neklausy- 
kit šių namų priešės —- ponios Severos, nes, patikėkit manim, ji 
lyg piktoji dvasia. Štai ką aš manau, ir daugiau nieko. 

— Malonu girdėti, - sausai atrėžė Marieta.- O dabar pasaky- 
kit, kokią turite teisę reikalauti, kad galvočiau taip, kaip jūs. 

— Ką gi, atsakysiu, - neprieštaravo Fransua, - tebūnie jums 
ne paslaptis. Aš turiu rastinuko teisę, vaiko, paimto ir užau- 
ginto gailestingosios ponios Blanšė. Dėl to mano pareiga — 
mylėti ją kaip motiną, o teisė - daryti viską, kad atsilyginčiau 
už gerą širdį. 

— Nėra ko prikišti, - nusileido Marieta, - matyt, man nieko 
kita nelieka, tik dabar jus gerbti ir ilgainiui su jumis susidrau- 
gauti. 

— Sutinku,- atsakė Fransua,- leiskit paspausti jums 
ranką. 

Ir jis žengė prie jos ištiesęs didelę plaštaką, beje, visai ne 
gremėzdiškai. Bet vėjavaikę Marietą staiga įkando koketiška 
musė ir ji atsitraukusi pareiškė, esą merginai nedera spausti 
vaikinui rankos. 

Fransua nusijuokė ir ją paliko puikiai suprasdamas, kad 
ji gudrauja ir užvis labiau nori kristi jam į akį. „Na jau ne, 
gražuole, - pamanė rastinukas, - neišdegs, mes nebūsim tokie 
draugai, kaip jūs tikitės.“ 

Jis nuėjo prie Madlenos, kuri kaip tik atsibudo ir, paėmusi 
jį už rankų, tarė: 

— Aš gerai miegojau, sūnau, ir Dievas padarė malonę, atsi- 
budusiai pirmiausia parodydamas tavo veidą. O kodėl Žani 
ne su tavim? 

Kai Fransua viską paaiškino, ji draugiškai užkalbino Ma- 
rietą jaudindamasi, kad ta prabudėjo prie jos kiaurą naktį, ir 
tikindama, kad jos liga ne tokia sunki ir nėra ko taip rūpintis. 
Marieta laukė, kada Fransua pasakys, jog ji atsikėlė labai vėlai, 
bet Fransua nutylėjo ir paliko ją su Madlena, kuri, nuslūgus 
karščiui, pamėgino atsistoti. 

Po trejeto dienų ligonė pasijuto pakankamai gerai ir jau ga- 
lėjo pasikalbėti su Fransua apie reikalus. 

— Nusiraminkit, brangioji motule, - tarė jis.- Ten, kur tar- 
navau, įgijau šiek tiek proto ir dabar neblogai nusimanau apie 
reikalus. Noriu ištraukti jus iš šitos balos ir savo tikslą pasiek- 
siu. Tik suteikit man laisvę, neprieštaraukit niekam, ką pasa- 
kysiu, ir pasirašykit viską, ką paduosiu. Jūsų sveikata manęs 
daugiau nebaugina, todėl eisiu į miestą pasitarti su teisinin- 
kais. Šiandien turgaus diena, aš susirasiu tuos, kuriuos noriu 
pamatyti, ir tikiuosi, veltui nesugaišiu laiko. 

Jis taip ir padarė; pasitaręs su teisininkais ir apsiklausinė- 
jęs, netrukus sužinojo, kad dėl paskutinių vekselių, kuriuos 
Blanšė pasirašė Severai, galima iškelti bylą, nes jis juos pasi- 
rašė būdamas neblaivaus proto, apkvaitęs nuo karštinės, vyno 
ir savo kvailumo. Severa vylėsi, kad Madlena nedrįs bylinė- 
tis bijodama išlaidų. Fransua taip pat nebūtų pataręs poniai 
Blanšė pasikliauti sėkme teismuose, bet visai pagrįstai tikėjosi 
susitarti gražiuoju, pirmiausia parodžius deramą tvirtumą; 
kadangi jam reikėjo žmogaus, galinčio perduoti žinią priešei, 
jis sugalvojo planą, kuris puikiausiai pavyko. 

Tris dienas stebėjęs mažąją Marietą, Fransua pamatė, kad ji 
kasdien eina pasivaikščioti Doleno pusėn, kur gyvena Severa, 
ir kad su ta moterim draugauja artimiau, nei jam norėtųsi; Ši- 
taip ji elgėsi dėl to, kad ten sutikdavo pažįstamų jaunuolių 
ir miestiečių, kurie šnibždėdavo jai meilius žodelius. Nei ji 
jų per daug klausydavosi, nei ką; Marieta buvo dar nekalta 
mergina ir nežinojo, kad vilkas slankioja prie pat avidės. Bet 

komplimentai jai patiko ir ji smilo prie jų kaip musė prie me- 
daus. Šituos pasivaikščiojimus ji labai slėpė nuo Madlenos, o 
kadangi Madlena nemėgo plepėti su kūmutėmis ir dar neišei- 
davo iš kambario, tai nieko nematė ir neįtarė. Storulė Katrina 
buvo ne iš tų, kurios ką nors atspėja ar pastebi. Taigi mažytė, 
pakreipusi ant ausies kepurėlę, neva gindavo į laukus avis, 
bet, palikusi jas saugoti kokiam piemenėliui, traukdavo pasi- 
puikuoti blogoje draugijoje. 

Fransua, malūno reikalais siuvantis pirmyn atgal, šitai pa- 
matė, bet, namuose apie Marietos pasivaikščiojimus neužsi- 
minęs nė žodeliu, pasinaudojo šia paslaptimi, ir tuojau papa- 
sakosiu, kaip. 

uėjęs prie brastos per upę, jis atsisėdo ant Marietos ke- 

lio, oji, atsidūrusi netoli Doleno ir jau ruošdamasi žengti 
per lieptą, pamatė rastinuką, apsižergusį lentą, nusvarinusį 
kojas virš vandens ir nusiteikusį taip, lyg niekur neskubėtų. 
Mergina paraudo kaip uoga ir, jei būtų spėjusi apsimesti, kad 
užklydo čia atsitiktinai, būtų pasukusi į šalį. 

Bet liepto prieigos buvo užtamsintos šakomis ir ji pamatė 
vilką tik patekusi jam į nasrus. Jis buvo atsigręžęs į ją, ir ji ne- 
pastebėta negalėjo žengti nei pirmyn, nei atgal. 

— Ei, pone malūnininke, - sušuko ji, tikėdamasi išsigelbėti 
įžūlumu, - gal pasitrauktumėt ir leistumėt Žmonėms praeiti? 

— Ne, panele, - atsakė Fransua, - ligi vakaro aš esu liepto 
sargas ir už praėjimą iš visų reikalauju mokesčio. 

— Bene išprotėjot, Fransua? Mūsų krašte niekas nemoka, ir 
jūs neturite teisės imti mokesčio už naudojimąsi lieptu, liepte- 
liu, lieptuku ar liepčioku, kaip galbūt sakoma jūsų Egiurande. 
Sakykit, ką norit, bet greičiau pasitraukit, čia ne vieta pokš- 
tauti, per jus dar į vandenį įkrisiu. 

— Nejau manot, - nejudėdamas, tik susikryžiavęs ant krūti- 
nės rankas, tarė Fransua, - kad turiu ūpo su jumis juokauti ir 
kad vietoj mokesčio versiu jus klausytis meilysčių? Meskit tai 
iš galvos, panele. Aš noriu rimtai su jumis pasikalbėti ir atlais- 
vinsiu kelią, jei leisit galiuką jus palydėti ir pasišnekučiuoti. 

— Tai nepadoru,- atkirto Marieta, susijaudinusi nuo minties, 
kad Fransua norėtų jai pasimeilinti. - Ką apie mane Žmonės pasa- 
kys, pamatę kelyje vieną su vaikinu, kuris man ne sužadėtinis? 

— Tiesa, - sutiko Fransua. - Severos čia nėra jūsų garbei sau- 
goti, ir jie tikrai jus apšlovintų. Užtat ir einat pas ją pasivaikščioti 
po sodą su savo gerbėjais. Ką gi, nenoriu užtraukti jums gėdos, 
todėl pasikalbėsiu čionai, ir kuo trumpiau, nes reikalas skubus. 
Tai štai: jūs — gera mergina ir visa širdimi mylit savo brolienę Ma- 
dleną. Dabar ją ištiko nelaimė ir jūs norėtumėt jai padėti, ar ne? 

— Jei ketinat kalbėtis apie tai, aš klausau, - atsakė Marieta, - 
nes jūsų žodžiai - gryna teisybė. 

— Gerai, mieloji panele, - dėstė toliau Fransua, stodama- 
sis šalia jos ant kranto prie tiltelio, - jūs galit padaryti poniai 
Blanšė didelę paslaugą. Kadangi, jos laimei ir, viliuosi, nau- 
dai, draugaujat su Severa, turit įtikinti ją susitarti gražiuoju. Ji 
nori dviejų dalykų, kurių iškart įvykdyti negalima: pirma, pri- 
versti pono Blanšė paveldėtojus laiduoti, kad būtų mokama 
už žemes, kurias jis pardavė norėdamas atsiskaityti su ja, ir 
antra, reikalauti apmokėti vekselius, kuriuos jis jai pasirašė. 
Severa veltui kivirčytųsi su vargšais paveldėtojais ir juos ka- 
muotų - iš tų, kurie nieko neturi, vis tiek nieko neišpeštų. Pa- 
sakykit jai, kad, jei nereikalaus laidavimo už žemes, galėsime 
apmokėti vekselius. Bet, jei ji neleis mums atsikratyti vienos 
skolos, neturėsime kuo sumokėti kitos, ir jei sekins išlaidomis, 
kurios jai neduos jokios naudos, rizikuoja netekti visko. 

— Manau, jūsų teisybė, - tarė Marieta.- Nors aš apie reika- 
lus nieko neišmanau, šitai suprantu. Jei kartais man pavyktų 
ją palenkti, Fransua, kas brolienei būtų geriau: ar apmokėti 
vekselius, ar atsikratyti laidavimo? 

— Apmokėti vekselius būtų blogiau, nes tai labai neteisinga. 
Vekselius galima užprotestuoti ir iškelti bylą, bet, norint byli- 
nėtis, reikia pinigų, ojūs Žinot, kad namuose jų nėra ir niekada 
nebus. Jūsų brolienei vis vien, ar paskutinius pinigus išleisti 
teismams, ar atsiskaityti su Severa, o Severai verčiau gauti pi- 
nigus be teismų. Jei jau žlugti, tai žlugti, ir Madlena veikiau 
sutiks, kad būtų aprašytas visas likęs turtas, negu skendės sko- 
lose galbūt iki gyvenimo galo, nes Kadė Blanšė žemių pirkėjai 
neįstengs susimokėti. Severa tai puikiai Žino ir vieną dieną bus 
priversta išpirkti jų sklypus, bet tai jos anei kiek negąsdina, nes 
atgauti juos įdirbtus, prieš tai ilgai plėšus didelius procentus, — 
labai naudinga. Taigi Severa niekuo nerizikuoja, duodama 
mums laisvę, ir užsitikrina vekselių apmokėjimą. 

— Padarysiu, kaip liepiat, - pažadėjo Marieta,- o jei man 
nepavyks, galite manęs daugiau negerbti. 

— Na, tai sėkmės, Marieta, ir laimingos kelionės! - palin- 
kėjo Fransua, traukdamasis iš kelio. 

Mažoji Marieta nudrožė į Doleną labai patenkinta, kad 
gavo patogią dingstį ten eiti, ilgai būti ir lankytis vėliau. Se- 

vera apsimetė nudžiugusi dėl to, ką mergina jai papasakojo, 
bet širdyje pasižadėjo neskubėti. Ji visada nekentė Madlenos 
Blanšė už pagarbą, kurią vyras prieš savo valią buvo privers- 
tas jai rodyti. Ji manė laikysianti ją savo naguose visą gyve- 
nimą ir jau mieliau būtų atsisakiusi vekselių, kurie, žinojo, ne 
kažin ko verti, negu malonumo užkrauti Madlenai ant pečių 
nesibaigiančios skolos naštą. 

Fransua šitai puikiai suprato ir norėjo pakurstyti Severą rei- 
kalauti užmokesčio už vekselius, kad galėtų išpirkti Žani žemes 
iš tų, kurie jas buvo įsigiję pusvelčiui. Bet, kai Marieta perdavė 
atsakymą, jis susivokė vedžiojamas už nosies: mergiotė geidavo 
jo pavedimus pildyti kuo ilgiau, o Severa dar ne taip baisiai 
troško sužlugdyti Madleną, kad atsižadėtų pinigų už vekselius. 

Siekdamas tą troškimą pažadinti, po poros dienų Fransua 
pasivedėjo Marietą į šalį ir tarė: 

-— Neikit šiandien į Doleną, mieloji panele. Jūsų brolienė 
iš kažkur suuodė, kad vaikštot ten po keletą kartų per dieną, 
ir sako, kad dorai merginai tenai ne vieta. Mėginau jai paaiš- 
kinti, ko lankotės pas Severą ir kaip šitai naudinga jai pačiai, 
bet Madlena tik išbarė ir mane, ir jus. Ji sako jau verčiau nu- 
mirsianti badu, negu žiūrėsianti, kaip teršiat savo garbę, nes 
ji jūsų globėja ir jūs jos valioje. Jei nepaklusit geruoju, būsit 
sulaikyta jėga. Jei daugiau ten nevaikščiosit, Madlena jums 
nieko nesakys, nes nenori jūsų skaudinti, bet ji labai pyksta ir 
jums vertėtų jos atsiprašyti. 

Fransua dar nespėjus paleisti šuns, jis jau puolė loti ir kan- 
džiotis. Rastinukas teisingai nuspėjo Marietos būdą, tokį pat 
ūmų ir karštą, kaip velionio brolio. 

— Kurgi ne! - užsiplieskė ji.- Klausysiu aš mat brolienės 
kaip trimetė mergytė! Gal ji man motina, kad reikalautų pa- 
klusnumo? Ir iš kur ištraukė, kad teršiu savo garbę? Prašom jai 
perduoti, kad mano garbė prisegta taip pat tvirtai, kaip ir jos, 
gal net tvirčiau. Ir ką ji žino apie Severą, juk ta moteris ne blo- 
gesnė už kitas? Jei kiaurą dieną nesiuvi, neverpi ir nesimeldi, 
tai ar dėl to esi negarbinga? Brolienė neteisi, juodvi su Severa 
kivirčijasi dėl turto, todėl Madlena mano turinti teisę visaip ją 
koneveikti. Ji elgiasi neapdairiai, nes panorėjusi Severa gali iš- 

varyti ją iš namų, ojei to nepadarė ir kantriai laukia, vadinasi, 
yra geresnė, nei apie ją kalbama. Tai štai kaip Madlena man 
atsidėkoja už tai, kad per savo gailestingumą įsivėliau į ginčą, 
kuris man visai nerūpi! Liaukitės, Fransua! Ir patikėkit, išmin- 
tingiausi ne tie, kurie smerkia kitus, o aš, nuėjusi pas Severą, 
nusikalstu ne labiau, nei tupėdama čia. 

— Tai dar kažin! - suabejojo Fransua stengdamasis, kad ji 
užputotų dar labiau.- Gal jūsų brolienė neklysta, gal jūs ten 
tikrai nedarot nieko gera. Aš juk matau, Marieta, kaip skubat 
išlėkti! Tai netvarka. Ką turėjot pranešti apie Madlenos reika- 
lus, jau pranešėt, ir jei Severa neatsako, vadinasi, nenori atsa- 
kyti. Daugiau neikit tenai, patikėkit manim, arba aš patikėsiu, 
kad einat ne su gerais ketinimais. 

— Tai jūs, pone Fransua, iš tiesų nusprendėt būti mano šei- 
mininku? - užsiplieskė Marieta.- Įsivaizduojat esąs šeimos 
galva, mano brolio pakaitalas. Jums dar barzda aplink snapą 
kaip reikiant neišžėlė, o jau skaitot pamokslus, todėl patar- 
siu — duokit man ramybę. Nuolanki jūsų tarnaitė! - pridūrė 
ji, taisydamasi kepurėlę. - Jei brolienė paklaus, kur aš, pasa- 
kykit, kad išėjau pas Severą, o jei atsiųs jus manęs parvesti, 
pamatysit, kaip būsit ten sutiktas. 

Smarkiai trinktelėjusi durimis, Marieta, lengva kaip stirna, 
išdūmė į Doleną; Fransua, bijodamas, kad jos pyktis pakeliui 
neišgaruotų, truputį luktelėjo, o kai ji jau buvo netoli Severos 
namų, pasipustė padus ir, it patrakęs žirgliodamas ilgomis 
kojomis, pasivijo merginą, kad ta pamanytų, jog Madlena pa- 
siuntusi jį jos vytis. 

Fransua taip ją įsiutino, kad ji prieš jį net ranką pakėlė. Bet 
jis išsisuko nuo smūgių, nes žinojo, kad mušantis įniršis at- 
slūgsta ir moterys, ką nors apkūlusios, išlieja tulžį. Todėl ras- 
tinukas pabėgo, o Marieta, nudulkėjusi pas Severą, sukėlė ten 
tikrą skandalą. Nepasakysi, kad vargšė mergaitė būtų turėjusi 
blogų kėslų, bet su pirmu pykčio proveržiu išklojo Severai 
viską ir taip ją įkiršino, kad Fransua, iš lėto žingsniuodamas 
provėžuotu keliu, net kitapus kanapių lauko girdėjo, kaip jos 
šėlsta ir šnypščia lyg ugnis šiaudų prikrautame kluone. 

iskas pavyko taip, kaip Fransua norėjo, ir jis dėl to buvo 
Vi tikras, kad kitą dieną nuėjo į Egiurandą ir, pasiėmęs 
iš kunigo pinigus, vakare grįžo namo su keturiais plonais, bet 
didelę vertę turinčiais popierėliais, šiugždančiais kišenėje ne 
garsiau už duonos trupinėlį naktinėje kepuraitėje. Po savaitės 
pasklido žinios apie Severą. Iš visų Blanšė žemių pirkėjų buvo 
pareikalauta pinigų už sklypus, o kadangi susimokėti nė vie- 
nas neišgalėjo, Madlenai grėsė pavojus atsiskaityti už juos. 

Šitai išgirdusi ji labai išsigando, nes Fransua jai dar nieko 
nebuvo sakęs. 

— Gerai! - tarė jis trindamasis rankas. - Ne visada pirkliui 
tenka laimikis, o vagiui grobis. Ponia Severa liks tuščiomis 
rankomis, o jūs gausit gražų kąsnį. Bet vis tiek, brangioji mo- 
tule, elkitės taip, lyg būtumėt žlugusi. Juo aiškiau Severa ma- 
tys jūsų skausmą, juo labiau džiaugsis darydama tai, kas, jos 
manymu, jums žalinga. Bet ta žala - jūsų išsigelbėjimas, nes, 
sumokėjusi Severai, atgausit sūnaus palikimą. 

— Bet kuo gi aš susimokėsiu, sūnau? 

— Pinigais, gulinčiais mano kišenėje, jie - jūsų. 

Madlena iš pradžių gynėsi, bet rastinukas, kaip pats sakė, 
buvo kietakaktis ir, jei jau ką įsikalė, nė su pagaliu neišmuši. 
Nuskubėjęs pas notarą, našlės Blanšė vardu jis padėjo du šim- 
tus pistolių, ir Severa drauge su kitais kreditoriais, ėjusiais su 
ja išvien, noromis nenoromis atsiėmė visą užmokestį. 

Šitaip susitvarkęs, Fransua net atlygino vargšams sklypų 
pirkėjams už jų triūsus, bet jam vis tiek dar liko pinigų teis- 
mams ir jis pranešė Severai iškelsiąs jai bylą dėl vekselių, 
kuriuos ji išviliojo iš velionio klasta ir gudrumu. Rastinukas 
paleido gandą, kuris greit apskriejo visą apylinkę. Neva, kal- 
damas ramstį į seną malūno sieną, jis radęs amžinatilsį mo- 
tušės Blanšė taupyklę, prikimštą gražių senos kalybos aukso 
luidorų, ir dabar Madlena esanti turtingesnė nei kada nors. 
Pavargusi kariauti, Severa sutiko tartis vildamasi, kad Fransua 

dalį pačiu laiku rastų pinigų pasiglemžė sau ir kad lipšnumu 
ištrauks iš jo daugiau ekiu, nei jis ligi šiol parodė. Tačiau Seve- 
ros pastangos buvo bergždžios: Fransua taip prirėmė ją prie 
sienos, kad ji grąžino vekselius už šimtą ekiu. 

Tada, norėdama atsikeršyti, ji prikurstė mažąją Marietą ir 
įtikino ją, kad senosios Blanšė, jos motinos, taupyklę reikėtų 
padalyti jai ir Žani, kad ji turinti į ją teisę ir privalanti iškelti 
brolienei ieškinį. 

Rastinukas buvo priverstas pasakyti teisybę, iš kur ėmė pi- 
nigus, ir Egiurando kunigas atsiuntė jam įrodymus, jei tektų 
bylinėtis. 

Pirmiausia Fransua parodė popierius Marietai, prašyda- 
mas ją be reikalo niekam apie tai nepasakoti ir aiškindamas, 
kad jai nelieka nieko kita, tik nusiraminti. Tačiau Marieta 
anaiptol nenusiramino. Nuo šitų šeimyninių ginčų jai pasi- 
maišė protelis ir vargšę merginą sugundė velnias. Nors Ma- 
dlena visada buvo jai gera, elgėsi kaip su dukteria ir atleis- 
davo visas ožybes, ji pajuto brolienei neapykantą ir pavydą, 
kurio priežasties iš gėdos nė už ką nebūtų prisipažinusi. O 
ta priežastis buvo tokia: vaidydamasi ir pykdamasi su Fran- 
sua, ji pamažu jį įsimylėjo ir nė neįtarė, kokį pokštą jai iškirto 
nelabasis. Juo dažniau jis jai priekaištaudavo dėl užgaidų ir 
prasižengimų, juo atkakliau ji troško jam patikti. 

Marieta buvo ne iš tų merginų, kurios džiūsta iš ilgesio ir 
upeliais lieja ašaras; bet ramybės jai nedavė mintis, kad Fran- 
sua, toks gražus, turtingas ir garbingas vaikinas, toks visiems 
geras, mandagus ir drąsus, pasirengęs net paskutinį kraujo 
lašą atiduoti dėl tų, kuriuos myli,- ir visa tai ne jai, nors ji 
laikoma gražiausia ir turtingiausia mergina visoje apylinkėje, 
nors jaunikių negali atsiginti. 

Ir vieną dieną ji išliejo širdį savo klastingajai draugei Se- 
verai. Tai atsitiko ganykloje, Vandens Lelijų kelio gale. Ten 
augo sena obelis, kuri tada buvo apsipylusi žiedais, nes visų 
tų reikalų tvarkymas užtruko iki gegužės ir Marieta ant upės 
kranto ganė avis, o Severa atėjo su ja pasiplepėti po žydinčia 
obelim. 

Bet gerojo Dievulio valia Fransua buvo tenai ir nugirdo jų 
pokalbį; pamatęs ganyklon traukiančią Severą, jis numanė, 
kad ji rezga prieš Madleną kažkokias pinkles; upė buvo labai 
nusekusi, ir jis tylutėliai nusėlino pakrante per krūmus, toje 
vietoje tokius aukštus, kad juose net vežimo šieno nebūtum 
pastebėjęs. Pritykinęs artyn, jis atsisėdo ant smėlio, sulaikė 
kvapą ir pastatė ausis. 

Štai apie ką malė ilgi moterų liežuviai. Pirmiausia Marieta 
pasiskundė, kad iš daugybės dūsautojų nė vienas jai nepatin- 
kąs ir dėl to esąs kaltas malūnininkas, kuris dėl jos visai nedū- 
saująs, O ji per jį praradusi miegą. Bet Severa seniai planavo 
ištekinti Marietą už vieno savo pažįstamo, kuris jos labai gei- 
davo ir todėl pažadėjo Severai brangią vestuvinę dovaną, jei 
šiai pavyks apvesdinti jį su mažąja Blanšė. Regis, Severa iš jo 
magaryčias išsiderėjo avansu, kaip ir iš keleto kitų. Todėl darė 
viską, kad atgrasytų Marietą nuo Fransua. 

— Spjaukit į tą rastinuką, Marieta! - tarė ji. - Argi jūsų padėties 
merginai dera tekėti už rastinuko? Tada taptumėt ponia Frez, nes 
kitos pavardės jis neturi. Man už jus būtų gėda, vargšele. Bet tai 
dar niekis. Jums dėl jo tektų rungtis su savo broliene, juk jis - jos 
draugelis, ir tai gryna tiesa, kaip mane gyvą matot. 

— Jūs ne kartą davėt man tai suprasti, Severa, bet aš neti- 
kiu! - sušuko Marieta.- Mano brolienė tokio amžiaus... 

— Na jau ne, Marieta, jūsų brolienė ne tokio amžiaus, kad 
be šito apsieitų. Jai tik trisdešimt metų, ir tas rastinukas dar 
buvo vaikėzas, kai jūsų brolis užtiko jį meilinantis Žmonai. To- 
dėl apkūlė botkočiu ir išmetė iš namų. 

Fransua taip ir knietėjo iššokti iš krūmų ir riktelėti Severai, 
kad ji meluoja, bet jis susitvardė ir toliau sėdėjo nė nekrustel- 
damas. 

O Severa tą įvykį ėmė piešti tokiomis tirštomis spalvomis, 
prisigalvojo tiek šlykštybių, kad Fransua net karštis išmušė ir 
jis vos nustygo vietoje. 

— Vadinasi, - tarė Marieta, - jis ketina ją vesti, nes ji dabar 
našlė. Jis jau atidavė jai nemažą dalį pinigų ir norės pasinau- 
doti geru, kurį pats išpirko. 

— Bet jam šitai atsirūgs, - atsakė Severa. - Dabar, kai jį api- 
plėšė, Madlena pasiieškos turtingesnio ir ras. Jai reikia vyro 
žemei dirbti, o kol toks pasitaikys, pasilaikys šitą mulkį, juk jis 
jai dirba veltui ir išblaško našlystės nuobodulį. 

— Jei Madlena tikrai šitaip elgiasi, į kokius namus aš pakliu- 
vau! - degdama apmaudu, sušuko Marieta.- Tai man nežada 
nieko gera! Ar suprantat, mano vargše Severa, kokiame gyva- 
tyne aš gyvenu ir ką apie mane Žmonės pasakys? Klausykit, aš 
negaliu ten pasilikti, turiu išeiti. Tik pamanykit! Tos davatkos 
blogį mato visur, ir vien todėl, kad pačios nusideda tik Dievo 
akivaizdoje! Tegul dabar pamėgina ką nors Žioptelti apie jus 
ar apie mane! Iškart su ja atsisveikinsiu ir persikelsiu pas jus. 
Jei ji supyks, žinosiu, ką atsakyti, o jei norės sulaikyti jėga, aš 
skųsiuos ir viską apie ją išdėsiu, girdit? 

— Yra geresnė išeitis, Marieta, jums reikia kuo greičiau ište- 
kėti. Madlena sutiks, esu tikra, nes skuba jūsų atsikratyti. Jūs 
trukdot jai glaustytis su gražuoliu rastinuku. Jums negalima 
delsti, nes, matot, Žmonės pradės šnekėti, kad jis jūsų abiejų, 
ir tada niekas nenorės jūsų vesti. Tekėkit greičiau ir rinkitės tą, 
kurį nurodysiu. 

— Sutarta! - atsakė Marieta ir perlaužė pusiau piemenės 
lazdą, trinktelėjusi ja per seną obelį.- Duodu žodį. Praneškit 
jam, Severa, tegul šįvakar ateina pas mus prašyti mano ran- 
kos, o sekmadienį paskelbsim užsakus. 

[)“ niekada Fransua nebuvo toks liūdnas, kaip eidamas 
nuo upės kranto, kur buvo pasislėpęs pasiklausyti mo- 
terų tauškalų. Ant širdies gulėjo akmuo, ir pusiaukelėje jis 
pajuto neturįs drąsos grįžti namo, todėl Vandens Lelijų keliu 
nužingsniavo į pievos pakraštį ir atsisėdo ąžuolų giraitėje. 

Likęs vienas, rastinukas pravirko kaip vaikas, širdis plyšo 
iš skausmo ir gėdos, nes jis tikrai gėdijosi tokių kaltinimų ir 
minties, kad jo vargšę brangiąją draugę Madleną, kurią visą 
gyvenimą taip pagarbiai ir taip prieraišiai mylėjo, dėl jo pas- 
laugų ir gerų ketinimų plaks ir įžeidinės pikti liežuviai. 

„Dieve mano, Dieve! - sielojosi Fransua, kalbėdamas pats 
su savimi.- Nejaugi pasaulis toks blogas ir tokiai bobšei, 
kaip Severa, pakanka įžūlumo pagal savo matą matuoti tokią 
moterį, kaip mano mieloji motina? Ir ta geltonsnapė Marieta 
visa siela turėtų linkti į nekaltumą ir tiesą, juk ji dar vaikas, 
nepažįstantis blogio, o klausosi velnio kalbų ir jomis tiki, lyg 
nelabasis jau būtų grybštelėjęs ją dantimis! Vadinasi, ir kiti jo- 
mis patikės: dauguma mirtingųjų pripratę prie blogio, todėl 
beveik visi pagalvos, kad, jei aš myliu ponią Blanšė, o ji myli 
mane, tai mus sieja nusikalstama aistra.“ 

Ir vargšas Fransua ėmė suvedinėti sąžinės sąskaitą, įtempė 
visas proto jėgas svarstydamas, ar Severos šmeižtuose apie 
Madleną nesama ir jo kaltės. Ar visada elgėsi apdairiai, ar 
nedavė pagrindo bjaurioms prielaidoms, tegul ir netyčia, per 
neatsargumą ar netaktą. Bet, kad ir kiek suko smegenis, nieko 
neprisiminė, nes apie tokius dalykus niekad nė pagalvoti ne- 
pagalvojo. 

Paskui, viską mąstęs ir permąstęs, tarė sau: 

„Na, ojei draugystė galop išvirto į meilę, tai kokia gi čia 
nuodėmė prieš Viešpatį Dievą, juk dabar ji našlė ir gali tekėti 
antrąsyk? Jai su Žani atidaviau nemažą savo turto dalį. Bet tu- 
riu dar pakankamai, kad būčiau gera partija, ir imdama mane 
į vyrus, ji nenuskriaustų sūnaus. Geisti vedybų neturiu jokio 

išskaičiavimo, ir niekas jai negalėtų prikišti, kad myliu ją dėl 
naudos. Aš - rastinukas, bet Madlena į tai nekreipia dėmesio. 
Ji mylėjo mane kaip sūnų, tai yra pačia stipriausia meile, tad 
galėtų pamilti ir kitokia. Matau, jei nevesiu, jos priešai privers 
mane ją palikti, o antras išsiskyrimas man tolygus mirčiai. Be 
to, jai manęs dar reikia ir būtų niekšybė mesti ją prislėgtą rū- 
pesčių, juk aš turiu ne tik pinigų, bet ir rankas, galinčias jai 
tarnauti. Taip, viskas, kas mano, turi būti ir jos, o kadangi ji 
nuolat tvirtina ilgainiui su manim atsiskaitysianti, privalau 
išsklaidyti tokias mintis, sujungdamas mus Dievui ir įstaty- 
mui leidus. Madlenos pareiga - išsaugoti gerą vardą dėl sū- 
naus, ir jo neprarasti padės tik vedybos. Kaip aš ligi šiol apie 
tai nepagalvojau ir susiprotėjau tik gyvatės liežuvio įgeltas? 
Koks buvau kvailas, nieko neįtariau, o mano vargšė motulė 
taip rūpinasi kitais, kad nėmaž nepaiso, ką teks iškentėti pa- 
čiai. Taigi dangaus valia viskas pakrypo į gera ir ponia Severa, 
linkėdama blogo, padarė man paslaugą ir nurodė, ką turiu 
daryti.“ 

Daugiau niekuo nesistebėdamas ir nekvaršindamas gal- 
vos jokiais klausimais, Fransua pasileido keliu: jis nusprendė 
iškart pasikalbėti su ponia Blanšė apie savo ketinimus ir atsi- 
klaupęs prašyti, kad ji Dievo akivaizdoje pasiimtų jį į vyrus ir 
jis taptų jai ramsčiu per amžius. 

Bet, kai grįžęs į Kormuė Fransua pamatė Madleną, verpian- 
čią vilnas prie durų slenksčio, jos veidas pirmąsyk gyvenime 
padarė jam tokį įspūdį, kad jis išsigando ir suglumo. Paprastai 
jis žengdavo tiesiai prie jos ir, žiūrėdamas atviru žvilgsniu, pa- 
siteiraudavo, kaip ji jaučiasi, o dabar sustojo ant tiltelio, tarsi 
stebėdamas malūno šliuzą, ir dirsčiojo į ją iš šono. Kai ji atsi- 
gręždavo į jį, jis nusisukdavo į kitą pusę pats nesumodamas, 
kas jam yra ir kodėl taip sunku pradėti pokalbį, kuris dar visai 
neseniai atrodė toks garbingas ir toks reikalingas šiuo metu. 

Tada Madlena jį pašaukė: 

— Eikš čia, Fransua, noriu su tavimi pasikalbėti. Mes vieni, 
sėskis greta ir atverk širdį lyg kunigui per išpažintį, nes aš ti- 
kiuosi išgirsti teisybę. 

Paguostas tokių Madlenos žodžių, Fransua atsisėdo šali- 
mais ir tarė: 

— Galit neabejoti, mieloji motule, aš atversiu jums širdį kaip 
pačiam Dievui ir išklosiu visą teisybę lyg per išpažintį. 

Jis įsivaizdavo, kad ją galbūt pasiekė kokios paskalos ir 
jai kilo tokia pati mintis kaip jam, todėl labai apsidžiaugė ir 
laukė, ką ji pasakys. 

— Fransua, - pradėjo kalbą Madlena, - tau jau dvidešimt 
vieneri metai, laikas pagalvoti, kaip susitvarkysi gyvenimą. O 
gal turi kitokių planų? 

— Ne, ne, aš neturiu kitokių planų ir pritariu jūsiškiams, — 
patikino Fransua, rausdamas iš pasitenkinimo. - Sakykit viską, 
brangioji Madlena. 

— Gerai! - toliau kalbėjo ji. - Aš laukiau tokio atsakymo ir, 
manau, atspėjau, kas tave pradžiugintų. Ką gi, jei tu to trokšti, 
aš taip pat, ir apie tai pagalvojau gal net anksčiau už tave. Bet 
pirma norėjau pažiūrėti, ar ta būtybė tau palanki, ir galiu pri- 
siekti, kad, jei ji tavęs dar nepamilo, greitai pamils. Turbūt ir 
pats taip manai, tad gal pasakytum, ar toli pažengė jūsų santy- 
kiai?.. Ko Žiūri į mane toks suglumęs? Gal neaiškiai pasakiau? 
Bet, atrodo, tu susigėdai ir aš tau padėsiu. Tai štai, vargšė mer- 
gaitė visą rytą širdo, nes vakar vakare iš jos truputį pasišaipei 
ir ji gal pamanė, kad jos nemyli. Tačiau aš puikiai matau, kad 
myli, ojei ir papriekaištauji dėl smulkmenų, tai tik iš pavydo. 
Nesijaudink, Fransua. Ji jauna ir graži, o tai pavojinga, bet, jei 
ji tave myli, ateis į protą ir įgis paklusnumo. 

— Norėčiau Žinoti, apie ką jūs čia kalbat, brangioji motule, — 
nuliūdęs pasakė Fransua. - Aš jūsų nesuprantu. 

— Tikrai nesupranti? - paklausė Madlena. - Gal aš viską su- 
sapnavau, ar tu nori tai nuo manęs nuslėpti? 

— Nuslėpti nuo jūsų? - sušuko Fransua, griebdamas Ma- 
dleną už rankos, bet tučtuojau ją paleido ir, suėmęs jos pri- 
juostės kraštą, pradėjo glamžyti lyg truputėlį supykęs, o pas- 
kui pakėlė prie lūpų, tarsi norėdamas pabučiuoti, ir galop 
paleido, kaip ir ranką; jam rodės, kad tuoj pravirks arba įnirš, 
arba apalps — visi jausmai jį užplūdo vienas po kito. 

— Na ką tu? - nustebo Madlena.- Tu liūdi, vaikeli, o tai 
rodo, kad esi įsimylėjęs ir reikalai klostosi ne taip, kaip norė- 
tum. Bet sakau tau, Marieta geros širdies, ji taip pat liūdi, ir 
jei atvirai prisipažintum, ką galvoji, ji irgi prisipažintų, kad 
galvoja tik apie tave. 

Fransua pašoko ir tylėdamas šiek tiek pavaikščiojo po 
kiemą, paskui grįžo pas Madleną ir tarė: 

— Stebiuosi, kaip jums šovė tokia mintis, ponia Blanšė. Aš 
apie tai niekada net nepagalvojau ir gerai žinau, kad panelė 
Marieta nejaučia man nei polinkio, nei pagarbos. 

— Liaukis, sūnau! - sudraudė jį Madlena. - Jūsų lūpomis 
kalba apmaudas! Argi aš nemačiau, kaip judu šnekėjotės, kaip 
tu jai šnibždėjai žodžius, kurių aš negirdėjau, bet ji girdėjo 
kuo puikiausiai, nes raudonavo kaip žarija krosnyje? Argi 
nepastebiu, kad ji kasdien išbėga iš ganyklos, palikusi bandą 
kieno nors priežiūrai? Mūsų javai dėl to nukenčia, užtat avi- 
nams išeina į naudą. Bet argi galiu jai priekaištauti, kalbėti 
apie gyvulius, jei jos galva dega nuo minčių apie meilę ir ve- 
dybas? Vargšė Marieta sulaukė tokio amžiaus, kai mergaitės 
aveles saugo blogai, o širdį dar blogiau. Tačiau jai labai pasi- 
sekė, kad prisirišo prie tavęs, o ne įsimylėjo kokį plevėsą, su 
kuriuo galėjo susipažinti pas Severą, ko aš bijojau. Man taip 
pat didelė laimė, kad, vedęs mano mošą, kurią laikau beveik 
dukteria, gyvensi šalia manęs, būsi mano šeimoje ir aš, jus ap- 
gyvendindama, dirbdama drauge su jumis ir augindama jūsų 
vaikus, galėsiu atsilyginti už viską, ką gero man padarei. Taigi 
vaikišku spyriojimusi negriauk laimės rūmo, kurį mintyse jau 
pastačiau. Į viską žiūrėk blaiviai ir atsikratyk pavydo. Jei Ma- 
rieta mėgsta puoštis, tai tik todėl, kad nori patikti tau. Jei ji 
pastaruoju metu truputį aptingo, tai tik todėl, kad per daug 
galvoja apie tave. Jei kartais šoka man į akis, tai tik todėl, kad 
niršta dėl jūsų pasižnaibymų ir nežino, ant ko išlieti pyktį. Bet 
ji gera ir stengiasi būti protinga, nes įvertino tavo protą bei 
gerumą ir nori už tavęs tekėti. 

— Tai jūs gera, brangioji motule, - susikrimtęs atsakė Fran- 
sua.- Taip, tai jūs gera, nes tikit kitų gerumu ir klystat. O aš 

pasakysiu štai ką: jeigu Marieta gera, ko nenoriu neigti, bijo- 
damas jums ją apjuodinti, tai jos gerumas visiškai kitoks nei 
jūsų ir manęs anaiptol nežavi. Nekalbėkit man daugiau apie 
ją. Prisiekiu tiesa ir tikėjimu, savo krauju ir gyvybe, kad esu 
ją įsimylėjęs ne labiau, kaip senąją Katriną, o jei ji galvotų 
apie mane, tai būtų jos nelaimė, nes aš niekada neatsakyčiau 
į jos jausmus. Todėl nesistenkit išgauti iš jos meilės prisipaži- 
nimo: nors ir esat protinga, apsiriktumėt, o aš per jus įsigyčiau 
priešę. Verčiau paklausykit, ką ji jums pasakys šįvakar, ir leis- 
kit jai eiti už Žano Obaro, kurį pasirinko. Tegul greičiau teka, 
nes jūsų namuose jai negera. Jai čia nepatinka, ir džiaugsmo ji 
jums nesuteiks. 

— Už Žano Obaro? - sušuko Madlena. - Jis jai ne pora. Jis 
kvailas, o ji per daug protinga, kad paklustų vyriškiui, kuris 
proto neturi nė lašo. 

— Jis turtingas, ir ji jo neklausys. Marieta privers jį vaikš- 
čioti ant pirštų galiukų, o jai toks vyras ir reikalingas. Patikė- 
kit manim, mieloji mama! Juk žinot, ligi šiol nesu davęs jums 
blogo patarimo. Išleiskit tą jauniklę, ji jūsų nemyli taip, kaip 
turėtų, ir nevertina taip, kaip esat nusipelniusi. 

— Tu taip kalbi iš sielvarto, Fransua, - tarė Madlena ir, už- 
dėjusi ranką jam ant galvos, truputį papurtė, lyg norėdama 
iškratyti teisybę. 

Bet Fransua, supykęs, kad ji juo netiki, atsitraukė ir pir- 
mąsyk gyvenime paprieštaravo jai nepasitenkinimo kupinu 
balsu: 

— Ponia Blanšė, jūs man neteisinga. Kartoju, ta mergina 
jūsų nemyli. Sakau tai prieš savo valią, bet jūs pati mane pri- 
vertėt. Atėjau čia ne tam, kad kurstyčiau nesantaiką ir nepa- 
sitikėjimą. Jei šitai sakau, vadinasi, esu tikras. Nejau po to vis 
dar manot, kad aš ją myliu? Tada jūs manęs nebemylit, jei ne- 
norit manim tikėti. 

Ir, paklaikęs iš sielvarto, Fransua nubėgo prie upelio išsi- 
verkti vienatvėje. 

adlena suglumo dar labiau nei Fransua ir mielai būtų 
Mia jo išklausinėti ir nuraminti, bet jai sutrukdė 
Marieta, kuri sugrįžo keistai nusiteikusi, prakalbo apie Žaną 
Obarą ir pranešė, kad jis prašo jos rankos. Madlena, vis dar 
manydama, kad dėl visko kaltas įsimylėjėlių ginčas, pamė- 
gino pašnekinti ją apie Fransua; Marieta atkirto tokiu tonu, 
kuris užgavo Madleną, ir ji nieko negalėjo suprasti. 

— Rastinukus savo pramogai tegul pasilaiko tos, kurios 
juos myli, o aš dora mergina ir neleisiu teršti savo garbės vien 
todėl, kad mano vargšas brolis jau miręs. Aš - pati sau šeimi- 
ninkė, ir nors įstatymas liepia prašyti jūsų patarimo, neliepia 
jo klausyti, jei tas patarimas blogas. Taigi dabar prašau man 
nekliudyti, nes aš taip pat galiu kai ką jums sukliudyti vėliau. 

— Nežinau, kas jums įgėlė, vargše mergaite, - švelniu, liū- 
dnu balsu tarė jai Madlena. - Kalbat taip, lyg nejaustumėt man 
nei pagarbos, nei draugiškumo. Manau, jūs kažko pykstat ir 
pyktis sumaišė jums protą, todėl prašau palaukti trejetą ke- 
tvertą dienų ir tada apsispręsti. Žanui Obarui pasakysiu ateiti 
vėliau, ir jei ramiai pasvarsčiusi nepakeisit nuomonės, leisiu 
jums už jo tekėti, nes jis doras ir pasiturintis žmogus. Bet da- 
bar jūs degat lyg ugnyje, kuri jums trukdo susigaudyti savo 
mintyse, ir atstumiat mano draugiškumą. Man skaudu, bet, 
matau, jums taip pat, todėl ir atleidžiu. 

Marieta krestelėjo galva rodydama, kad niekina tokį atlei- 
dimą, ir nudrožė užsirišti šilkinės prijuostės, ruošdamasi pri- 
imti Žaną Obarą, kuris po valandos atėjo kartu su išsipusčiu- 
sia storule Severa. 

Tada Madlenai taip pat dingtelėjo, kad Marieta iš tiesų jos 
nemėgsta, jei šeimyniniams reikalams spręsti kviečiasi į na- 
mus moterį, kuri jai priešė ir į kurią negali žiūrėti nerausdama. 
Vis dėlto ji buvo mandagi ir pasiūlė viešniai atsigaivinti, ne- 
rodydama nei pagiežos, nei apmaudo. Madlena bijojo įterpti 
bent Žodį prieš, kad neišvestų Marietos iš kantrybės. Todėl 

pasakė neprieštarausianti mošos valiai, bet atsakymo prašanti 
palaukti tris dienas. 

Severa įžūliai atkirto, kad tai labai ilgas laikas. Madlena 
ramiai atrėmė, kad visai trumpas. Tada Žanas Obaras, kvailas 
kaip bato aulas, išsinešdino paikai kikendamas; jis neabejojo, 
kad Marieta dėl jo pametusi protą. Jis už tai sumokėjo, ir Se- 
vera už pinigus jį tuo įtikino. 

Prieš išeidama ji pasakė Marietai namuose jos sutartuvėms 
liepusi iškepti pyragą ir blynų, ir net jei ponia Blanšė vėluos 
atsakyti, vaišes vis tiek reikią suvalgyti. Madlena buvo besi- 
žiojanti perspėti, kad merginai nedera eiti į svečius su vaikinu, 
kuriam artimieji jos dar nepažadėjo. 

— Tai aš ir neisiu, - gaižiai atšovė Marieta. 

— Na ką jūs? Būtinai ateikit! - spyrė Severa.- Argi jūs ne 
pati sau šeimininkė? 

— Ne, ne,- užsigynė Marieta.- Juk matot, brolienė liepia 
man pasilikti. 

Ir, trenkusi durimis, nulėkė į savo kambarį, bet per jį tik 
perėjo ir, išėjusi pro kitas duris, pievos gale pasivijo Severą 
ir savo kavalierių, su kuriais ėmė šaipytis iš Madlenos ir ją 
koneveikti. 

Matydama, kaip viskas pakrypo, malūnininko žmona ne- 
susilaikiusi pravirko. 

„Fransua teisus,- pamanė ji, - ši mergina manęs nemyli, 
jos širdis nedėkinga. Ji nenori suprasti, kad viską darau jos 
labui, kad linkiu jai laimės ir mėginu sulaikyti nuo žingsnio, 
kurio paskui gailėsis. Ji prisiklausė blogų patarimų ir verčia 
mane žiūrėti, kaip ta nelemta Severa neša į mano šeimą siel- 
vartą ir klastą. Aš nenusipelniau tokių kančių ir turiu paklusti 
Dievo valiai. Kokia laimė, kad mano vargšas Fransua buvo už 
mane įžvalgesnis. Kiek būtų prisikentėjęs su tokia žmona!“ 

Madlena nuėjo jo ieškoti norėdama pasakyti, ką apie tai 
galvoja, ir radusi vaikiną prie upelio verkiantį, pamanė, kad 
jis gailauja Marietos, ir ėmė visaip jį guosti. Bet, juo labiau ji 
stengėsi, juo graudžiau jam buvo, nes matė, kad ji nesupranta 
tiesos ir jos širdis niekada neims plakti taip, kaip jis viliasi. 

Vakare, kai Žani atsigulė ir užmigo, Fransua pasiliko kam- 
baryje pasiaiškinti su Madlena. Pirmiausia jis pasakė, kad Ma- 
rieta jai pavydi, o Severa ją šmeižia ir skleidžia bjaurias paska- 
las. 

Bet Madlena neįžvelgė čia jokios klastos. 

— Kokias gi paskalas galima apie mane skleisti? - nesusi- 
gaudė ji.- Kokį pavydą galima sukurstyti tos vargšės vėja- 
vaikės Marietos galvelėje? Tave kažkas apgavo, Fransua: tuo 
siekiama naudos, o kokios, sužinosim vėliau. Dėl pavydo, tai 
jis tiesiog neįmanomas! Aš jau ne tokio amžiaus, kad kelčiau 
grėsmę jaunutei gražiai merginai. Man beveik trisdešimt, O ši- 
tiek kentėjusi ir dirbusi kaimietė jau tiktų tau į motinas. Tik 
velnias išdrįstų sakyti, kad žiūriu į tave ne vien kaip į sūnų, 
ir Marieta turėtų matyti mano pastangas judu apvesdinti. Ne, 
ne, vaikeli, netikėk, kad jai galėjo šauti tokia šlykšti mintis, ar 
bent jau nesakyk. Man taip skaudu ir gėda šito klausytis. 

— Ir vis dėlto,- prisiversdamas toliau kalbėjo Fransua, 
nuleidęs galvą prie židinio, kad Madlena nepastebėtų jo su- 
trikimo, - ponui Blanšė šovė tokia šlykšti mintis, ir jis išvijo 
mane iš namų! 

— Tai tu Žinai, Fransua? - nustebo Madlena.- Iš kur suži- 
nojai? Juk aš tau nesakiau ir niekad nebūčiau pasakiusi. Jei iš- 
plepėjo Katrina, ji padarė blogai. Tokia mintis tave užgauna ir 
skaudina taip pat, kaip ir mane. Bet negalvokim daugiau apie 
tai ir atleiskim mano velioniui vyrui. Tą bjaurią košę užvirė 
Severa. Tačiau dabar Severa negali man pavydėti. Aš nebetu- 
riu Vyro, esu sena ir negraži, kaip ji norėjo anuomet, ir dėl to 
visai nesigraužiu: tai duoda man teisę į pagarbą, duoda teisę 
laikyti tave savo sūnumi ir paieškoti tau jaunos dailios žmo- 
nos, kuri norėtų gyventi su manimi ir mylėtų mane kaip mo- 
tiną. Tai mano vienintelis troškimas, Fransua, ir būk ramus, 
mes ją rasim. Juo blogiau Marietai, jeigu atstūmė laimę, kurią 
jai būčiau suteikusi. Na, eik gulti, vaikeli, ir nenusimink. Jei 
manyčiau esanti kliūtis tavo vedyboms, pati liepčiau tau tuoj 
pat mane palikti. Bet būk tikras: aš niekam nebekeliu pavo- 
jaus, ir niekas neprisigalvos to, kas neįmanoma. 

Fransua buvo taip įpratęs tikėti Madlena, kad klausyda- 
masis visiškai pritarė jos nuomonei. Jis atsistojo ir palinkėjo jai 
labos nakties prieš išeidamas, bet, paėmęs jos ranką, pirmąsyk 
gyvenime pažvelgė į ją norėdamas sužinoti, ar ji tikrai sena ir 
bjauri. Tiesa buvo štai kokia: gyvendama dievobaimingai ir 
liūdnai, ji įsikalė į galvą šią klaidingą mintį, nors buvo tokia 
pat daili, kaip ir anksčiau. 

Staiga Fransua pamatė, kad Madlena dar visai jauna, ojau 
graži - kaip Švenčiausioji Mergelė, ir širdis jam ėmė daužy- 
tis taip, lyg būtų įsikoręs į pačią varpinės viršūnę. Jis nuėjo 
miegoti į malūną, kur turėjo švarią lovą lentomis atitvertoje 
patalpėlėje, skiriančioje jį nuo maišų miltų. Atsidūręs ten vie- 
nas, jis ėmė drebėti ir dusti tartum karštinės krečiamas. Bet, jei 
Fransua ir susirgo, tai tik iš meilės, nes jį pirmąkart nudegino 
smarkiai pliūptelėjusi ugnis, visą gyvenimą rusenusi po pele- 
nais. 


XXV 


uo tos dienos rastinukas pasidarė toks liūdnas, kad net 
Niu buvo Žiūrėti. Jis tebedirbo už keturis, bet neturėjo 
nei džiaugsmo, nei atilsio, ir Madlenai niekaip nepavyko iš jo 
ištraukti, kas atsitiko. Jis veltui prisiekinėjo nemylįs ir nesigai- 
lįs Marietos - Madlena juo netikėjo ir jo širdgėlos niekuo kitu 
nemokėjo paaiškinti. Ji sielojosi, matydama jį kenčiantį ir ja 
nebepasitikintį, ir labai stebėjosi, kad jaunuolis taip atkakliai, 
taip išdidžiai užsisklendė savo liūdesyje. 

Iš prigimties būdama neįkyri, Madlena nusprendė dau- 
giau su juo apie tai nekalbėti. Tik atsargiai pamėgino sugrą- 
žinti Marietą, bet gavo tokį atkirtį, kad nuleido rankas ir nu- 
tilo: nors širdį draskė gėla, ji to neparodė, bijodama suteikti 
artimiesiems dar daugiau skausmo. 

Fransua dirbo ir padėjo jai taip pat uoliai, taip pat garbin- 
gai, kaip ir anksčiau. Kaip ir anksčiau, praleisdavo su ja tiek 
laiko, kiek tik galėdavo, tačiau kalbėdavosi su ja jau kitaip. Ša- 
lia jos visada jausdavosi sumišęs. Čia parausdavo kaip ugnis, 
čia pabaldavo kaip sniegas, ir ji, manydama, kad jis serga, su- 
imdavo jį už riešo pažiūrėti, ar neturi karščio; bet jis atsitrauk- 
davo, lyg nuo jos prisilietimo jam būtų skaudėję, ir kartais pa- 
žerdavo priekaištų, kurių ji nesuprasdavo. 

Įtampa tarp jųdviejų didėjo sulig kiekviena diena. Tuo 
tarpu visu greičiu vyko pasiruošimai Marietos ir Žano Obaro 
vestuvėms, kurios buvo numatytos tą dieną, kai baigsis pa- 
nelės Blanšė gedulas. Madlena tos dienos bijojo; ji manė, kad 
Fransua išsikraustys iš proto, ir ketino kuriam laikui išsiųsti jį į 
Egiurandą prasiblaškyti pas senąjį šeimininką Žaną Verto. Ta- 
čiau Fransua nenorėjo, kad Marietai kiltų ta pati mintis, kurios 
taip atkakliai laikėsi Madlena. Merginos akivaizdoje jis nerodė 
jokio sielvarto. Draugiškai šnekučiuodavosi su jos jaunikiu, o 
kelyje susitikęs Severą, net pajuokaudavo: tegul nemano, kad 
jis jos bijo. Fransua dalyvavo vestuvėse; jis buvo nuoširdžiai 
patenkintas, kad mergiotė išeina iš namų ir išvaduoja Ma- 

dleną nuo apsimestinės draugystės, todėl niekam nė į galvą 
nešovė, kad jis kada nors buvo ją įsimylėjęs. Net Madlena tuo 
patikėjo ar bent jau pamanė, kad jis pasveiko. Ji, kaip visada, 
meiliai atsisveikino su Marieta, bet, kadangi ši jauniklė vis dar 
giežė antjos dantį dėl rastinuko, tai suprato, kad moša palieka 
ją be gailesčio ir gerumo. Nors švelnioji Madlena buvo įpra- 
tusi prie nuoskaudų, vis tiek apsiverkė dėl tokio piktumo ir 
pasimeldė už ją. 

Po savaitės Fransua nelauktai pasakė Madlenai turįs rei- 
kalą Egiurande ir prabūsiąs ten penketą ar šešetą dienų; Ma- 
dlena dėl to nėmaž nenustebo ir net apsidžiaugė pamaniusi, 
kad toks pasikeitimas bus naudingas jo sveikatai: jai dingojosi, 
kad, per daug slopindamas gėlą, jis įsivarė ligą. 

O ta gėla, nuo kurios Fransua atrodė išsigydęs, sulig kie- 
kviena diena vis labiau draskė širdį. Jis daugiau apie nieką ne- 
galėjo galvoti — ar tikrovėje, ar sapne, ar toli, ar arti, Madlena 
visada buvo jo sieloje, stovėjo prieš akis. Teisybė, jis ir taip visą 
gyvenimą ją mylėjo ir apie ją galvojo. Bet ligi šiol mintys apie 
ją teikė jam džiaugsmo ir paguodos, o dabar ūmai tapo tikra 
nelaime ir sumaištim. Kol tenkinosi jos sūnaus ir draugo pa- 
dėtimi, nieko pasaulyje daugiau ir netroško. Tačiau meilė pa- 
keitė jo supratimą ir dabar jis tiesiog akmenėjo iš skausmo. Įsi- 
vaizdavo, kad ji niekada negalės taip pasikeisti. Priekaištavo 
sau, kad yra per jaunas, kad susipažino su ja būdamas per 
daug mažas ir nelaimingas, kad šiai vargšei moteriai suteikė 
per daug vargo ir nemalonumų, kad buvo jai ne pasididžia- 
vimo, 0 rūpesčių ir užuojautos šaltinis. Ir pagaliau rastinuko 
vaizduotėje Madlena buvo tokia graži, tokia miela, tokia gei- 
džiama ir tiek už jį pranašesnė, kad visas jos šnekas apie nu- 
vytusią jaunystę ir grožį jis laikė tik dingstimi, kuria ji mėgina 
sukliudyti jam jos siekti. 

Tuo tarpu Severa su Marieta ir jų gauja ėmė atvirai šmeižti 
Madleną dėl rastinuko ir jis išsigando, kad, jei skandalas pa- 
sieks jos ausis, ji susikrims ir užsimanys išsiųsti jį iš namų. Per 
savo gerumą, sakė sau Fransua, ji nedrįs paprašyti jo išeiti ir 
vėl kentės, kaip jau yra kentėjusi, todėl jis nusprendė nueiti į 

Egiurandą ir paklausti patarimo pono kunigo, kurį pažinojo 
kaip teisingą ir dievobaimingą žmogų. 

Į Egiurandą jis nuėjo, bet kunigo nerado. Jis buvo išvykęs 
pas vyskupą, ir Fransua, pasilikęs nakvoti Žano Verto malūne, 
sutiko ten paviešėti porą trejetą dienų, kol grįš kunigas. 

Šeimininkas buvo vis toks pat malonus ir draugiškas, o jo 
doroji duktė Žaneta rengėsi tekėti už šaunaus vyruko, kurį 
pasirinko veikiau iš išskaičiavimo nei iš meilės, bet, laimė, 
jautė jam daugiau pagarbos nei pasibjaurėjimo. Todėl dabar 
Fransua su ja elgėsi laisviau negu kitados, o kadangi rytojaus 
diena buvo sekmadienis, jiedu ilgai kalbėjosi ir jis su pasitikė- 
jimu papasakojo jai, iš kokių vargų, savo džiaugsmui, išgel- 
bėjo ponią Blanšė. 

Žaneta, gana įžvalgi mergina, pamažėliais atspėjo, kad ši 
draugystė jaudina rastinuką labiau, nei jis sakosi. Staiga, paė- 
musi jį už rankos, ji tarė: 

— Fransua, nesislapstykit daugiau nuo manęs. Dabar aš pro- 
tinga ir man ne gėda prisipažinti, kad galvojau apie jus labiau, 
nei jūs apie mane. Jūs tai Žinojot ir man neatsakėt. Bet nenorėjot 
manęs apgaudinėti ir dėl naudos nepadarėte to, ką jūsų vietoje 
daugelis būtų padarę. Už tokį elgesį ir ištikimybę moteriai, ku- 
rią mylit labiau už viską pasaulyje, aš jus gerbiu ir ne tik ne- 
neigiu jausmų jums, bet su malonumu juos prisimenu. Tikiuosi, 
už šiuos žodžius jūs taip pat gerbsit mane dar labiau ir teisybės 
dėlei pripažinsit, kad neįsižeidžiau ir nesupykau ant jūsų už iš- 
mintingumą. Įrodysiu jums tai dar aiškiau, ir tas įrodymas štai 
koks. Jūs mylit Madleną Blanšė ne kaip motiną, o kaip jauną, 
žavesio nestokojančią moterį, kurią norėtumėt vesti. 

— O! - rausdamas kaip mergaitė, sušuko Fransua.- Aš my- 
liu ją kaip motiną ir gerbiu visa širdimi! 

- Neabejoju,- sutiko Žaneta, - bet mylite ją dvejopai, nes 
jūsų veidas byloja viena, o žodžiai - kita. Klausykit, Fransua, 
jūs nedrįstat pasakyti jai to, ko nedrįstat prisipažinti ir man, ir 
nežinot, ar ji gali atsiliepti į jūsų dvejopą meilę. 

Žaneta Verto kalbėjo taip švelniai, taip protingai ir visa 
savo laikysena rodė tokį nuoširdų draugiškumą, kad sąžinė 

neleido meluoti ir, spausdamas jai ranką, rastinukas pasakė 
laikąs ją savo seseria ir jai vienintelei pasaulyje nepabūgsiąs 
atverti paslapties. 

Žaneta paklausė jo dar keleto dalykų, ir jis atsakė tiesiai ir 
atvirai. Tada ji jam tarė: 

— Mano mielasis Fransua, dabar man viskas aišku. Neži- 
nau, ką apie tai pagalvos Madlena Blanšė, bet aš puikiai ma- 
tau, kad prabūsit šalia jos dar dešimt metų ir neišdrįsit pasi- 
pasakoti jai apie savo kančias. Ką gi, aš tai padarysiu už jus 
ir jums pranešiu. Rytoj mano tėvas, jūs ir aš nuvyksim pas ją 
neva susipažinti ir draugiškai aplankyti gerbiamą moterį, iš- 
auginusią mūsų bičiulį Fransua. Jūs aprodysit tėvui sodybą, 
lyg norėdamas paklausti patarimo, 0 aš tuo metu pasikalbėsiu 
su Madlena. Būsiu atsargi ir jūsų planus atskleisiu tik tada, kai 
įsitikinsiu dėl jos jausmų. 

Fransua ko nepuolė prieš Žanetą ant kelių, dėkodamas jai 
už gerą širdį, ir susitarė su Žanu Verto, kuriam duktė, rasti- 
nukui leidus, viską papasakojo. Rytojaus dieną jie išsiruošė į 
kelią; Žaneta sėdo ant arklio pasturgalio už tėvo, o Fransua 
išjojo valanda anksčiau, norėdamas perspėti Madleną apie at- 
vykstančius svečius. 

Į Kormuė Fransua grįžo saulei leidžiantis. Kelyje jį už- 
klupo audra ir permerkė liūtis, bet jis dėl to nenusiminė, nes 
pasikliovė Žanetos draugiškumu ir jautėsi geriau, negu išvyk- 
damas. Debesis bėrė ant krūmų paskutinius lietaus lašus, ir 
strazdai giedojo it patrakę, dėkodami saulei už šypseną, kurią 
ji jiems siuntė prieš pasislėpdama už Didžiojo Korlė kalvos. 
Priešais Fransua nuo šakos ant šakos būriais purpsėjo paukš- 
čiukai, ir jų čirškėjimas kėlė jam ūpą. Jis prisiminė laikus, kai 
dar visai mažas svajodamas bastėsi po pievas ir švilpimu vi- 
liojo sparnuočius. Ir staiga jis išvydo gražią raudongurklę, 
kitur vadinamą sniegena: ji sukosi jam aplink galvą, lyg no- 
rėdama išpranašauti sėkmę ir pranešti gerą žinią. Paukštis 
priminė rastinukui seną lopšinę, kurią jį migdydama vietine 
tarme dainuodavo motina Zabelė: 

Raudongurklė 
Didžiagurklė 

Su savo vaikiukais 
Didžiagurkliukais, 
Storapilviukais, 
Po sodą lekioja, 
Grūdelius lesioja, 
Daineles dainuoja. 


Madlena nelaukė jo taip greit sugrįžtant. Net baiminosi, 
kad apskritai negrįš, todėl, išvydusi rastinuką, puolė jo pasi- 
tikti ir pabučiavo, o šis visas paraudo, tuo labai ją nustebinda- 
mas. Fransua jai pranešė apie atvykstančius svečius ir, kad ji 
nieko neįtartų, - regis, būti suprastas jis baiminosi ne mažiau, 
negu liūdėjo, kad ji jo nesuprato, - pasakė, esą Žanas Verto 
ketinąs šiame krašte pirkti žemės. 

Madlena ėmė ruoštis kuo svetingiau priimti Fransua drau- 
gus. 

Žaneta į namus įžengė pirmoji, nes tėvas dar nuvedė tvar- 
tan arklį, ir vos pamačiusi Madleną, pajuto jai didelę simpa- 
tiją, kuri pasirodė abipusė; paspaudusios viena kitai rankas, 
moterys, tarytum iš meilės Fransua, tučtuojau pasibučiavo ir 
ėmė kalbėtis taip laisvai, lyg būtų seniai viena kitą pažinoju- 
sios. Tiesiog jos abi buvo tikros šaunuolės, vertos viena kitos. 
Žanetai šiek tiek sugėlė širdį matant, kaip Madleną brangina 
vyras, kurį ji galbūt dar truputį mylėjo, bet pavydas jos nekan- 
kino, nes paguodė mintis, kad daro gerą darbą. O Madlena, 
regėdama, kokio dailaus stoto ir malonaus veido ši mergina, 
įsivaizdavo, kad Fransua myli ją, ilgisi jos, kad ji jam pažadėta 
ir pranešti šios Žinios atvyko pati; bet ji taip pat nepajuto nė la- 
šelio pavydo, nes apie Fransua niekada negalvojo kitaip, kaip 
apie vaiką, kurį paleido į šį pasaulį. 

Bet jau tą patį vakarą, po vakarienės, kai tėtušis Verto, iš- 
vargintas kelionės, nuėjo miegoti, Žaneta išsivedė Madleną į 
lauką, prisakiusi Fransua sukiotis su Žani netoliese, kad prisi- 
dėtų prie jų vos išvydęs ją nuleidžiant prijuostę, kurios vieną 

kraštą buvo pasikaišiusi; paskui ji sąžiningai ir taip vykusiai 
atliko pavedimą, kad Madlena nė neaiktelėjo. Tik, reikalui aiš- 
kėjant, stebėjosi vis labiau. Iš pradžių ji pamanė, kad tai dar 
vienas Fransua gerumo įrodymas, kad jis nori užčiaupti bur- 
nas paskalūnams ir padėti jai visą gyvenimą. Ji ėmė atsisaki- 
nėti: tokiam jaunuoliui būsianti per didelė auka vesti už save 
vyresnę moterį, vėliau jis dėl to nagus graušis ir negalės ilgai 
saugoti ištikimybės nenuobodžiaudamas ir nesigailėdamas. 
Tačiau Žaneta pasakė, kad rastinukas ją įsimylėjęs, įsimylėjęs 
karštai ir smarkiai, per tai net praradęs ramybę ir sveikatą. 

Šito Madlena nepajėgė įsivaizduoti: ji visada gyveno do- 
rai ir santūriai, niekada nemėgo puoštis, beveik neišeidavo iš 
namų ir nesiklausydavo komplimentų, todėl neturėjo jokio 
supratimo, kokia atrodo vyrų akyse. 

- Liaukitės pagaliau! — tarė jai Žaneta.- Jis jus taip dievina, 
kad mirs iš sielvarto, jei jį atstumsit. Ko gi jūs spiriatės, nejau 
nematot ir netikit, kas jums sakoma? Jei taip padarysit, vadinasi, 
vargšas vaikinas jums nepatinka ir nenorit suteikti jam laimės. 

— Nekalbėkite taip, Žaneta,- atsakė Madlena. - Aš myliu jį 
beveik taip pat, o gal ir taip pat, kaip savo Žani, ir jei būčiau 
žinojusi, kad jo galvoje sukasi kitokios mintys, patikėkit, ne- 
būčiau taip ramiai Žiūrėjusi į mūsų draugystę. Bet ko gi jūs 
norit? Man nieko panašaus nė netoptelėjo, ir dabar aš tokia 
suglumusi, kad nesumoju, ką atsakyti. Duokit laiko pagalvoti 
ir pasikalbėti su juo: privalau įsitikinti, ar jis nesvaičioja, ne- 
nori kam nors atkeršyti arba grąžinti man skolą. Šito bijau la- 
biausiai, nes manau, kad jis su kaupu atsilygino už rūpestį ir 
atiduoti savo laisvę ir save patį būtų jau per daug, nebent jis 
tikrai mane myli taip, kaip jūs sakote. 

Šitai išgirdusi Žaneta nuleido prijuostę, ir Fransua, sto- 
viniavęs netoliese ir neatitraukęs nuo jos akių, žengė artyn. 
Žaneta apsukriai paprašė Žani parodyti jai upelį, ir jie nuėjo, 
palikę Madleną su Fransua vienus. 

Madlena manė galėsianti ramiai išklausinėti rastinuką, bet 
staiga sumišo ir susigėdo kaip penkiolikmetė; juk šitą dro- 
vumą, tokį mielą ir malonų akiai, sukelia ne metai, o sielos 

tyrumas ir nekaltumas; ir Fransua, pamatęs savo brangiąją 
motulę raustančią ir virpančią taip, kaip jis, susivokė, kad tai 
jam daug geriau, nei jos įprastinė ramybė. Jis paėmė ją už ran- 
kos ir neįstengė ištarti nė žodžio. O kai ji, visa drebėdama, 
norėjo eiti paskui Žani su Žaneta, jis vos ne jėga ją sulaikė ir 
nusivedė su savimi. Tada Madlena, pajutusi, kaip ryžtas tei- 
kia jam drąsos atsispirti jos valiai, geriau už bet kokias šnekas 
suprato, kad šalimais —- nebe jos vaikas rastinukas, o jos myli- 
masis Fransua. 

Kai jiedu šitaip paėjo kelio galiuką, nesikalbėdami, bet lai- 
kydamiesi už rankų, susiviję kaip du vynuogienojai, Fransua 
tarė: 

— Eime prie upelio, gal ten man atsiriš liežuvis. 

Prie upelio jie nerado Žanetos su Žani, juodu jau buvo 
nuėję. Užtat Fransua rado drąsos prabilti prisiminęs, kad čia 
pirmą kartą pamatė Madleną ir čia su ja atsisveikino prieš vie- 
nuolika metų. Reikia manyti, jis kalbėjo labai gerai ir Madlena 
neturėjo kaip jam paprieštarauti, nes vidurnaktį jie vis dar 
buvo tenai ir ji verkė iš džiaugsmo, o jis atsiklaupęs dėkojo jai 
už sutikimą imti jį į vyrus. 


— Čia istorijos pabaiga, - tarė kanapininkas,- nes pasako- 
jimas apie vestuves būtų per ilgas. Aš ten buvau, ir tą pačią 
dieną, kai rastinukas vedė Madleną Mero parapijoje, Egiu- 
rando parapijoje ištekėjo Žaneta. Žanas Verto pakvietė Fran- 
sua su žmona ir Žani, kuris visu tuo labai džiaugėsi, su drau- 
gais, giminėmis ir pažįstamais atvažiuoti atšvęsti savotiškų 
sugrįžtuvių, kurios buvo tokios gražios, orios ir linksmos, ko- 
kių nuo to laiko daugiau nebemačiau. 

— Tai jūsų istorija - gryna tiesa? — paklausė Silvina Kurtiju. 

— Jei ir ne, galėjo būti tiesa, - atsakė kanapininkas, - o jei 
manim netikit, nueikit ir pažiūrėkit patys. 

